മാധവന് ചക്രപാണിയെ വിളിക്കാന് പോയിട്ട് ഏറെ നേരം കഴിഞ്ഞാണ് തിരിച്ചെത്തിയത് തനിയെ.\n‘മാധവനെ അന്വേഷിച്ച് വന്നയാളെവിടെ പോയി?’\nഅതിന് മാധവന് മറുപടിയൊന്നും പറഞ്ഞില്ല. റാന്തല് വെളിച്ചത്തില് ആ മുഖത്ത് സ്‌തോഭകരമായ എന്തൊക്കെയോ ചിലത് മാറിമറിയുന്നുണ്ട്. അത് കണ്ടതോടെ തുടർന്നെന്തെങ്കിലും ചോദിക്കാന് രാധയ്‌ക്ക് ഭയമായി. എങ്കിലും അടക്കിനിര്‍ത്താനാവാത്ത ആകാംക്ഷ രാധയെക്കൊണ്ട് വീണ്ടും ചോദിപ്പിച്ചു.\n‘ആളെങ്ങനെപോവും? വന്നവണ്ടി - വണ്ടിക്കാരന്റെ വീട്ടിലേക്ക് കൊണ്ടുപോയെന്നാണല്ലോ പറഞ്ഞെ? പിന്നെ രാത്രി ഭക്ഷണമൊന്നും കഴിക്കാതെയാണ് പോയത്. ഇത്രയും പ്രായമായ ആള് - അങ്ങേര്‍ക്ക് ക്ഷീണം വരില്ലെ?’ മാധവന് അല്‌പനേരത്തേയ്‌ക്കൊന്നും മിണ്ടിയില്ല. രാധ തന്റെ മുന്നിൽത്തന്നെ ഒരു മറുപടിയും പ്രതീക്ഷിച്ച് നില്‍ക്കുകയാണെന്നറിഞ്ഞപ്പോള് പറഞ്ഞു; ‘രാധ, ഭക്ഷണം എടുത്തു വെയ്‌ക്ക്. നേരത്തെ കിടക്കണം.’ രാധ, ഭക്ഷണം വിളമ്പി തളികയില് വച്ചിട്ട് മാധവനെ വിളിച്ചു; ഭക്ഷണം കഴിക്കാന് വന്നപ്പോഴും മാധവന് സ്‌തോഭകരമായ ചിന്തകളാല് അസ്വസ്‌ഥനാണ്. എങ്കിലും രാധ ചോദിച്ചു.\n‘പ്രായം ചെന്ന ഒരു മനുഷ്യന് ഇവിടെ വന്ന് ഒരു ഗ്ലാസ് വെള്ളം മാത്രമേ കുടിച്ചുള്ളു. ഈ വീട്ടില് രാത്രി വന്ന മനുഷ്യനെ - അതും പ്രായം ചെന്നയാളെ മടക്കിവിട്ടത് ശരിയായില്ല.’\nഊണ് കഴിക്കാനായി കൊരണ്ടിപ്പലകയിലിരുന്ന മാധവന്, വേഗം തന്നെ എഴുന്നേറ്റു. ഒന്നും മിണ്ടാതെ തന്നെ പിന്നെ അയാള് തന്റെ മുറിയിലേയ്‌ക്ക് പോയി.\nഅല്‌പംകൂടി തനിക്ക് കാത്തിരിക്കാമായിരുന്നു. ഭക്ഷണം കഴിഞ്ഞിട്ട് മതിയായിരുന്നു, ചോദ്യവും കുറ്റപ്പെടുത്തലും. രാധയ്‌ക്ക് വന്ന കുറ്റബോധം. എന്ത് ചെയ്യേണ്ടു എന്നറിയാതെ അവളെ നിന്നിടത്ത് തന്നെ നിര്‍ത്തി.\nപിന്നെ മുഖംപൊത്തി വിങ്ങിപ്പൊട്ടി പറഞ്ഞു.\n‘ഇപ്പോള് ഞാനെന്ത് ചെയ്‌താലും കുറ്റം. എന്തിനെന്നെ നോവിക്കുന്നു? ഞാന് ചെയ്‌ത തെറ്റെന്തെന്ന് പറഞ്ഞു തരൂ.’ ഇപ്പോള് ഇതികര്‍ത്തവ്യമൂഢനായത് മാധവനാണ്. വാസ്‌തവത്തില് രാധ എന്ത് തെറ്റാണ് ചെയ്‌തത്? അതിഥിയായി വന്ന ഒരാളെ നേരാവണ്ണം സല്‍ക്കരിക്കാന് പറ്റാത്തതിന്റെ വിഷമമുണ്ട്. പോരാത്തതിന് പ്രായം ചെന്ന ഒരാള്. യാത്ര പോകുന്നത് ഭക്ഷണമൊന്നും കഴിക്കാതെയാണ്.\n‘അത്താഴപ്പട്ടിണിക്കാരുണ്ടോ?’ എന്ന് മൂന്ന് പ്രാവശ്യം വിളിച്ച് ചോദിച്ചതിന് ശേഷമാണ് ഈ നാട്ടുകാര് വൈകിട്ടത്തെ ഭക്ഷണം കഴിക്കൂ. അങ്ങനെയുള്ള സ്‌ഥിതിക്ക് അതിഥി പട്ടിണിയോടെ പോവുന്നതിന്റെ വിഷമം ഊഹീക്കാവുന്നതേ ഉള്ളു. ആ കുറ്റബോധത്തോടെ അയാള് രാധയെ സമീപിച്ചു.\n‘രാധേ നിന്റെ വിഷമം എനിക്കറിയാം. അങ്ങേര് എന്റെ അമ്മാവന്റെ കാര്യസ്ഥനാണ്. പക്ഷേ അമ്മാവന്റെ ദുഷ്‌ടലാക്കൊന്നും അങ്ങേര്‍ക്കില്ല. ഇപ്പോള് ഇവിടെ വന്നത് അമ്മാവനറിയാതെ രഹസ്യമായിട്ടാണ്. ഞാനിവിടെയുണ്ടെന്ന് അമ്മാവന് മനസ്സിലാക്കി കഴിഞ്ഞു. ഇനി ഞാനിവിടെ നിന്നാല് എന്നേക്കാളും ഏറെ ബാധിക്കുക നിനക്കായിരിക്കും. നിനക്ക് മാത്രമല്ല ഈ നാട്ടിലെ ജനങ്ങളെ എല്ലാവര്‍ക്കും അത് ദോഷം ചെയ്യും. അത് പറയാനാണ് വന്നത്. ഇന്ന് പാതിരാത്രിയോടെ അങ്ങേര്‍ക്ക് നഗരത്തിലെത്തണം. പണ്ട് ഞാന് വന്നപ്പോഴത്തെ പോലെ വഴി അത്ര ദുര്‍ഘടം പിടിച്ചതല്ല. അതുകൊണ്ട് വെളുപ്പിന് മുന്നേ എത്താനാവൂ. ഏത് നിമിഷവും അമ്മാവന്റെ ആള്‍ക്കാര് എന്നെത്തേടിവരും. അവരെന്നെ കണ്ടുപിടിക്കുന്നതിന് മുന്നേ എനിക്കിവിടെ നിന്ന് മാറണം. ഞാനീരാത്രിയില് തന്നെ പോയാലോ എന്നാണാലോചിച്ചത്. അവസാനം അത് വേണ്ടെന്ന് വച്ചു. ഇപ്പോള് അഞ്ചാറ് വര്‍ഷമായിട്ട് ഏഴര വെളുപ്പിന് മുന്നെ കുളിച്ച് അമ്പലം തുറക്കുന്നതിന് മുന്നേ ഓടക്കുഴല് വായിക്കുന്നുണ്ട്. നാളെയും അത് ചെയ്‌തിട്ട് മടങ്ങും. ഞാനിങ്ങനെ പോവുന്ന കാര്യം രാധമാത്രം അറിഞ്ഞാല് മതി. ഇവിടെ നിന്നാല് എന്റെ നില പരുങ്ങലിലാണെന്ന കാര്യം ആരും അറിയരുത്. അത്യാവശ്യമായിട്ട് അമ്മയ്‌ക്ക് സുഖമില്ലാത്തതുകൊണ്ട് വെളുപ്പിനെ സ്‌ഥലം വിട്ടെന്നേ ആരന്വേഷിച്ചാലും പറയാവൂ - എന്താ രാധേ, എന്ത്‌മാത്രം വിഷമിച്ചാ ഞാനിപ്പോള് ഇവിടെ നില്‍ക്കുന്നതെന്ന് മനസ്സിലാക്ക്.’ മാധവന് പറഞ്ഞു തീരുന്നതിന് മുന്നേ തന്നെ രാധ ഏങ്ങലടിച്ച് കരയാന് തുടങ്ങി. താനിനി ഒറ്റയ്‌ക്കാണോ? ആ ഭയവും രാധയ്‌ക്കുണ്ട്. മാത്രമല്ല, മാധവന് ഇനി പോയാല് തിരിച്ച് വരുമോ? ആ മാതിരിചിന്തകള് വന്നതോടെ രാധയ്‌ക്ക് സ്‌ഥലകാലബോധം പോലും നഷ്‌ടപ്പെടുമെന്ന അവസ്‌ഥ വന്നു. ഒരു തവണ അവള് വീഴാന് പോയതാണ്. പിന്നെ ചുമരിന്മേല് ചാരി പിടിച്ചു നിന്നു. അവളുടെ സ്‌ഥിതികണ്ട് മാധവന് അവളെ സമീപിച്ചു. ‘എനിക്കേതായാലും പോണം. ഞാന് പോണത് അമ്മയ്‌ക്ക് സുഖമില്ലെന്നറിഞ്ഞോണ്ടാ. അങ്ങനെയേ എല്ലാവരും അറിയാവൂ. നഗരത്തില് പോയി സ്‌ഥിതിഗതികളറിഞ്ഞിട്ട് എല്ലാം ഒന്ന് ശരിയാവുമ്പോള് തിരിച്ച് വരും. ദാമുവാശാനേയോ എമ്പ്രാന്തിരിയെയേ, നമ്പീശനെയോ - ആരെയും കാണുന്നില്ല. കണ്ടാലപകടമാ. അവർക്കും ചിലപ്പോൾ ദോഷമാവും. അത് വേണ്ട. കാര്യങ്ങള് ഭദ്രമാവുമ്പോള് തിരിച്ച് വരും. ഇവിടെ വന്നതിന് ശേഷം അമ്മയെ കാണാന് പോവാത്തത് എന്ത് കൊണ്ടാണെന്ന് ഇപ്പോഴെങ്കിലും രാധ മനസ്സിലാക്ക്. എല്ലാം നേരെയായിരുന്നെങ്കില് മാസത്തിലൊന്നോ രണ്ടോ തവണയെങ്കിലും അമ്മയെ കാണാന് പോവില്ലായിരുന്നോ? അവിടെ ഞാന് നില്‌ക്കണ്ടാ എന്നത് അമ്മയുടെ ആവശ്യം കൂടിയായിരുന്നു. എന്നെപ്പറ്റി അമ്മയ്‌ക്കത്രയും പേടിയുണ്ട്. സത്യത്തില് അമ്മയ്‌ക്ക് വേണ്ടി മാത്രാ - ഞാനിവിടെ നിന്ന് പോണെ. പക്ഷേ - ഞാനിവിടാണെന്നകാര്യം അമ്മാവനെങ്ങനെയറിഞ്ഞു?\n’നിങ്ങള് അമ്മാവനും മരുമകനും തമ്മിലുള്ള ശത്രുതയെന്താ? എനിക്കറിയാവുന്നതാണോ?‘\n’അതെനിക്കുമറിയില്ല. ഇവിടുള്ള ആരും അതറിയരുതെന്ന് അമ്മയും ആഗ്രഹിക്കുന്നുണ്ട്. രാധയുടെ അമ്മയ്‌ക്ക് മാത്രമേ കുറച്ചെങ്കിലും അറിയാമായിരുന്നുള്ളു. ഇനി അവിടെ ചെന്നിട്ട് ഞാനമ്മയോട് ചോദിക്കും അമ്മാവനെന്തിനാ നമ്മളെയിങ്ങനെ ദ്രോഹിക്കണേന്ന്‘ - ’വേണ്ട. വഴക്കിനും പൊല്ലാപ്പിനും പോവണ്ട. കേട്ടിടത്തോളം മാധവന്റെ അമ്മാവന് ഒരു ക്രൂരനാണെന്ന് തോന്നുന്നു. അങ്ങേരുമായേറ്റുമുട്ടണ്ട. അമ്മയെ കണ്ട് വേഗം പോന്നേളൂ.‘ ’ഞാനിവിടെ നിന്നു പ്രശ്‌നമാണെങ്കില് പിന്നെങ്ങനെ പോരും. ഏതായാലും സത്യസ്‌ഥിതിയറിയട്ടെ. ഒന്നു പറയാം, എല്ലാം കലങ്ങിത്തെളിഞ്ഞാല് ഞാനിവിടെവരും അതുറപ്പ്.‘\nഅപ്പോഴേ രാധയ്‌ക്ക് സമാധാനമായുള്ളു. മാധവനും വരണമെന്നുണ്ട്. എത്രയും വേഗം - ’എന്റെ കൃഷ്‌ണാ മാധവനെ കാക്കണേ - അവന് പോയിട്ട് വേഗം തിരിച്ച്‌വരാനനുഗ്രഹിക്കണേ-‘ രാധ അല്‌പം ഉച്ചത്തില് തന്നെ ആത്മഗതമായിപ്പറഞ്ഞു.\n’രാധ ഏതായാലും ഭക്ഷണമെടുത്ത് വയ്‌ക്ക് - മാധവന്റെ ആ വാക്കുകളോടെ രാധയുടെ ഉള്ള് തണുത്തു. മാധവന്റെ സ്‌ഥിതിയറിയാമായിരുന്നെങ്കില് ഞാനങ്ങനെ പെരുമാറുമായിരുന്നില്ല. രാധ അങ്ങനെ സമാധാനിച്ചു.\nരാത്രിയിലും മാധവന് എന്തൊക്കെയോ ആലോചനയിലായിരുന്നു. ഭക്ഷണം കഴിഞ്ഞു കിടക്കുന്നതിന് മുന്നേ അവന് യത്രക്കുള്ള ഒരുക്കം നടത്തിയിരുന്നു. സത്യത്തില് എന്താണൊരുങ്ങാനുള്ളത്. ഇങ്ങോട്ട് വരുമ്പോള് ഒരു ജോഡി ഉടുപ്പും മുണ്ടും. പിന്നെ കാവിവസ്‌ത്രം ഓടക്കുഴല് - ഇതെല്ലാമടങ്ങിയ ബാഗ്. അതേ സമയം അങ്ങോട്ട് പോവുമ്പോള് ബാഗിനല്‌പം കനം കൂടിയിരിക്കുന്നു. ഉടുപ്പിന്റെയും തുണിയുടെയും എണ്ണം കൂടി. രാധയുടെ നിര്‍ബന്ധത്തിന് വഴങ്ങി ചെറിയൊരു ഭരണിയില് അച്ചാര് - പിന്നെ കുറെ മാമ്പഴം. എപ്പോഴും കാ ഫലമുള്ള മാവ്, ഈ വീട്ട് മുറ്റത്തുള്ള അനുഗ്രഹമായിട്ട് കാണുന്ന രാധ - അതിന്റെ കുറെ മാമ്പഴം മാധവന്റെ ബാഗിലേക്കയ്‌ക്ക് പൊതിഞ്ഞു വച്ചു. പിന്നെ ഭഗവാന്റെ പ്രസാദം. മാധവന്റെ അമ്മയെ കണ്ടിട്ടില്ലെങ്കിലും ആ അമ്മ ഇപ്പോള് തന്റെയും അമ്മയായിരിക്കുന്നു.\nരാത്രി രാധ രണ്ടുമൂന്നു തവണ മാധവന്റെ കട്ടിലില് കയറി, അവന്റരികില് കിടന്നാലോ എന്നാലോചിച്ചതാണ്. കുറെ നാളത്തേയ്‌ക്ക് മാറിനില്‍ക്കുകയല്ലേ? പോവുന്നതിന് മുന്നേ ഒരിക്കല് ആ ദേഹത്തിന്റെ ചൂടും ചൂരും പെട്ടെന്ന് തന്നെ രാധ ആ ചിന്ത ഉപേക്ഷിച്ചു. മനസ്സ് വിക്ഷുബ്‌ധമായിരിക്കുമ്പോള് - ആ മാതിരി വികാരങ്ങള്‍ക്ക് സ്‌ഥാനമില്ല. ഇതൊക്കെയാണെങ്കിലും അവള്‍ക്കുറങ്ങാനായില്ല, മാധവന് പോയാല്?\nകഴിഞ്ഞ അഞ്ച് വര്‍ഷമായിട്ട് തനിക്കൊരു തുണ - ഒരു തണല്. എന്തിനും എവിടെയും അങ്ങനൊരാളുണ്ട് എന്ന ആശ്വാസം. ആ തുണയാണ് നഷ്‌ടപ്പെടാന് പോവുന്നത്. നഷ്‌ടമോ? എന്തിനങ്ങനെ ചിന്തിക്കുന്നു? പോയി കുറെ കഴിഞ്ഞ് വരില്ലെ. മനസ്സ് വല്ലാതെ ആശങ്കപ്പെടുകയാണ്.\nമാധവനും വിവിധ വിചാരങ്ങളാല് ഉറങ്ങാതെ കിടക്കുകയായിരുന്നു. ഈ നാടിനോട് എന്നന്നേയ്‌ക്കുമായി വിടപറയുകാണോ? അവിടത്തെ സ്‌ഥിതി എന്താവും?\nരാധ ഉറങ്ങിയത് വളരെ താമസിച്ചാണ്. പൂര്‍ണ്ണമല്ലാത്ത ചില സ്വപ്‌നങ്ങള് കണ്ടു. കണ്ട സ്വപ്‌നങ്ങള് മടങ്ങിപ്പോവുകയാണോ? ഒന്നും ഒരു വ്യക്തത നല്‍കുന്നില്ല.\nപുഴത്തീരത്തെ പാട്ട് - പിന്നെ അമ്പലപ്പറമ്പിലെ ഉത്സവത്തിന് മാധവന് ഓടക്കുഴല് വായിച്ചു. മാധവന് വേണുവായിച്ചപ്പോള് എത്ര തവണ നൃത്തം ചെയ്‌തു. നൃത്തത്തിന്റെ ബാലപാഠം പഠിച്ചിട്ടില്ലാത്ത ഞാന് എങ്ങനെ നല്ലൊരു നര്‍ത്തകിയായി. ഞാന് നൃത്തക്കാരിയായി മാറിയെങ്കില് അതിന് കാരണം മാധവന്റെ ഓടക്കുഴല് വായനയാണ്. ആ വായനയില്ലായിരുന്നെങ്കില് ഞാന് ചുവടുവയ്‌ക്കുമായിരുന്നോ? മാധവന് തന്നെ പറഞ്ഞത് ഇവിടെ വന്നതിന് ശേഷമാണ്, അവനിത്രയും ഭംഗിയായി വായിക്കാന് കഴിഞ്ഞതെന്നാണ്. ഏതായാലും ഭഗവത്സന്നിധിയില് വച്ച് മാധവന് നല്ലൊരു വേണുവായനക്കാരനായി. ഞാന് നൃത്തക്കാരിയും. ഭഗവാന്റെ അനുഗ്രഹം കൊണ്ട് ഞങ്ങളൊന്നിച്ചു. ഭഗവല് കടാക്ഷത്താല് - ആ അനുഗ്രഹത്താല് അമ്പലത്തിലെ ഉത്സവം - രാധമാധവ സംഗമം - രാധാകൃഷണാഘോഷമായി മാറി. ഇപ്പോള് അഞ്ചോ ആറോ രാധകൃഷ്‌ണ നൃത്താഘോഷം നടന്നു. ഭഗവാനെ എന്നെയും മാധവനെയും ഒന്നിപ്പിച്ച കൃഷ്‌ണ - എന്റെ മനസ്സിലെ ആഗ്രഹം സഫലമാവാന് അനുഗ്രഹിക്കൂ.\nവീണ്ടും നൃത്തം. നാദ-താളലയമേളത്തില് - വാദ്യഘോഷങ്ങള് ഉച്ചസ്‌ഥായിയായ ഭാവം വിട്ട് - മന്ദഗതിയിലാവുമ്പോള് അവൾ മയങ്ങുന്നത് കൃഷ്‌ണന്റെ മടിയിലാണ്. നിറുകയില് പീലിചൂടിയ, മഞ്ഞപ്പട്ടുടുത്ത - കഴുത്തില് തുളസിപ്പൂമാലയണിഞ്ഞ കൃഷ്‌ണന് - കൃഷ്‌ണന്റെ ഓടക്കുഴല് വിളിയിലും താരാട്ട് പാട്ടിന്റെ സുഖമുണ്ട്. അവള് പയ്യെ ചരിഞ്ഞ് തല കൃഷ്‌ണന്റെ മുല്ലപ്പൂമണക്കുന്ന ദേഹത്തോടമര്‍ത്തി പയ്യെ - പയ്യെ-\nആലയില് നിന്നും പശുക്കുട്ടിയുടെ തുള്ളിച്ചാട്ടത്തിന്റെ ശബ്‌ദം കേട്ടാണ് രാധ ഉണര്‍ന്നത്.\nഎന്താണിപ്പോള് ആലയില് ഒരു ബഹളം?\nനേരം വെളുക്കാനിനിയും നാഴികകള് കുറെ പിന്നിടേണ്ടതുണ്ടെന്ന് ആകാശച്ചെരുവിലേയ്‌ക്ക് നോക്കി അവള് ഊഹിച്ചു. മാധവന് കിടക്കുന്ന മുറിയിലേയ്‌ക്ക്, ഇല്ല ജനലിനോട് ചേര്‍ന്നുള്ള കോസറിയില് മാധവനില്ലാ എന്ത് -? മാധവന് പോയോ? പെട്ടെന്നവള് രാവിലെ താന് പോവുന്നകാര്യം പറഞ്ഞത് ഓര്‍ത്തു. ഇത്രവെളുപ്പിനെ - ഇത്രനേരത്തേ പോയിരിക്കുമോ? വീണ്ടും ആലയില് നിന്ന് ശബ്‌ദം, പശുക്കളുടെ തലയിട്ടിളക്കലും മൂളലും - അവള്‍ക്ക് തിരിച്ചറിയാം, അവള് മൂലയ്‌ക്ക് താഴ്‌ത്തിവച്ചിരുന്ന റാന്തലിന്റെ തിരി തെളിച്ച് മുറ്റത്തേയ്‌ക്കിറങ്ങി. വാതില് ചാരിയിരുന്നതിനാല് മാധവന് പുഴക്കടവിലായിരിക്കുമെന്നാണ് ഊഹിച്ചത്. ഇല്ല. ഇത്രയും നേരത്തേ പുഴയിലേയ്‌ക്ക് പോവാറില്ല. ആലയുടെ അടുക്കല് ചെന്നപ്പോഴാണ് - മാധവന് പശുക്കളുടെ മുഖത്ത് തലോടിയും കഴുത്തിലെ ആടയില് പിടിച്ചും - അതെ മാധവന് അവരോട് യാത്രചോദിക്കുന്നു. അയാള് പോകുകയാണെന്ന കാര്യം അവറ്റകള്‍ക്കറിയില്ലല്ലൊ, കിടാക്കളുടെ കാര്യമോര്‍ക്കുമ്പോഴാണ് ഏറെ സങ്കടം. എത്ര അനുസരണക്കേട് കാട്ടിയാലും മാധവന്റെ വേണുഗാനത്തിന് മുമ്പില് അവര് ബഹളമൊതുക്കി, നല്ലകുട്ടികളായി തള്ളപ്പശുക്കളുടെ അടുക്കലേയ്‌ക്ക് നീങ്ങും. പിന്നെ രാധയ്‌ക്ക് എത്രനേരം വേണമെങ്കിലും പുല്ലു ചെത്താം. അതല്ലെങ്കില് മാധവന്റെ പാട്ടുകേട്ട് മതിമറന്ന് ഈലോകംതന്നെ മറന്ന്, വിഹായസ്സിലേയ്‌ക്ക് ഉയര്‍ന്ന് നക്ഷത്രങ്ങളുടെ അടുക്കലേയ്‌ക്ക് പറന്ന് നീങ്ങും. മാധവന് അവിടെയും ഓടക്കുഴല് വായനയായിരിക്കും. അല്ല, ആണ്. മാധവന് എത്രപെട്ടെന്നാണ് ഭൂമുഖത്ത് നിന്നും ആകാശത്തിലേയ്‌ക്ക് പറന്ന് മേലേമട്ടുപ്പാവില് താരകങ്ങളുടെ ഇടയില് പ്രശോഭിതനായി വിഹരിക്കുന്നത്. മാധവന്റെ ദര്‍ശനം തന്നെ. ഭഗവാന് കൃഷ്‌ണന്റെ ദര്‍ശനവുമായി ചിലപ്പോള് കാണാറുണ്ട്. മാധവന് തന്നെ കൃഷ്‌ണന്. മാധവന് കൃഷ്‌ണനായി മാറുമ്പോള് ഇവള്‍ക്ക് രാധയാവാതെ പറ്റില്ലല്ലൊ.\nമുറ്റത്ത് നിന്നും കയറി വന്ന മാധവനെകണ്ട് രാധ ഞെട്ടി. ഓര്‍ക്കാപ്പുറത്തെന്നോണമുള്ള ആ കയറി വരവിനാല്, രാധ പിന്നെ ഉണര്‍ന്നു. മാധവന് ഇന്ന് സ്‌ഥലം വിടുകയാണെന്ന ഓര്‍മ്മ വന്നതോടെ രാധയുടെ കണ്ണുകള് നിറഞ്ഞു.\n‘എന്റെ കണ്ണാ - എന്നെ തനിച്ചാക്കല്ലെ ?’\nഅറിയാതെ എന്നപോല് അവള് പറഞ്ഞതങ്ങനെ. അത് കേട്ടതോടെ മാധവനും നിശ്ചലപ്രതിമപോലെ നിന്നു. അവളെ തുറിച്ച് നോക്കിക്കൊണ്ട് ഏതാനും നിമിഷം മാത്രം. പിന്നെ അയാള് ഉണര്‍ന്നു.\n‘രാധേ - ഞാന് കുളിച്ചിട്ട് വരട്ടെ. എന്റെ ബാഗും ഡ്രസ്സുമെല്ലാം പാക്ക് ചെയ്‌തിട്ടുണ്ട്. കുളിച്ച് വന്നാല് നില്‍ക്കില്ല. ’രാവിലെ - വെറും വയറ്റില് പോവാനോ? ഞാനപ്പോഴേയ്‌ക്കും സുന്ദരിപശുവിനെ കറന്ന് വരാം. പിന്നെ മാധവന് വരുമ്പോഴേയ്‌ക്കും പാല് തിളപ്പിച്ച് വയ്‌ക്കാം. ‘പിന്നെ - പിന്നൊന്നും വേണ്ട കുറച്ച് പാല്. അത് ധാരാളം. അതിനപ്പുറം രാവിലെ ഭക്ഷണം കഴിക്കാന് വേണ്ടി ഒന്നും തയ്യാറാക്കണ്ട, മാത്രമല്ല, രാവിലെ ഞാന് പാലല്ലാതെ ഒന്നും കഴിക്കാറില്ലല്ലോ - ഞാന് വേഗം കുളിച്ച് വരട്ടെ.’\nകൂടുതലൊന്നും പറയാന് നില്‍ക്കാതെ മാധവന് പുഴത്തീരത്തേയ്‌ക്ക് നടന്നു. ഇരുട്ടാണെങ്കിലും നാട്ട് വെളിച്ചത്തില് മാധവന് കടവിലേയ്‌ക്കുള്ള വഴിയും പടവും സുനിശ്ചിതം. രാധ പശുവിനെ കറന്ന് പാല് തിളപ്പിച്ചനേരം കൊണ്ട് മാധവന് കുളികഴിഞ്ഞ് വന്നുകഴിഞ്ഞു. പിന്നെ മുറിയില് കയറി കൃഷ്‌ണവിഗ്രഹത്തിന് മുന്നില് കൈകള് കൂപ്പി കണ്ണുകളടച്ച് ഏതാനും നിമിഷം. പിന്നെ ഭഗവാന്റെ കാല് തൊട്ട് നിറുകയിലും നെഞ്ചത്തും വച്ച്. രാധ നീട്ടിയ പാല് കുടിച്ച് - വേഗം തന്നെ യാത്രക്ക് തയ്യാറായി. ഡ്രസ്സ് ചെയ്‌ത് വന്നപ്പോഴേയ്‌ക്കും രാധ വീണ്ടും മൂകയായി. ഒന്നും പറയാനാവാതെ അവള് കൃഷ്‌ണവിഗ്രഹത്തിന് മുന്നില് അനങ്ങാതെ നിന്നു. എന്റെ കണ്ണനെ വേഗം തിരിച്ച് വരുത്തണേ- അവ പ്രാർത്ഥിച്ചത് അത്രമാത്രം.\n‘രാധേ - ഞാനിറങ്ങുന്നു. എല്ലാം ഇന്നലെ പറഞ്ഞുകഴിഞ്ഞതാണ്. ഞാന് അമ്മയ്‌ക്ക് സുഖമില്ലെന്നറിഞ്ഞ് പോണു. അത് മാത്രമേ മറ്റുള്ളവര് അറിയൂ. അധികം താമസിയാതെ വരും. അതിലപ്പുറം രാധയ്‌ക്കൊന്നും അറിയില്ല. ഞാനിന്നലെ പറഞ്ഞ മറ്റ് വിവരങ്ങള് ആരും അറിയാനും പാടില്ല. പിന്നെ - അമ്പലത്തിന് മുന്നില് ചെന്ന് നാദോപാസന നടത്തി - ഞാനത് വഴി പോവുകയേ ഉള്ളു. നേരം വെളുക്കുന്നത് വരെ കാത്തിരുന്നാല് അന്വേഷണങ്ങള് പലതും വരും. അത് വേണ്ട“. രാധ ഒന്നും മിണ്ടിയില്ല. പക്ഷേ പെട്ടെന്നെന്നോണം അവള് ഓടി മാധവന്റെ മാറിലേയ്‌ക്ക് ചാഞ്ഞു. ആ കണ്ണുകള് നിറഞ്ഞു. എന്തൊക്കെയോ പുലമ്പി. അമര്‍ത്തിയിട്ടും അമര്‍ത്താനാവാതെ വിങ്ങിപ്പൊട്ടി.\nഅല്‌പസമയം മാധവന് രാധയുടെ ആലിംഗനത്തിന് വശംഗദനായി നിന്നു. അല്‌പസമയം മാത്രം. പിന്നെ ഉണര്‍ന്നു.\n’കരയുന്ന മുഖത്തോടെ എന്നെ യാത്രയാക്കരുത്. ഇങ്ങനെ കരയാനാണ് ഭാവമെങ്കില് -\n‘അയ്യോ - ഇല്ല. ഞാന് കരയില്ല. ഒരിക്കലും മാധവനെ ഞാന് വിഷമിപ്പിക്കില്ല.’ രാധ മാധവന്റെ അടുക്കല് നിന്നും മാറി, വരാന്തയിലെ അയക്കോലില് നിന്നും തോര്‍ത്തെടുത്ത് മുഖം തുടച്ച് - പിന്നെ പ്രസന്നവദനയാവാന് ശ്രമം നടത്തി - മാധവന്റെ നേരെ തിരിഞ്ഞു.\n‘രാധേ - ഇനി എനിക്കൊന്നും പറയാനില്ല. എല്ലാം നല്ലതിനെന്ന് കരുതൂ. കഴിവതും വേഗം വരാം.’ മുറ്റത്ത് നിന്നും പുഴയോരത്തുള്ള നിരത്തിലേയ്‌ക്കിറങ്ങിയപ്പോള് പശുക്കളുടെ ആലയില് നിന്നും ചില അനക്കങ്ങള്. കാലികളാണെങ്കിലും, മാധവന് തങ്ങളുടെ കളിക്കുട്ടുകാരന് പോവുകയാണോ എന്ന് അവരും സംശയിക്കുന്നു. മാധവന്റെ പോക്കില് വ്യാകുലയാകുന്നത് രാധമാത്രമല്ല.


സമാധാന ചര്‍ച്ച വിവാദമാക്കുന്നതിനു പിന്നില്\nകേരളത്തില് പ്രത്യേകിച്ചും കണ്ണൂര് ജില്ലയില് നടന്നുവരുന്ന രാഷ്ട്രീയ സംഘര്‍ഷങ്ങളും രക്തച്ചൊരിച്ചിലും കൊലപാതകങ്ങളും അവസാനിപ്പിക്കാന് മാര്‍ക്‌സിസ്റ്റുപാര്‍ട്ടിയും ആര്.എസ്.എസ്സും തമ്മിലുള്ള സമാധാന ചര്‍ച്ചകള്‍ക്ക് 2016ല് ആത്മീയാചാര്യനായ സംപൂജ്യ ശ്രീ എം മധ്യസ്ഥം വഹിച്ചത് ഇയ്യിടെ രാഷ്ട്രീയരംഗത്ത് ഏറെ ചര്‍ച്ചയായിരിക്കയാണ്. 2016ല് നടന്ന ഒരു ചര്‍ച്ച എന്തിന് ഇപ്പോള് ഇത്രയ്ക്ക് വിവാദമാക്കണം? നിയമസഭാ തിരഞ്ഞെടുപ്പു വരാനിരിക്കുന്ന സാഹചര്യത്തില് ഈ സമാധാന ചര്‍ച്ചകള്‍ക്ക് രാഷ്ട്രീയനിറം നല്‍കുന്നതും രാഷ്ട്രീയ ആയുധമാക്കുന്നതും ദുഷ്ടബുദ്ധിയോടെയാണ് എന്നതില് സംശയമില്ല. ആര്.എസ്.എസ്സും സി.പി.എമ്മും തമ്മില്, കണ്ണൂര് ജില്ലയിലെ സംഘര്‍ഷവും കൊലപാതകരാഷ്ട്രീയവും അവസാനിപ്പിക്കാന് ഇതാദ്യമായല്ല ചര്‍ച്ച നടത്തുന്നത്. 1980കള് മുതല് ഇത്തരം ചര്‍ച്ച നടന്നിട്ടുണ്ട്. 1987-ല് നടന്ന ചര്‍ച്ചയ്ക്ക് മധ്യസ്ഥം വഹിച്ചത് പ്രമുഖ നിയമവിദഗ്ദ്ധനായ ജസ്റ്റിസ് വി.ആര്. കൃഷ്ണയ്യരായിരുന്നു. പിന്നീടും കണ്ണൂരില് സര്‍വ്വകക്ഷിയോഗങ്ങളും തുടര്‍ന്നു ആര്.എസ്.എസ്., സി.പി.എം നേതാക്കള് പങ്കെടുത്ത ചര്‍ച്ചകളും നടന്നിരുന്നു. അന്നൊന്നുമില്ലാത്ത വിവാദം ഇപ്പോഴുണ്ടാക്കുന്നവര്‍ക്ക് സ്ഥാപിത രാഷ്ട്രീയ താല്പര്യങ്ങളാണുള്ളത്.\n1969 ഏപ്രില് മാസത്തില് വാടിക്കല് രാമകൃഷ്ണനെ വധിച്ചുകൊണ്ടാണ് മാര്‍ക്‌സിസ്റ്റു പാര്‍ട്ടി കൊലപാതകരാഷ്ട്രീയത്തിനു തുടക്കമിട്ടത്. അടിയന്തരാവസ്ഥകാലത്ത് ദേശീയ നേതൃത്വത്തിന്റെ തീരുമാനമനുസരിച്ച് കേരളത്തിലെ സി.പി.എം. നേതൃത്വം ഇന്ദിരാഗാന്ധിയുടെ ഫാസിസ്റ്റു ഭരണത്തെ പുറത്താക്കാന് ആര്.എസ്.എസ്സിനൊപ്പം നിന്നു. സംഘത്തെ അടുത്തറിയാന് സാധിച്ച പല മാര്‍ക്‌സിസ്റ്റു പ്രവര്‍ത്തകരും ആര്.എസ്.എസ്സിലേയ്ക്കു വന്നതിലുള്ള അസഹിഷ്ണുത സി.പി.എം. പ്രകടിപ്പിച്ചത് കൊലപാതക രാഷ്ട്രീയത്തിലൂടെയാണ്. 1978 സപ്തംബര് 2ന് ശാഖ ആക്രമിച്ച് പാനുണ്ട ചന്ദ്രന് എന്ന മുഖ്യശിക്ഷകനെ കൊലപ്പെടുത്തിക്കൊണ്ടാണ് സി.പി.എം കൊലക്കത്തി രാഷ്ട്രീയം വീണ്ടും തുടങ്ങിയത്. 1978-80 കളില് നിരവധി രാഷ്ട്രീയ കൊലപാതകങ്ങള് കണ്ണൂര് ജില്ലയില് നടന്നു. ഈ സാഹചര്യത്തിലാണ് ദല്‍ഹി ദീനദയാല് റിസര്‍ച്ച് ഇന്‍സ്റ്റിറ്റ്യൂട്ട് ഡയറക്ടറായിരുന്ന പി.പരമേശ്വരനും ബി.എം.എസ്. സ്ഥാപകനായ ദത്തോപന്ത് ഠേംഗ്ഡിയും സി.പി.എമ്മിന്റെ രാജ്യസഭാംഗമായ രാമമൂര്‍ത്തി വഴി സമാധാന ചര്‍ച്ചകള്‍ക്ക് തുടക്കമിട്ടത്. ആര്.എസ്. എസ്സിന്റെ ഭാഗത്തു നിന്നും ആര്.ഹരി, പി.മാധവന് എന്നിവരും സി.പി.എമ്മിന്റെ ഭാഗത്തു നിന്ന് എം.എം.ലോറന്‍സ് ഉള്‍പ്പെടെയുള്ള നേതാക്കളും ചര്‍ച്ചയില് പങ്കെടുത്തു. എറണാകുളത്ത് ഒരു സ്വയംസേവകന്റെ വീട്ടിലായിരുന്നു ചര്‍ച്ച. ഇത് തീരുമാനമാകാതെ വന്നതിനെ തുടര്‍ന്നാണ് 1980-ല് പി.പരമേശ്വരന് ഇ.എം.എസ്. നമ്പൂതിരിപ്പാടുമായി സംസാരിച്ചതും അന്നത്തെ മുഖ്യമന്ത്രി ഇ.കെ. നായനാരുമായി ചര്‍ച്ച ചെയ്യാന് അവര് തീരുമാനിച്ചതും. 1980-ല് കേരള ഹൗസില് വെച്ചായിരുന്നു ചര്‍ച്ച. അന്നു പകല് അന്നത്തെ എ.ബി.വി.പി. സംസ്ഥാന സംഘടനാസെക്രട്ടറി വി.മുരളിധരനെ (ഇന്നത്തെ വിദേശകാര്യ സഹമന്ത്രി) തടവിലിട്ടതിന്റെ പേരില് എ.ബി.വി.പിക്കാര് നായനാരെ കേരളഹൗസില് ഘെരാവോ ചെയ്തത് ചര്‍ച്ചയ്ക്ക് തടസ്സമാകുമെന്ന സംശയം ഉണ്ടായിരുന്നു. പി. പരമേശ്വരന് ഇ.എം.എസ്സുമായി സംസാരിക്കുകയും തുടര്‍ന്നു ചര്‍ച്ച ഒരു തടസ്സവും കൂടാതെ നടക്കുകയും ചെയ്തു. പ്രാന്തപ്രചാരക് കെ.ഭാസ്‌കരറാവു, സഹപ്രാന്തപ്രചാരക് ആര്.ഹരി എന്നിവരാണ് നായനാരെ കണ്ടു സംസാരിച്ചത്. തുടര്‍ന്നു കേരളത്തില് വെച്ച് ചര്‍ച്ച തുടരാന് തീരുമാനിച്ചുവെങ്കിലും മാര്‍ക്‌സിസ്റ്റു നേതൃത്വം സമാധാന നീക്കങ്ങളോട് സഹകരിച്ചില്ല.\n1987-ലാണ് രാഷ്ട്രീയസംഘര്‍ഷം അവസാനിപ്പിക്കാന് മധ്യസ്ഥതവഹിക്കാന് ജസ്റ്റിസ് വി.ആര്.കൃഷ്ണയ്യര് തയ്യാറായത്. അദ്ദേഹം താല്പര്യമറിയിച്ചതിനുസരിച്ച് ആര്.ഹരി, എസ്. സേതുമാധവന്, അഡ്വ.ടി.വി. അനന്തന്, പി.പി. മുകുന്ദന് എന്നിവര് അദ്ദേഹം ചികിത്സയിലായിരുന്ന കോട്ടയ്ക്കല് ആര്യവൈദ്യശാലയില് ചെന്നു കണ്ടു സംസാരിക്കുകയുണ്ടായി. സമാധാനപരമായ സംഘടനാപ്രവര്‍ത്തനത്തിനുള്ള സ്വാതന്ത്ര്യമുണ്ടാകണം, സംഘര്‍ഷമുണ്ടാകുമ്പോള് പോലീസ് നിഷ്പക്ഷത പാലിക്കണം, സംഘടനകള് കൊലയാളികളെ സംരക്ഷിക്കരുത് തുടങ്ങിയ ആവശ്യങ്ങള് അവര് കൃഷ്ണയ്യരുടെ മുന്നില് വെച്ചു. എറണാകുളം ഗസ്റ്റ് ഹൗസില് കൃഷ്ണയ്യരുടെ മധ്യസ്ഥതയില് നടന്ന ചര്‍ച്ചയില് സമാധാനം കാത്തുസൂക്ഷിക്കാന് ഇരുകൂട്ടരും സഹകരിക്കാമെന്നു വാഗ്ദാനം ചെയ്തു. എന്നാല് ഒത്തുതീര്‍പ്പിലെ മഷിയുണങ്ങും മുമ്പ് മാര്‍ക്‌സിസ്റ്റുകാര് കൊലക്കത്തി പുറത്തെടുത്തു. സമാധാനം പാലിക്കാനും പ്രാദേശിക നേതാക്കളെ അനുനയിപ്പിക്കാനും സി.പി.എമ്മിന് സാധിക്കുന്നില്ല എന്നതാണ് വാസ്തുത. രാഷ്ട്രപതി തിരഞ്ഞെടുപ്പില് ബി.ജെ.പിയുടെ പിന്തുണ കിട്ടുക എന്ന ഉദ്ദേശ്യം വി.ആര്.കൃഷ്ണയ്യര്‍ക്കും ഉണ്ടായിരുന്നു എന്നു സംശയിക്കുന്നുണ്ട്. മാര്‍ക്‌സിസ്റ്റുകാര് കൊലപാതകം തുടര്‍ന്നപ്പോള് അദ്ദേഹം മൗനിയാകുന്നതാണ് പിന്നീട് കണ്ടത്.\nകണ്ണൂരില് പല തവണ മുഖ്യമന്ത്രിമാരുടെ നേതൃത്വത്തില് സമാധാനചര്‍ച്ചകളും സര്‍വ്വ കക്ഷി സമ്മേളനങ്ങളും നടന്നിട്ടുണ്ട്. ഈ ചര്‍ച്ചകളിലെല്ലാം ആര്.എസ്.എസ്സിന്റെ ഭാഗത്തുനിന്നും ഉന്നയിച്ചത് നേരത്തെ പറഞ്ഞ ആവശ്യങ്ങളാണ്. അവ ശരിവെച്ച കലക്ടര്‍ക്കും മറ്റു രാഷ്ട്രീയക്കാര്‍ക്കും മാര്‍ക്‌സിസ്റ്റു പാര്‍ട്ടി ഇതു ലംഘിച്ചപ്പോള് കേവലം കാഴ്ചക്കാരായി നില്‍ക്കാനേ കഴിഞ്ഞുള്ളൂ.\n2016-ല് കന്യാകുമാരി – കാശ്മീര് പദയാത്ര നടത്തിയ ആത്മീയാചാര്യന് ശ്രീ എമ്മിനോട് കണ്ണൂരിലും ബനാറസ്സിലും വെച്ച് കണ്ണൂരില് സമാധാനം പുനഃസ്ഥാപിക്കാന് ഇടപെട്ടു കൂടെ എന്ന് ചിലര് അന്വേഷിക്കുകയുണ്ടായി. ഇതിനെ തുടര്‍ന്നു പിണറായി വിജയന് ഉള്‍പ്പെടെയുള്ള മാര്‍ക്‌സിസ്റ്റ് നേതൃത്വവുമായി അദ്ദേഹം സംസാരിച്ചു. തുടര്‍ന്നു ദല്‍ഹിയില് വെച്ച് ആര്.എസ്.എസ്. സര്‍സംഘചാലക് ഡോ.മോഹന്‍ജിഭാഗവതിനെ അദ്ദേഹം കണ്ടു. സര്‍സംഘചാലക് നിര്‍ദ്ദേശിച്ചതനുസരിച്ച് കേരളത്തിലെ പ്രാന്തീയ നേതാക്കള് ശ്രീഎമ്മിനെ കാണുകയും തങ്ങളുടെ നിര്‍ദ്ദേശങ്ങള് അദ്ദേഹത്തിന്റെ മുമ്പില് വെക്കുക മാത്രമല്ല തങ്ങളുടെ പൂര്‍ണ്ണസഹകരണം വാഗ്ദാനം ചെയ്യുകയും ചെയ്തു. തുടര്‍ന്നു സി.പി.എം. നേതൃത്വവുമായി അദ്ദേഹം വീണ്ടും ചര്‍ച്ച നടത്തി. ഇരുകൂട്ടരും ഒന്നിച്ചിരുന്നു ചര്‍ച്ച ചെയ്യാന് തീരുമാനമായി.\n2016 ഡിസംബര് 5ന് തിരുവനന്തപുരം താജ് ഹോട്ടലില് ശ്രീ എമ്മിന്റെ സാന്നിദ്ധ്യത്തില് നടന്ന ചര്‍ച്ചയില് പ്രാന്ത സഹസംഘചാലക് അഡ്വ. കെ.കെ. ബലറാം, പ്രാന്തകാര്യവഹ് പി. ഗോപാലന്‍കുട്ടി മാസ്റ്റര്, മുതിര്‍ന്ന പ്രചാരകന് എസ്. സേതുമാധവന്, വത്സന് തില്ലേങ്കരി, ഓ. രാജഗോപാല്, കുമ്മനം രാജശേഖരന് എന്നിവര് പങ്കെടുത്തു. മുഖ്യമന്ത്രി പിണറായി വിജയനും സി.പി.എം. സംസ്ഥാന സെക്രട്ടറി കോടിയേരി ബാലകൃഷ്ണനും സി.പി.എം ഭാഗത്തുനിന്നും ചര്‍ച്ചയില് പങ്കെടുത്തു. കണ്ണൂരില് ഇരുകൂട്ടരുടെയും ജില്ലാ നേതൃത്വം ഒന്നിച്ചിരുന്നു ചര്‍ച്ച ചെയ്യാനും പ്രാദേശിക പ്രശ്‌നങ്ങള് അതാതിടത്ത് ചര്‍ച്ച ചെയ്തു പരിഹരിക്കാനും സംഘടനാചട്ടം ലംഘിച്ച് പ്രശ്‌നമുണ്ടാക്കുന്നവരെ സംഘടന സംരക്ഷിക്കില്ലെന്നും ഇരുകൂട്ടരും സമ്മതിച്ചു. തുടര്‍ന്ന് 2017 ജനുവരി 12ന് കണ്ണൂര് മസ്‌കറ്റ് ബീച്ച് റിസോര്‍ട്ടില് ശ്രീഎമ്മിന്റെ സാന്നിദ്ധ്യത്തില് നടന്ന ചര്‍ച്ചയില് ആര്.എസ്.എസ്സിന്റെ ഭാഗത്തുനിന്നും അഡ്വ. കെ.കെ.ബലറാം, പി.ഗോപാലന് കുട്ടി മാസ്റ്റര്, പി.കെ. വത്സന്, വി.ശശിധരന്, ഒ.കെ. പ്രമോദ് എന്നിവര് പങ്കെടുത്തു. കോടിയേരി ബാലകൃഷ്ണന്, പി. ജയരാജന്, എം.വി. ജയരാജന് എന്നിവരാണ് സി.പി.എമ്മിന്റെ ഭാഗത്തുനിന്നും പങ്കെടുത്തത്. പരസ്പരമുള്ള ആശയവിനിമയത്തിലൂടെ പ്രാദേശികമായി ഉണ്ടാകാവുന്ന പ്രശ്‌നങ്ങള് ഒഴിവാക്കാമെന്നും അവ പെട്ടെന്നു തന്നെ പരിഹരിക്കണമെന്നും തീരുമാനമായി. അതിന് താലൂക്ക് തല പ്രവര്‍ത്തകര്‍ക്ക് നിര്‍ദ്ദേശം നല്‍കാനും തീരുമാനിച്ചു.\nഇതിനു പിന്നാലെയാണ് 2017 ജനുവരി 18ന് തലശ്ശേരിക്കടുത്ത് ആര്.എസ്.എസ്. പ്രവര്‍ത്തകനായ സന്തോഷിനെ വീട്ടില് കയറി മാര്‍ക്‌സിസ്റ്റുകാര് വെട്ടിക്കൊന്നത്. ആര്.എസ്.എസ്. പ്രാന്തകാര്യവാഹ് ഗോപാലന്‍കുട്ടി മാസ്റ്റര് തങ്ങളുടെ ശക്തമായ പ്രതിഷേധം മുഖ്യമന്ത്രിയേയും കോടിയേരി ബാലകൃഷ്ണനെയും അറിയിച്ചു. കൊലയാളികളെ പാര്‍ട്ടി സംരക്ഷിക്കില്ലെന്നും സമാധാനശ്രം തുടരണമെന്നും മുഖ്യമന്ത്രി അഭ്യര്‍ത്ഥിച്ചു. 2017 ജനുവരി 20-ന് മുഖ്യമന്ത്രിയെ നേരില് കണ്ട് പി.ഗോപാലന്‍കുട്ടി മാസ്റ്റര്, കുമ്മനം രാജശേഖരന്, ഒ.രാജഗോപാല് എന്നിവര് പരാതി നല്‍കി. സമാധാന ചര്‍ച്ച തുടരണമെന്ന് മുഖ്യമന്ത്രി താല്പര്യമെടുക്കുകയും ഫെബ്രുവരി 14ന് കണ്ണൂര് കലക്‌ട്രേറ്റില് സര്‍വ്വകക്ഷിയോഗം ചേരുകയും മുഖ്യമന്ത്രി പങ്കെടുക്കുകയും ചെയ്തു. 2017 ഫെബ്രുവരിയില് തന്നെ തിരുവനന്തപുരം മസ്‌കറ്റ് ഹോട്ടലില് മുഖ്യമന്ത്രിയും കോടിയേരിയും ആനത്തലവട്ടം ആനന്ദനും ഗോവിന്ദന് മാസ്റ്ററും സി.പി.എമ്മിന്റെ ഭാഗത്തുനിന്നും അഡ്വ. കെ.കെ.ബലറാം, ഗോപാലന്‍കുട്ടി മാസ്റ്റര്, വത്സന്‍തില്ലങ്കേരി, ഓ. രാജഗോപാല്, കുമ്മനം രാജശേഖരന് എന്നിവര് ആര്.എസ്.എസ്. പക്ഷത്തുനിന്നും ചര്‍ച്ചയില് പങ്കെടുത്തു. മാര്‍ക്‌സിസ്റ്റു പാര്‍ട്ടി ആത്മാര്‍ത്ഥമായി ചര്‍ച്ചയിലെ തീരുമാനങ്ങള് നടപ്പാക്കാന് തയ്യാറായതോടെ കണ്ണൂര് ജില്ലയില് രാഷ്ട്രീയ കൊലപാതകങ്ങള് അവസാനിച്ച മട്ടായി. സംഘര്‍ഷാന്തരീക്ഷം ലഘൂകരിക്കപ്പെട്ടു.\nഈ സമാധാനന്തരീക്ഷം ഒരിക്കലും ഇഷ്ടപ്പെടാത്തതാണ് ഇസ്ലാമിക തീവ്രവാദികളും യു.ഡി.എഫ് നേതാക്കളും. സംഘര്‍ഷാന്തരീക്ഷത്തില് മാര്‍ക്‌സിസ്റ്റു വിരുദ്ധവികാരം ആളിക്കത്തിച്ച് ബി.ജെ.പി. അനുഭാവികളുടെ വോട്ട് നിഷ്പ്രയാസം തങ്ങളുടെ പെട്ടിയില് വീഴ്ത്താമെന്നായിരുന്നു യു.ഡി.എഫിന്റെ കണക്കുകൂട്ടല്. കഴിഞ്ഞ ലോകസഭാ തിരഞ്ഞെടുപ്പിലടക്കം അവര് ഈ തന്ത്രം പ്രയോഗിച്ച് കൈ നനയാതെ മീന്‍പിടിച്ചിട്ടുണ്ട്. ഇത് അധികനാള് വിജയിക്കില്ലെന്നുമാത്രമല്ല, യു.ഡി.എഫിലെ ഹിന്ദു മനഃസ്ഥിതിക്കാരായ വോട്ടര്‍മാര് വരെ ബി.ജെ.പിയെ ജയിപ്പിക്കാന് ഇത്തവണ വോട്ടു ചെയ്യാനുള്ള സാധ്യതയും അവര് തിരിച്ചറിയുന്നു. അതാണ് 2016-ല് നടന്ന സമാധനചര്‍ച്ചയെ രാഷ്ട്രീയവല്‍ക്കരിച്ച് ആര്.എസ്.എസ്.- സി.പി.എം. രാഷ്ട്രീയബാന്ധവമുണ്ടെന കള്ളപ്രചരണത്തിനുള്ള അവരുടെ നീക്കം. കണ്ണൂരില് സമാധാനാന്തരീക്ഷം പുലരരുത് എന്ന് കൊതിക്കുന്നവരെ തിരിച്ചറിയാന് കിട്ടിയ അവസരം കൂടിയാണിത്.\nസമാധാനചര്‍ച്ചയെ വിവാദമാക്കുന്നത് ദുരുദ്ദേശ്യപരം -പി.ഗോപാലന്‍കുട്ടി മാസ്റ്റര്\nസമാധാനാന്തരീക്ഷം നിലനില്‍ക്കണമെന്നും സ്വതന്ത്രമായ സംഘടനാ പ്രവര്‍ത്തനത്തെ തടസ്സപ്പെടുത്തരുത് എന്നുമാണ് ആര്.എസ്.എസ്സിന്റെ ആവശ്യമെന്ന് പ്രാന്ത കാര്യവാഹ് പി.ഗോപാലന്‍കുട്ടി മാസ്റ്റര് പറഞ്ഞു. ആര്.എസ്.എസ്. എന്നും സമാധാനത്തിനുവേണ്ടി നിലനില്‍ക്കുന്നു. കൊലപാതകങ്ങളെ സംഘം അംഗീകരിക്കുന്നില്ല. സമാധാനത്തിനായി എന്തു വീട്ടുവീഴ്ചയ്ക്കും സംഘം തയ്യാറാണ്. എല്ലാ സമാധാന നീക്കങ്ങളോടും സംഘം ആത്മാര്‍ത്ഥമായി സഹകരിച്ചിട്ടുണ്ട്. അതിനെ രാഷ്ട്രീയമായി ഉപയോഗിക്കാനും വിവാദമാക്കാനും ശ്രമിക്കുന്നത് ദുരുദ്ദേശ്യത്തോടെയാണെന്നും അദ്ദേഹം പറഞ്ഞു.\nTags: സി.പി.എംSri Mശ്രീ എംRSSCPM


Google CEO Sundar Pichai Announced The Google will Invest 10 Billion To India alone | ഇന്ത്യയില് 75000 കോടിയുടെ നിക്ഷേപവുമായി ഗൂഗിള് - Malayalam Oneindia\nUpdated: Mon, Jul 13, 2020, 16:39 [IST]\nമുംബൈ: ഇന്ത്യയില് 75000 കോടിയുടെ നിക്ഷേപവുമായി ഗൂഗിള്. ഇന്ത്യയുടെ ഡിജിറ്റല് സാമ്പത്തിക രംഗത്തെ ത്വരിതപ്പെടുത്തുകയെന്ന ലക്ഷ്യത്തോടെയാണ് ഗൂഗിള് മാകൃ കമ്പനി ആല്‍ഫബെറ്റ് സിഇഒ സുന്ദര് പിച്ചെ 75000 കോടി രൂപ നിക്ഷേപം പ്രഖ്യാപിച്ചിരിക്കുന്നത്. ഇലക്ടോണിക് ആന്റ് ഇന്‍ഫോര്‍മേഷന് ടെക്‌നോളജി മന്ത്രാലയവുമായി സഹകരിച്ച് സംഘടിപ്പിച്ച ഗൂഗിള് ഫോര് ഇന്ത്യയുടെ ആറാം എഡിഷനില് സംസാരിക്കുകയായിരുന്നും അദ്ദേഹം.\nഇന്ന് രാവിലെ സുന്ദര് പിച്ചെ പ്രധാനമന്ത്രി നരേന്ദ്രമോദിയുമായി വീഡിയോ കോണ്‍ഫറന്‍സിംഗ് വഴി കൂടികാഴ്ച്ച നടത്തിയിരുന്നു. ഇക്കാര്യം പ്രധാനമന്ത്രി നരേന്ദ്രമാദി ട്വിറ്ററില് പങ്കുവെച്ചിരുന്നു.\n'ഇന്ന് രാവിലെ സുന്ദര് പിച്ചെയുമായി ഫലവത്തായ കൂടികാഴ്ച്ച നടന്നിരുന്നു. ഇന്ത്യയിലെ കര്‍ഷകരുടേയും യുവാക്കളുടേയും പുതിയ സംരംഭകരുടേയും ജീവിതത്തെ മികച്ച രീതിയില് രൂപാന്തരപ്പെടുത്തുന്ന വിഷയങ്ങളെക്കുറിച്ച് ചര്‍ച്ച ചെയ്തിരുന്നു. കൊവിഡ് കാലത്ത് രൂപപ്പെട്ടുള്ള പുതിയ തൊഴില് സംസ്‌കാരവും കൂടികാഴ്ച്ചയില് വിഷയമായി' പ്രധാനമന്ത്രി ട്വിറ്ററില് കുറിച്ചു.\nഅഞ്ച് മുതല് ഏഴ് വര്‍ഷത്തിനുള്ളില് 75000 കോടി രൂപ ഇന്ത്യയില് ചെലവഴിക്കാനാണ് ഗൂഗിള് ഒരുങ്ങുന്നത്. നിക്ഷേപം, പങ്കാളിത്തം, അടിസ്ഥാന സൗകര്യ വികസനം എന്നീ മേഖലകളിലാവും ഈ തുക ചെലവഴിക്കുക.\nഓരോ ഇന്ത്യക്കാരനും അവരുടെ പ്രാദേശിക ഭാഷയില് വിവരങ്ങള് ലഭ്യമാക്കുക, ഇന്ത്യക്കാരുടെ ആവശ്യങ്ങള് പരിഗണിച്ചുകൊണ്ടുള്ള ഡിജിറ്റല് ഉല്‍പ്പന്നങ്ങള് നിര്‍മ്മിക്കുക, ഡിജിറ്റല് ട്രാന്‍സ്ഫര്‍മേഷനെ സഹായിക്കുന്ന വ്യവസായങ്ങളെ പിന്തുണക്കുക, ആരോഗ്യം, വിദ്യഭ്യാസം, കാര്‍ഷിക മേഖലകളിലെ ഡിജിറ്റല് നിക്ഷേപം തുടങ്ങിയവയാണ് പ്രധാനമായും ലക്ഷ്യമിടുന്നത്.\nസിന്ധ്യയുടെ സര്‍ട്ടിഫിക്കറ്റ് വേണ്ട; നാക്കുളുക്കി കോണ്‍ഗ്രസ് നേതാവ്; സച്ചിന് പൈലറ്റ് ബിജെപിയില്\ngoogle investment narendra modi digital india ഗൂഗിള് നിക്ഷേപം ഡിജിറ്റല് ഡിജിറ്റല് ഇന്ത്യ നരേന്ദ്ര മോദി\nGoogle CEO Sundar Pichai Announced The Google will Invest 10 Billion To India alone


Axis Bank launches country's first 'display variant' debit card - Malayalam Goodreturns\n» ഡിസ്‌പ്ലേ സ്‌ക്രീന് ഡെബിറ്റ് കാര്‍ഡോ?\nഡിസ്‌പ്ലേ സ്‌ക്രീന് ഡെബിറ്റ് കാര്‍ഡോ?\nUpdated: Thursday, December 3, 2015, 14:35 [IST]\nരാജ്യത്ത് ആദ്യമായി, ഡിസ്‌പ്ലേ സ്‌ക്രീനുള്ള ഡെബിറ്റ് കാര്‍ഡ് അവതരിപ്പിച്ചു. ആക്‌സിസ് ബാങ്കാണ് ഡിസ്‌പ്ലേ സ്‌ക്രീനുള്ള ഡെബിറ്റ് കാര്‍ഡ് അവതരിപ്പിച്ചിരിക്കുന്നത്. ഓണ്‍ലൈന് ബാങ്കിങ്ങിന്റെ ഭാഗമായി വേണ്ടിവരുന്ന വണ്‍ടൈം പാസ്‌വേഡ് (ഒടിപി) കാര്‍ഡില്‍ത്തന്നെ തെളിയുന്ന സംവിധാനമാണ് ആവിഷ്‌കരിച്ചിരിക്കുന്നത്.\nനെറ്റ്‌വര്‍ക് തകരാര് കാരണം റജിസ്റ്റര് ചെയ്തിട്ടുള്ള മൊബൈല് നമ്പറിലേക്ക് ഒടിപി വരാന് പലപ്പോഴും തടസമുണ്ടാകുന്നു അതിനാലാണ് ഇത്തരമൊരു സംവിധാനം ആക്‌സിസ് ബാങ്ക് അവതരിപ്പിച്ചത്. രാജ്യത്തിനു പുറത്തായിരിക്കുമ്പോള് അതേ സിം ഉപയോഗിക്കണമെന്നുമില്ല.\nഉപഭോക്താവിന്റെ ഇത്തരം ഉപയോഗങ്ങള് കണക്കിലെടുത്താണ് എന്‍ആര്‍ഇ വരിക്കാരെ ലക്ഷ്യമിട്ട് ബാങ്ക് പുതിയ കാര്‍ഡ് അവതരിപ്പിച്ചത്. കാര്‍ഡിലെ ബട്ടണ് അമര്‍ത്തുമ്പോള് 'ഒടിപി' തെളിഞ്ഞുവരും. ഈ സംവിധാനം നിങ്ങള്‍ക്കും ലഭ്യമാവും അതിനായി അടുത്തുള്ള ആക്‌സിസ് ബാങ്കുമായി ബന്ധപ്പെട്ടാല് മതി\nRead more about: axis bank debit card bank otp money ബാങ്ക് ആക്‌സിസ് ബാങ്ക് ഒടിപി\nCountry's third largest private sector lender Axis BankBSE 0.32 % today said it has launcheda'display variant' debit card which does away with the hassles of generating one time password (OTP) over SMS while transacting


Welcome to Mannoor Village\nMobile Book Mark\nYou Can also Login with your Google Account\nകർത്താവിൽ നിദ്ര പ്രാപിച്ചു ...ഡാനിയേൽ അപ്പച്ചൻ (92)\nഗുരുവായൂര് തീവണ്ടിയുടെ കന്നിയാത്രയ്ക്ക് വന് സ്വീകരണം.\nWelcome to Mannoor\nMannoor Village Ward Member Mrs.Lilli Kutty\nOur MP Shri N. Peethambara Kurup,\nതുടയന്നൂര് സര്‍വീസ് സഹകരണ ബാങ്ക് നല്‍കുന്ന വിദ്യാഭ്യാസ അവാര്‍ഡുകള്‍ക്ക് അപേക്ഷ ക്ഷണിച്ചു\nഇട്ടിവ പഞ്ചായത്ത് ഫലശ്രീ പദ്ധതി\nThursday, 24 June 2010 12:43\nമണ്ണൂര് : സംസ്ഥാന ഹോര്‍ട്ടികള്‍ച്ചര് മിഷന്റെ ഫലശ്രീപദ്ധതി ഇട്ടിവ പഞ്ചായത്തില് വെള്ളിയാഴ്ച നാലിന് മന്ത്രി മുല്ലക്കര രത്‌നാകരന് ഉദ്ഘാടനംചെയ്യും. കാട്ടാമ്പള്ളി ശിശുമന്ദിരം പരിസരത്ത് നടക്കുന്ന ചടങ്ങില് ഗ്രാമപ്പഞ്ചായത്ത് പ്രസിഡന്റ് എം. ഷെരീഫ് അധ്യക്ഷത വഹിക്കും. ആദ്യ ഫലവൃക്ഷത്തൈ വിതരണം എന്. പീതാംബരക്കുറുപ്പ് എം.പി. ജില്ലാ പഞ്ചായത്ത് പ്രസിഡന്റ് അഡ്വ. കെ.സോമപ്രസാദിന് നല്‍കി നിര്‍വഹിക്കും.\nപദ്ധതിയുടെ ഒട്ടുമാവിന് തൈയും വളവും അതത് വാര്‍ഡുകളിലെ തിരഞ്ഞെടുത്ത സ്ഥലങ്ങളില് വിതരണം ചെയ്യും. 26ന് 10.30ന് മണ്ണൂര്, വെളുന്തറ,മണലുവട്ടം, തുടയന്നൂര്, ചാണപ്പാറ, അണപ്പാട്, ചരിപ്പറമ്പ്, കിഴക്കേവയല, പടിഞ്ഞാറെ വയല, തോട്ടംമുക്ക്. 28ന് മലപ്പേരൂര്, ത്രാങ്ങോട്, കോട്ടുക്കല്, വടക്കേ കോട്ടുക്കല്, ചുണ്ട, വയ്യാനം, കീഴ്‌തോണി, ഇട്ടിവ, ഫില്‍ഗിരി, മഞ്ഞപ്പാറ.\nLast Updated on Thursday, 24 June 2010 12:47\n‘Nallavan’aMalayalam movie releasing on 9th july 2010.\nThursday, 10 June 2010 10:37\n‘Nallavan’aMalayalam movie releasing on9th July 2010.\n‘Nallavan’ Malayalam movie directed by debutant Aji John ,a popular television producer and editor .\nLast Updated on Friday, 09 July 2010 10:54\nഇട്ടിവയിലെ ഭൂമിപ്രശ്‌നം ഉന്നതതലയോഗം ഇന്ന്\nWednesday, 28 April 2010 10:23\nകടയ്ക്കല്: ഇട്ടിവയിലെ വയലില് കോയ ഭൂമിപ്രശ്‌നത്തിന് പരിഹാര സാധ്യതതേടി ഉന്നതതല യോഗം ബുധനാഴ്ച നടക്കും. തിരുവനന്തപുരത്ത് മന്ത്രി മുല്ലക്കര രത്‌നാകരന് മുന്‍കൈയെടുത്താണ് യോഗം വിളിച്ചുചേര്‍ത്തിട്ടുള്ളത്.\nLast Updated on Monday, 12 July 2010 12:26\nഎന്താണ് നിങ്ങള്‍ക്കു മാതൃ ഭാഷ?\nഎന്‍റെ ആശയ വിനിമയ ഉപാധി\nഎന്‍റെ സംസ്ഥാന നിര്‍മാണ ഉപാധി


യൂണിവേഴ്‌സിറ്റി കോളേജ് സംഘര്‍ഷം; കുത്തിയത് ശിവരഞ്ജിത്ത് തന്നെയെന്ന് അഖില് മൊഴി നല്‍കി\nതത്സമയം ഡെസ്ക്| Updated On: 13 July 2019 1:00 PM GMT | Location :\nതന്നെ കൊല്ലാനായിരുന്നു ഉദ്ദേശമെന്നും അഖില് മെഴി നല്‍കി\nതിരുവനന്തപുരം യൂണിവേഴ്സിറ്റി കോളേജില് എസ്എഫ്ഐ പ്രവര്‍ത്തകര് കുത്തിപ്പരിക്കേല്‍പ്പിച്ച അഖില് ആക്രമവുമായി ബന്ധപ്പെട്ട് ഡോക്ടര്‍ക്ക് മൊഴി നല്‍കി. കുത്തിയത് ശിവരഞ്ജിത്ത് തന്നെയെന്ന് അഖില് ഡോക്ടറോട് പറഞ്ഞു. മര്‍ദ്ദിച്ചത് നസീം, അതില്, ആരോമല്, ഇബ്രാഹിം, എന്നിവര് ചേര്‍ന്ന്. തന്നെ കൊല്ലാനായിരുന്നു ഉദ്ദേശമെന്നും അഖില് മെഴി നല്‍കി.\nമെഡിക്കല് കോളേജില് പ്രവേശിപ്പിച്ച സമയത്ത് അഖിലിന്റെ ആരോഗ്യനില മോശമായിരുന്നു. എന്താണ് സംഭവിച്ചതെന്ന ഡോക്ടറുടെ ചോദ്യത്തോട് പ്രതികരിക്കവെയാണ് ശിവരഞ്ജിത്തിന്റെയും നസീമിന്റെയും പങ്കിനെക്കുറിച്ച് അഖില് പറഞ്ഞത്. അഖില് പറഞ്ഞ കാര്യങ്ങള് ഉള്‍പ്പെടുത്തിയുള്ള റിപ്പോര്‍ട്ട് ഡോക്ടര് പോലീസിന് കൈമാറി. അഖിലിന്റെ മൊഴി വിശദമായി രേഖപ്പെടുത്താന് പോലീസ് അനുമതി തേടിയിട്ടുണ്ട്. ആരോഗ്യനില കൂടുതല് മെച്ചപ്പെട്ടാല് മാത്രമേ മൊഴിയെടുക്കാന് ഡോക്ടര്‍മാര് അനുമതി നല്‍കു.\nനിലവില് ഒമ്പതോളം സാക്ഷികളുടെയും ദൃക്സാക്ഷികളുടെയും മൊഴികളുടെ അടിസ്ഥാനത്തിലാണ് പോലീസ് കേസ് രജിസ്റ്റര് ചെയ്തിരിക്കുന്നത്. പോലീസ് കേസെടുത്തിരിക്കുന്ന ഏഴ് പേരും എസ്എഫ്ഐ നേതാക്കളാണ്. കുത്തിയത് ശിവരഞ്ജിത്താണെന്നാണ് ദൃക്സാക്ഷികളും മൊഴി നല്‍കിയത്.\nഅഖിലിനെ കുത്തിപ്പരുക്കേല്‍പ്പിച്ചത് എസ്എഫ്ഐ പ്രവര്‍ത്തകനായ ശിവരഞ്ജിത്താണെന്നാണ് എഫ്ഐആറിലും പറയുന്നത്. വ്യക്തി വൈരാഗ്യമാണ് സംഭവത്തിന് കാരണമെന്നും എഫ്ഐആറില് പറയുന്നു.


'ഇത്തിക്കരപ്പക്കിയാവാന് അങ്ങനെയൊരാള് വേണമായിരുന്നു'; കൊച്ചുണ്ണിയില് മോഹന്‍ലാല് എത്തിയതിനെക്കുറിച - Samakalika Malayalam\n'ഇത്തിക്കരപ്പക്കിയാവാന് അങ്ങനെയൊരാള് വേണമായിരുന്നു'; കൊച്ചുണ്ണിയില് മോഹന്‍ലാല് എത്തിയതിനെക്കുറിച്ച് നിവിന് പോളി\nനിവിന്‍പോളിയെ നായകനാക്കി റോഷന് ആന്‍ഡ്രൂസ് ഒരുക്കിയ ബിഗ്ബജറ്റ് ചിത്രം കായംകുളം കൊച്ചുണ്ണി മികച്ച വിജയമാണ് സ്വന്തമാക്കിയത്. എന്നാല് ചിത്രത്തില് പ്രധാന കഥാപാത്രമായ കായംകുളം കൊച്ചുണ്ണിയേക്കാള് ചര്‍ച്ച ചെയ്യപ്പെട്ടത് അതിഥിയായി എത്തിയ ഇത്തിക്കരപ്പക്കിയാണ്. മോഹന്‍ലാലിന്റെ സാന്നിധ്യം തന്നെയാണ് പക്കിയ്ക്ക് ഗുണമായത്. മോഹന്‍ലാലിന്റെ ഇത്തിക്കര പക്കിക്ക് പിന്നില് നിവിന്റെ കായംകുളം കൊച്ചുണ്ണി ഒതുങ്ങിപ്പോയെന്നു വരെ വിമര്‍ശനമുണ്ടായിരുന്നു. എന്നാല് സിനിമയുടെ വിജയം മാത്രമായിരുന്നു ലക്ഷ്യമെന്നും ഇത്തരം കാര്യങ്ങളെക്കുറിച്ച് ചിന്തിച്ചിട്ടുപോലുമില്ലെന്നാണ് നിവിന് പറയുന്നത്. ടൈംസ് ഓഫ് ഇന്ത്യയ്ക്ക് നല്‍കിയ അഭിമുഖത്തിലാണ് കൊച്ചുണ്ണിയെക്കുറിച്ച് നിവിന് പറഞ്ഞത്.\nമോഹന്‍ലാലിനെപ്പോലെ വലിയ ഒരു താരത്തെ തന്നെയാണ് ചിത്രത്തിനായി വേണ്ടിയിരുന്നത്. ഒരു പുതുമുഖത്തിനെയോ മറ്റൊരു നടനെയോ വെച്ച് ഇത്തിക്കരപ്പക്കിയെ താരതമ്യം ചെയ്യാന് പോലും സാധിക്കില്ല എന്നാണ് നിവിന് പറയുന്നത്. കൊച്ചുണ്ണിയെ രക്ഷിച്ച് പരിശീലനം നല്‍കി ഗ്രാമത്തിന്റെ ചുമതല ഏല്‍പ്പിക്കുന്നതിലൂടെ ഗ്രാമത്തിന്റെ രക്ഷകനായാണ് പക്കിയെ കാണിക്കുന്നത്. ശക്തിയും അധികാരവുമുള്ള ആളെ നേതാവായി കാണിച്ചാലോ പ്രേക്ഷകര്‍ക്ക് കൊച്ചുണ്ണിയുടെ ശക്തി മനസിലാകൂ. അതിന് സാധാരണ മനുഷ്യന് എന്ന നിലയില് നിന്ന് ഉയര്‍ന്നു നില്‍ക്കുന്ന ഒരു വലിയ താരത്തെ തന്നെയാണ് വേണ്ടിയിരുന്നത്. നിവിന് വ്യക്തമാക്കി.\nമലയാളത്തിലെ ഏറ്റവും മുതല് മുടക്കില് നിര്‍മിച്ച ചിത്രമാണ് കായംകുളം കൊച്ചുണ്ണി. ഇത് വിജയമായതോടെ മലയാളം സിനിമ മേഖലയിലേക്ക് പണം മുടക്കാന് നിരവധി പേര്‍ക്ക് പ്രചോദനമായെന്നും താരം കൂട്ടിച്ചേര്‍ത്തു. എന്നെ പ്രധാന കഥാപാത്രമാക്കി വലിയ ബജറ്റില് ഒരു ചിത്രം ചെയ്യാന് ആഗ്രഹിക്കുമ്പോള് അതിനെ എങ്ങനെയും പൊളിയാതെ നോക്കണം എന്നായിരുന്നു തന്റെ ആഗ്രഹിച്ചതെന്നും താരം. എല്ലാ സിനിമയിലും എല്ലാ വര്‍ഷവും നമ്മള് ആരാണെന്ന് തെളിയിക്കേണ്ടതില്ല എന്നാണ് നിവിന് പറയുന്നത്. നടന് എന്ന നിലയില് വെല്ലുവിളി സൃഷ്ടിക്കുന്ന പ്രൊജക്റ്റുകള് പതിയെ നമ്മുടെ അടുത്തേക്ക് വരും. ഇപ്പോള് തനിക്ക് ഇഷ്ടമുള്ള സംവിധായകരുടെ ചിത്രവും തിരക്കഥകളുമാണ് തെരഞ്ഞെടുക്കുന്നതെന്നും അദ്ദേഹം വ്യക്തമാക്കി.\nസിനിമ മേഖലയില് വിവാദമായിക്കൊണ്ടിരിക്കുന്ന മീടുവിനെക്കുറിച്ചും നിവിന് മനസ് തുറന്നു. മൂടൂ വെളിപ്പെടുത്തലുകള് സിനിമയുടെ പ്രവര്‍ത്തന സാഹചര്യത്തെ ബാധിച്ചില്ലെന്നാണ് താരം പറയുന്നത്. ഉദ്ദേശം നല്ലതാണെങ്കില് മൂവ്‌മെന്റ് ഇന്റസ്ട്രിക്ക് ഗുണകരമാവുമെന്നും അദ്ദേഹം കൂട്ടിച്ചേര്‍ത്തു.\nnivin pauly mohanlal kayamkulam kochunni


24 മണിക്കൂറില് 8,171 പേര്‍ക്ക് കൊവിഡ്,...\nസംസ്ഥാനത്ത് മഴ തുടരുന്നു; കോഴിക്കോട് ഓറഞ്ച്...\nസോഷ്യല് മീഡിയയിലൂടെ വ്യക്തിഹത്യ നടത്തുന്നവരോട് ക്ഷമിക്കണമെന്നതായിരിക്കണം...\nജോലിയില് നിന്ന് പിരിച്ചുവിട്ട മേലുദ്യോഗസ്ഥനെ കുത്തിക്കൊലപ്പെടുത്തിയ യുവാവ് പൊലീസ് പിടിയില്\nമുംബൈ: ജോലിയില് നിന്ന് പിരിച്ചുവിട്ട മേലുദ്യോഗസ്ഥനെ കുത്തിക്കൊലപ്പെടുത്തിയ യുവാവ് പൊലീസ് പിടിയില്. ഗണേഷ് പവാര് എന്നയാളാണ് കൊലപാതകക്കുറ്റത്തിന് ഞായറാഴ്ച പന്ത് നഗര് പൊലീസിന്‍റെ പിടിയിലായത്. ട്യൂട്ടോറിയല് സ്ഥാപനം നടത്തുകയായിരുന്ന മായങ്ക് മണ്ഡോടാണ് കൊല്ലപ്പെട്ടത്. പിരിച്ചുവിട്ട ഇയാള്‍ക്ക് ഒരുമാസത്തെ ശമ്പളം നല്‍കിയില്ല എന്നും ആരോപണമുണ്ട്.\nഞായറാഴ്ച വൈകുന്നേരം 6.30- ഓടെ മണ്ഡോട്ടിന്‍റെ സ്ഥാപനത്തിലെത്തിയ ഗണേഷ് പവാര് ഇയാളുമായി വാക്കേറ്റത്തില് ഏര്‍പ്പെട്ടു. തര്‍ക്കത്തിനിടെ പ്രതി ഗണേഷ് പവാര് മണ്ഡോട്ടിന്‍റെ കഴുത്തില് കുത്തിക്കൊലപ്പെടുത്തുകയായിരുന്നെന്ന് പൊലീസ് അറിയിച്ചു.\nഫെബ്രുവരി 20-തിനാണ് ഗണേഷ് ട്യൂട്ടോറിയല് സ്ഥാപനത്തില് ജോലിയില് പ്രവേശിച്ചത്. എന്നാല് സെപ്തംബര് 18- ന് ഇയാളെ പിരിച്ചുവിടുകയായിരുന്നു. ഒരുമാസത്തെ ശമ്പളവും നല്‍കാതെയാണ് പിരിച്ചുവിട്ടതെന്ന് ഗണേഷ് പവാര് ആരോപിക്കുന്നു.\nമേലുദ്യോഗസ്ഥന്‍റെ നടപടിയിലുണ്ടായ ദേഷ്യമാണ് കൊലയ്ക്ക് പിന്നിലെ കാരണമെന്നും പൊലീസ് കൂട്ടിച്ചേര്‍ത്തു.\n24 മണിക്കൂറില് 8,171 പേര്‍ക്ക് കൊവിഡ്, 204 മരണം; ഇന്ത്യയില് രോഗികള് രണ്ടുലക്ഷത്...\nകുഞ്ചാക്കോ ബോബനെ ചാക്കോച്ചിയായും നിവിൻ പോളിയെ ഇനി നിമ്മി പോളിയായും ജയസൂര്യയെ ജയശ്ര...\nസംസ്ഥാനത്ത് ഇന്ന് 57 പേര്‍ക്ക് കൊവിഡ് സ്ഥിരീകരിച്ചു: 55 പേരും കേരളത്തിന് പുറത്ത് ന...\nമഹാരാഷ്ട്രയിൽ നിന്നും മറ്റ് അന്യ സംസ്ഥാനങ്ങളിൽ നിന്നും കേരളത്തിലെത്തുന്നവരെ സഹായിച...\nഗർഭിണികളായ ഇന്ത്യൻ പ്രവാസികളെ നാട്ടിലെത്തിക്കണം: അടിയന്തിരമായ ഇടപെടൽ ആവശ്യപ്പെട്ടുകൊണ്ട് പ്രവാസി ലീഗൽ സെൽ...\n18 രാജ്യസഭാ സീറ്റുകളിലേക്ക് ജൂണ് 19ന് തിരഞ്ഞെടുപ്പ്\nകോവിഡ്: പത്തനംതിട്ട സ്വദേശിനി ജിദ്ദയില് മരണപെട്ടു.\nകോവിഡ്: സൗദിയില് ഇന്ന് 1864 പുതിയ രോഗവാഹകര്, 24 മണിക്കൂറിനുള്ളില് 22 മരണം...\nലോക്ക് ഡൗണിൽ കേന്ദ്രം പ്രഖ്യാപിച്ച ഇളവുകളിൽ ആശങ്ക പ്രകടിപ്പിച്ച് കേരളം; ഇളവുകളിൽ കേരളത്തിന്‍റെ...


ലൈംഗിക ജീവിതം മെച്ചപ്പെടുത്താൻ ശ്രദ്ധിക്കേണ്ട ആറ് കാര്യങ്ങൾ | six ways to improve sexual performance\nBrighton, First Published 1, Mar 2020, 7:54 PM\nസെക്സിൽ സ്ത്രീകളുടെയും പുരുഷൻമാരുടേയും താൽപ്പര്യങ്ങൾ വ്യത്യസ്തമാണ്. അവ പരസ്പരം തുറന്ന് പറഞ്ഞ് സെക്സിലേർപ്പെടുന്നതാണ് ഉചിതം. ജീവിതശൈലിയിൽ വരുത്തുന്ന ചില മാറ്റങ്ങൾ ഉത്കണ്ഠ അകറ്റാനും പങ്കാളിയുമായുള്ള ബന്ധം ഊഷ്മളമാക്കാനും സഹായിക്കും.\nസെക്സ് കൂടുതൽ ആസ്വാദ്യകരമാക്കാൻ പുരുഷന്മാർ വയാഗ്ര പോലുള്ള ലൈംഗിക ഉത്തേജകമരുന്നുകൾ ഉപയോഗിക്കാറുണ്ട്. പുരുഷനും സ്ത്രീയും പരിപൂർണ്ണ സമ്മതത്തോടെ ഏർപ്പെട്ടാൽ മാത്രമേ സെക്സ് ആസ്വദിക്കാൻ കഴിയുകയുള്ളൂ. സെക്സിൽ സ്ത്രീകളുടെയും പുരുഷൻമാരുടേയും താൽപ്പര്യങ്ങൾ വ്യത്യസ്തമാണ്. അവ പരസ്പരം തുറന്ന് പറഞ്ഞ് സെക്സിലേർപ്പെടുന്നതാണ് ഉചിതം. ജീവിതശൈലിയിൽ വരുത്തുന്ന ചില മാറ്റങ്ങൾ ഉത്കണ്ഠ അകറ്റാനും പങ്കാളിയുമായുള്ള ബന്ധം ഊഷ്മളമാക്കാനും സഹായിക്കും. സെക്സ് കൂടുതൽ ആസ്വദിക്കാൻ ശ്രദ്ധിക്കേണ്ടത് ചില കാര്യങ്ങൾ...\nസമ്മർദവും ഉത്കണ്ഠയും ലൈംഗികതയ്ക്കു തടസ്സമാകും. സ്ഖലനത്തിനു തടസ്സമുണ്ടാകും. ലിംഗത്തിലേക്കുള്ള രക്തപ്രവാഹം കുറയാനും കാരണമാകും. വ്യായാമം ചെയ്യുക, നന്നായി ഉറങ്ങുക, ധ്യാനിക്കുക ഇവയെല്ലാം ഉത്കണ്ഠയും സമ്മർദ്ദവും അകറ്റാനും പങ്കാളിയുമായുള്ള ബന്ധം മെച്ചപ്പെടുത്താനും സഹായിക്കുമെന്ന് മെഡിക്കൽന്യൂസ് ടുഡേ പ്രസിദ്ധീകരിച്ച ലേഖനത്തിൽ പറയുന്നു.\nപുകവലി രക്തസമ്മർദം ഉയരാനും ഹൃദയസംബന്ധമായ പ്രശ്നങ്ങൾക്കും കാരണമാകും. ഇത് സ്ഖലന പ്രശ്നങ്ങളിലേക്കു നയിക്കും. പുകവലി ഉപേക്ഷിച്ചാൽ ലൈംഗിക ജീവിതം മെച്ചപ്പെടുത്താം. പുകവലി ശീലം ഉദ്ധാരണക്കുറവ് കുറയ്ക്കാമെന്നാണ് പഠനങ്ങൾ പറയുന്നത്.\nകാപ്പി കുടിക്കുന്നത് ശീലമാക്കൂ....\nലിംഗത്തിലേക്കുള്ള രക്തപ്രവാഹം വർധിക്കാൻ കഫീൻ കാരണമാകുമെന്ന് പഠനങ്ങളിൽ തെളിഞ്ഞിട്ടുണ്ട്. സ്ഖലനപ്രശ്നങ്ങൾ പരിഹരിക്കാനും ലൈംഗികശേഷി വർധിപ്പിക്കാനും ഒരു കപ്പ് കാപ്പി സഹായിക്കും.\nഇടയ്ക്ക് പങ്കാളിയുമൊത്ത് യാത്ര പോകാം. രാത്രിയിൽ ഒരു ഔട്ടിങ് പങ്കാളിയുമായി കൂടുതൽ അടുപ്പമുണ്ടാക്കുകയും ലൈംഗിക ജീവിതം മെച്ചപ്പെടുത്തുകയും ചെയ്യും.\nവ്യായാമം ചെയ്യുന്നത് ലൈംഗികത മെച്ചപ്പെടുത്തുക മാത്രമല്ല ഹൃദയത്തെയും ആരോഗ്യമുള്ളതാക്കും. ദിവസം മുപ്പതു മിനിറ്റ് നന്നായി വിയർക്കുന്ന രീതിയിൽ വ്യായാമം ചെയ്യുക. ഓടുകയോ നീന്തുകയോ ആകാം. ഇത് ലൈംഗിക ശേഷി വർധിപ്പിക്കും.\nധാരാളം പഴങ്ങളും പച്ചക്കറികളും കഴിക്കൂ...\nചില ഭക്ഷണങ്ങൾ രക്തയോട്ടം കൂട്ടാൻ സഹായിക്കും. ഉള്ളി, വെളുത്തുള്ളി, വാഴപ്പഴം എന്നിവയും മുളക്, കുരുമുളക് മുതലായ എരിവുള്ള ഭക്ഷണങ്ങളും കഴിക്കാം. വാഴപ്പഴത്തിൽ പൊട്ടാസ്യം ധാരാളമുണ്ട്. ഇത് രക്തസമ്മർദം കുറയ്ക്കാനും ലൈംഗികശേഷി വർധിപ്പിക്കാനും സഹായിക്കുമെന്നാണ് പഠനങ്ങൾ പറയുന്നത്.\nLast Updated 1, Mar 2020, 8:05 PM


കൈപ്പള്ളി :: Kaippally: സാക്ഷരകേരളം മുന്നോട്ടോ പിന്നോട്ടോ?\nLabels Fraud, അന്ധവിശ്വാസം, കേരളം, സംസ്കാരം\nഗുപ്തന് October 15, 2008 8:52 PM\nആ ഏലസ്സു കെട്ടിക്കൊണ്ട് അന്ധവിശ്വാ‍സത്തിനെതിരേ ഒരു സമരം നടത്തിയാല് ചെലപ്പം ശെരിയായേക്കും :)\nയാരിദ്|~|Yarid October 15, 2008 9:18 PM\nഎന്തെരു പറയാന്, ആ മൂര്‍ത്തിമാഷിന്റെ ഒന്നു രണ്ട് പോസ്റ്റുണ്ട് ഇതുമായി ബന്ധമുള്ളതു, സൂരജിന്റെയുമുണ്ട് ഒന്നു..!\nചാണക്യന് October 15, 2008 10:50 PM\nനരസിംഹത്തെ ആവാഹിച്ച് ഒരു കൊഴലിലാക്കി അങ്ങോട്ട് തന്നാലുണ്ടല്ലോ....ഇയാള് വെവരമറിയും...\nവിദേശത്തേക്ക് - #1200\nഎന്ന് ആറ്റിങ്ങല് രാധാകൃഷണന്\nശ്രീവല്ലഭന്. October 16, 2008 1:37 AM\nസാക്ഷരകേരളം ഏലസ്സുകെട്ടിക്കൊണ്ടു മുന്നോട്ടു തന്നെ. അത് കൊണ്ടാണല്ലോ പത്രത്തില് പരസ്യം കൊടുത്തത് :-)\nഅഞ്ചല്‍ക്കാരന് October 16, 2008 3:14 AM\nഇതു അന്തിപത്രത്തിലെ പരസ്യമല്ലേ. ദേണ്ടെ സാക്ഷാല് മനോരമ ദിനപത്രത്തില് വന്നൊരു പരസ്യം-കൂടെ കൈരളി ചാനലിലെ സ്ക്രോളും.\nകുറുമാന് October 16, 2008 11:06 AM\nഎന്റെ കൈപ്പള്ളി, മനുഷ്യന് ഉണ്ടായകാലം മുതലേ വിശ്വാസികളും, അവിശ്വാസികളും ഉണ്ടായി. വിശ്വാസികളാണ് എല്ലാക്കാ‍ലത്തും കൂടുതല് എന്നതിനാല് അവിശ്വാസികള് വിശ്വാസികളെ ചൂഷണം ചെയ്ത് രക്തം ഊറ്റികുടിച്ച് ഉരുണ്ടുകൊഴൂത്തു വന്നു, ഇപ്പോഴും വന്നുകൊണ്ടിരിക്കുന്നു. എത്രയേറെ അനുഭവങ്ങള് കണ്ടാലും പഠിക്കില്ല. അത് രക്തത്തില് കലര്‍ന്നു പോയി. എനിക്ക് തോന്നുന്നത് തൃശൂരാണ് ഇത്തരം തട്ടിപ്പുകള് (ചാത്തന് മയം) ഏറ്റവും അധികമാണെന്ന്. അതില് ഞാന് നേരിട്ടറിയുന്ന ഒരാളുടെ വീട് 10000 സ്ക്ക്വയര് ഫീറ്റിലാണ്. അത് വീടോ,കൊട്ടാരമോ? മലയാളത്തില്ലെ എല്ലാ ഒരു വിധം എല്ലാ ദിനപത്രങ്ങളിലും, ചില ടി വി ചാനലിലും ഇവരുടെ പരസ്യങ്ങള് നിത്യേന കാണാം. വരുന്ന ഭക്തജനങ്ങളെന്ന വിഡ്ഢികള് മലയാളികള് മാത്രമല്ല, തമിള്‍നാട്, ആന്ധ്ര, വടക്കേ ഇന്ത്യന് സംസ്ഥാനങ്ങള് തുടങ്ങി യൂറോപ്പ്യന്‍സ് വരെ ഉണ്ട്.\nഇതിനെതിരെ ആരും ഇറങ്ങാത്തതെന്തേ എന്ന് ചോദിക്കുന്നതില് യുക്തിയില്ല. ഇതൊന്നും ഒന്നും അല്ല, ഇതിലേറെ വൃത്തികേടുകളും തട്ടിപ്പുകളും കണ്മുന്നില് നിത്യേന കാണുന്നതിനോട് തന്നെ പ്രതികരീക്കാന് സമയവും, സന്ദര്‍ഭവവും മിക്കവര്‍ക്കും ലഭിക്കുന്നില്ല. പിന്നെ ഏന്ത് ചെയ്യും?\nഭക്തി, വിദ്യാഭ്യാസം, ആതുരസേവനം - ഇതാണല്ലോഇന്നത്തെ അവസ്ഥയില് പണമുണ്ടാക്കാനുള്ള ഏറ്റവും എളുപ്പമാര്‍ഗം.\nഒരു സംസ്കൃത ശ്ലോകം ചൊല്ലി അവസാനിപ്പിക്കണമെന്നുണ്ട്. അറിയാത്തതിനാ‍ാല് ഉമേഷ്ജിയെ ക്ഷണിച്ചുകൊള്ളുന്നു.\nZiya October 16, 2008 11:12 AM\nഇതുപോലുള്ള ഏർപ്പാടുകൾ അന്വേഷിച്ചു് തട്ടിപ്പുകൾ വെളിപ്പെടുത്താൻ കേരളത്തിലുള്ള യുക്തിവാദ സംഘടനകൾ എന്തുകൊണ്ടു മുന്നോട്ട് വരുന്നില്ല.\nയുക്തിവാദി സംഘടനകള് മുന്നോട്ട് വന്നിട്ട് കാര്യമായ പ്രയോജനമുണ്ടാകുമെന്ന് തോന്നുന്നില്ല. കാരണം കേരളത്തില് അവര് ക്ഷയിക്കുകയും വേരറ്റു പോകുകയും ചെയ്തിരിക്കുന്നു. തീവ്രമായ മതനിരാസം അവര്‍ക്ക് കേള്‍വിക്കാര് ഇല്ലാണ്ടാക്കുകയും ചെയ്തിട്ടുണ്ട് പണ്ടേ തന്നെ.\nമതത്തിന്റെ പേരിലുള്ള അന്ധവിശ്വാസങ്ങള് നിര്‍മ്മാര്‍ജ്ജനം ചെയ്യാന് ശുദ്ധമായ മതമൂല്യങ്ങള് ഉയര്‍ത്തിപ്പിടിക്കുന്ന ശുദ്ധവിശ്വാസികള് തന്നെ രംഗത്തിറങ്ങിയാല് അത് ഫലം ചെയ്യും. ഹിന്ദുമതത്തിന്റെ പേരിലാണ് ഈ തോന്ന്യാസങ്ങളെങ്കില് അതിനെ അപലപിക്കാനും ആള്‍ദൈവങ്ങളെയും തട്ടിപ്പു ജ്യോതിഷികളെയും ഇല്ലായ്‌മ ചെയ്യാന് ഹിന്ദുമതവിദ്വാന്മാര് നിരന്തര പ്രചരണം നടത്തണം. (സാധിക്കുമോ ആവോ?)\nഅതു പോലെ മുസ്‌ലിം, കൃസ്ത്യാനികളും.\nഅതെങ്ങനെ? യഥാര്‍ത്ഥമായ ദൈവവിശ്വാസത്തില് ഒട്ടേറെ അകന്ന പൌരോഹിത്യത്തിന്റെ കരാളഹസ്തത്തിലാണല്ലോ ഇന്ന് മിക്ക മതവും.\nവിശ്വാസികളെ വിഡ്ഢികളാക്കുന്ന മതനേതൃത്വവും ശുദ്ധ ഭോഷ്‌കന്മാരായ ജനങ്ങളും ഉള്ള കാലത്തോള ഇതിനപ്പുറവും സംഭവിക്കും.\nഎല്ലാത്തരം അന്ധവിശ്വാസങ്ങള്‍ക്കും വളക്കൂറുള്ള മണ്ണായിപ്പോയി നമ്മുടേത്.\n[ nardnahc hsemus ] October 16, 2008 11:19 AM\nഓം ഹ്ലീം ഹ്രീം സ്ലീം ഗ്ലീം ബ്ലീം.... ഫ് ശ് സ്വാ..ഹ്......\n(ഇതെന്തിനുള്ള മന്ത്രമാണെന്ന് ഞാന് ഇപ്പൊ പറയില്ല, അറിയേണ്ടവര് സൂര്യനുദിയ്ക്കുന്നതിനു മുന്‍പ് ദേഹശുദ്ധി വരുത്തി കിഴക്കോട്ട് തിരിഞ്ഞ് നിന്ന് 101 പ്രാവശ്യം ഇത് ചൊല്ലി നോക്ക്... ഒരാഴ്ചയ്ക്കുള്ളില് ഫലം കിട്ടും!!)\nZiya October 16, 2008 11:20 AM\nZiya October 16, 2008 11:21 AM\nസഞ്ജയന്റെ രുദ്രാക്ഷമാഹാത്മ്യം എന്ന കഥ എത്രയോ കൊല്ലങ്ങള്‍ക്ക് മുമ്പ് വായിച്ചതാണ് ഈ സാച്ചരകേരളം!\nചുമ്മാതോര്‍ത്തുപോയി (തോര്‍ത്തല്ല, ഓര്‍ത്തു പോയി)\nUmesh::ഉമേഷ് October 16, 2008 11:31 AM\nയുക്തിവാദികള് ഇതിനെതിരായി എന്നും ശ്രമിക്കുന്നുണ്ടു്. പക്ഷേ, കാര്യമില്ല. ഇത്തരം പരസ്യം പ്രസിദ്ധീകരിക്കുന്ന പത്രങ്ങളെയും അതു വായിച്ചിട്ടു വിഡ്ഢികളാകുന്ന ജനത്തെയും പറഞ്ഞാല് മതി.\nസിയയോടു യോജിക്കാന് നിവൃത്തിയില്ല. പൂര്‍ണ്ണമതവിശ്വാസിയ്ക്കു് ഇത്തരം അന്ധവിശ്വാസങ്ങളെ വിശ്വസിച്ചേ പറ്റൂ. മതപണ്ഡിതന്മാര് വിചാരിച്ചാല് ഒരു കുന്തവും നടക്കില്ല, ഇതൊക്കെ കൂടുകയേ ഉള്ളൂ.\nകുറുമാനേ, ഈ ശ്ലോകം മതിയോ? :)\nഗുപ്തന് October 16, 2008 12:50 PM\nഓഫ്: നാക്കുവടിക്കുന്ന ശബ്ദത്തിനുമുന്‍പ് ഓം ചേര്‍ത്താല് മന്ത്രമാവുമോ ഷേമേസു\nഇന്‍ഡ്യാഹെറിറ്റേജ്:Indiaheritage October 16, 2008 3:46 PM\nഉമേഷിന്റെ അഭിപ്രായത്തോട് യോജിക്കുവാന് ഒരു ബുദ്ധിമുട്ട്.\nയഥാര്‍ത്ഥമതം എന്താണെന്നറിയുന്നവരല്ല ഇതില് പെട്ട രണ്ടു കൂട്ടരും.\nനടത്തുന്നവര് ശുദ്ധകള്ളന്മാര് -\nഅതില്‍പെട്ടു പോകുന്നവര് ശുദ്ധവിവരദോഷികള്.\nഅതുകൊണ്ടാണ് സഞ്ഞയന് രുദ്രാക്ഷമാഹത്മ്യത്തില് അവസാനം എഴുതിയയ്ത് " ലോകത്തില് വിഡ്ഢികള് ഉള്ളിടത്തോളം കാലം ഹൃദയമില്ലാത്തവര്‍ക്ക് ജീവിക്കുവാന് ഒരു പാടുമില്ല " എന്ന്.\nഈ വാചകം മുമ്പൊരിക്കല് ഉമേഷിനോടു തന്നെ ഞാന് എഴുതിയിരുന്നതും ആണ്.\nയാഥാര്‍ഥ്യം എന്താണെന്നറിഞ്ഞാലെ ഇതില് നിന്നും വിടുതല് ലഭിക്കുകയുള്ളു.\nഅക്ഷരശാസ്ത്രം എന്ന ബ്ലോഗില് ഹിന്ദു മതം എന്താണ് യഥാര്‍ത്ഥതില് എന്നു വിശദീകരിക്കുവാനാണ് ഞാന് ശ്രമിക്കുന്നത്. ഇത്തരം തട്ടിപ്പും വെട്ടിപ്പും ഒന്നും അതില് പെടുന്നതല്ല എന്നു ജനങ്ങള് എന്നു മനസ്സിലാക്കുന്നോ അന്നെ ഇതൊക്കെ നില്‍ക്കൂ\naneel kumar October 18, 2008 8:20 PM\n'യഥാര്‍ത്ഥമതം' മനസിലാക്കിക്കാന് അക്ഷരശാസ്ത്രം ശ്രമിക്കുന്നുവെന്നോ?\nവെക്കം പോയി നോക്കട്ടെ.\nprashanth October 20, 2008 12:44 PM\nഇവിടേ നിയമങ്ങള് ഉണ്ടാക്കേണ്ടതും നടപ്പില് വരുത്തേണ്ടതും നമ്മെ ഭരിക്കുന്ന രാഷ്ട്രീയ കാരാണല്ലോ, മതവും രാഷ്ട്രീയവും കുഴഞ്ഞു മറിഞ്ഞു നില്ക്കുന്ന നമ്മുടെ നാട്ടില് ഇത്തരം വിഡ്ഢിത്ത പരസ്യങ്ങളെ നിരോധിക്കാന് കുറച്ചു ബുദ്ധിമുട്ടാണ് . ആദ്യം നമ്മുടെ ദാരിദ്രം മാറണം , അത് മാറിയാലേ സാധാരണ ജനം ആലോചിച്ചു തുടങ്ങൂ. ദാരിദ്രം മാറാതെ ഒരു രക്ഷയുമില്ല.\npaarppidam October 20, 2008 1:50 PM\nകൈപ്പിള്ളീ അപ്പോൾതാങ്കൾ ധന-സ്ത്രീ വശീകരണ മന്ത്രം വച്ച് ജപിച്ച് കെട്ടിയ ഏൽസ്സും തകിടുമായി നടക്കുന്ന ആളൂക്കളെ കണ്ടിട്ടില്ലെ?ഇതിനും പരസ്യവും മാർക്കറ്റിങ്ങും തക്രിതിയായി നടക്കുന്നുണ്ടത്രേ!!\nതാങ്കൾ ഇതിനെ എതിർക്കല്ലേ...കച്ചോടം പൂട്ടിക്കല്ലെ.\nനാട്ടിൽ പോയിട്റ്റുവേണം ഏതെങ്കിലും ലോകസുന്ദരിയെ ആകർഷിക്കുന്ന ഏലസ്സ് തരപ്പെടുത്താനും ഒരു ധ്നാകർഷകതകിടു കെട്റ്റുവാനും.എന്നിട്ട് അവളുമായി സുഖായി ജീവിക്കാനും...(എന്റെ ഭാര്യ കേൾക്കാതിരിക്കട്ടെ)\nഇത്തരം സംഗതികൾ നമ്മുടെ ലീഡിങ്ങ് പത്രങ്ങളുംവിപ്ലവ മാധ്യമങ്ങളും പ്രസിദ്ധീകരിക്കുന്നു എന്നത് തികച്ചും ദൌർഭാഗ്യകരമാണ്...ആദ്യ സ്വകാര്യ ചാനലിലെ “ രുദ്രാക്ഷ കുരു” വിപണന പ്രോഗ്രാം കാണാറില്ലെ? ചിരിവരും ഒപ്പം ഹാസ്യ സാ‍ഹിത്യകാരaനായിരുന്ന സഞ്ജയന്റെ രുദ്രാക്ഷം എന്ന കഥയും ഓർമ്മവരും..\nമലയാളികൾ മന്ത:ബുദ്ധികൾ എന്നല്ലാതെ എന്തു പറയാൻ..\nതാങ്കളുടെ ഈ-മെയിൽ ഐഡികിട്ടിയാൽ കൊള്ളാം..\nSuraj October 22, 2008 7:58 AM\n‘ചില’ വിശ്വാസികളുടെ കാര്യം കണ്ടാല് ഇതിനേക്കാ‍ള് കോമഡിയാണ് കൈപ്പള്ളിച്ചേട്ടോ\nനേരിട്ടുള്ള ഒരു തെളിവുമില്ലാതെതന്നെ അവര്‍ക്ക് ഒരു അതീത ശക്തിയില് വിശ്വസിക്കാം, പ്രാര്‍ത്ഥിക്കാം, അമ്മൂമ്മയ്ക്ക് ദൂതലക്ഷണം അറിയാമായിരുന്നു, അമ്മാവനു കാകലക്ഷണം അറിയാമായിരുന്നു, സകല ശാസ്ത്രവും ഞമ്മന്റെ ‘പൊത്തകത്തില്’ ഉണ്ട് എന്നൊക്കെ ഉഡായിപ്പുമിറക്കാം.\nപക്ഷേ ഈ പോസ്റ്റില് ഇടത് വശത്ത് കൊടുത്ത പത്രക്കട്ടിംഗിലെ ല്ലാ പെണ്ണ് അവകാശപ്പെടുമ്പോലെ വല്ല്ലതും കേട്ടാല്, ഹാവൂ ഉടന് അവരിലെ “യുക്തിവാതം” ഉണരുകയായി !!\nആള്‍ദൈവം, ജ്യോത്സ്യം തുടങ്ങി പലതിനേയും വിമര്‍ശിച്ചുകാണുന്ന ചില ബ്ലോഗുകളില് ചെന്നാല് ഡാര്‍വിന് ‘തെറ്റിദ്ധരിപ്പിക്കുന്നു’ ഐന്‍സ്റ്റൈന് വേറെന്തോ ചെയ്തു , ബിഗ് ബാംഗ് ഗൂഢാലോചനയാണ്... ആനയാണ് ചേനയാണ്... ബയങ്കര സാസ്ത്രബോതം !!\nപിന്നെ “യഥാര്‍ത്ഥ” മതത്തെ കുറിച്ച് “ഗ്രന്ധം” തുറന്നുവച്ച് ഘോരഘോരം പ്രസംഗവും തുടങ്ങും.\nകറങ്ങിത്തിരിഞ്ഞുവരുമ്പോള് ഒടുവില് ഇവരും ഇതേ ‘അന്ധ’വിശ്വാസത്തെ തന്നെ വേറൊരു ലെവലില് കൊണ്ടുനടക്കുന്നു എന്ന് മാത്രം സമ്മതിച്ചു തരുന്നപ്രശ്നമില്ലാ !\n(ചില പാര്‍ട്ടി സാറമ്മാര് തലയില് മൂണ്ടിട്ട് പൂമൂടലിനും തുലാഭാരത്തിനും പോവുമ്പോലെ ;))\nAnil cheleri kumaran October 22, 2008 12:20 PM\nപത്രങ്ങള്‍ക്ക് കാശു കിട്ടുന്ന എന്തു കിട്ടിയാലും അവരിടും.\nAnonymous November 07, 2008 10:58 AM\nKaippally November 19, 2008 2:47 PM\nഇവിടെ അണ്ണന്റെ ചെറ്റ പരസ്യം ചെയ്യരുതു്.\nPrasanna Raghavan November 19, 2008 8:38 PM\nഈ പരസ്യ കട്ടിങ്ങും അതിനനു‍സുസരിച്ചുള്ള ഏലസ് നിഗൂഡജ്ഞാനവ്യാപാരങ്ങളും ഇപ്പോള് കേരളക്കാര്‍ക്കിടയില് രാവിലെ ഒരു കാപ്പി കുടിക്കുന്നതു പോലെ പതീവായിട്ടിട്ടൂണ്ട്.\nകഴിഞ്ഞ ദിവസം ഞങ്ങട grade 12 ക്ലാസുകാരോടു സംസാരിക്കാന് ഒരൂ motivational speaker വന്നിരുന്നു. ‘changes starts with me' അതേ ചുറ്റിപ്പറ്റിയായിരുന്നു സംസാരം. മാറ്റം എന്നില് തുടങ്ങുന്നു. അങ്ങനെ ചിന്തിക്കുന്ന മലയാളികള് ധാരാളമുണ്ട്. പക്ഷെ ഭൂരിപക്ഷം ചിന്തിക്കുന്നത്, മാറ്റം മറ്റുള്ളവരില് കൂ‍ടെ തുടങ്ങണമെന്നാണ്‍്. അതുകൊണ്ടാണ്‍് നമ്മുടെ പ്രശ്നങ്ങള് പലതും പരിഹരിക്കാതെ പോകുന്നത്.\nനമ്മുടെ സമൂഹത്തെ കുറിച്ചു ചീന്തിച്ചാല് അന്ധവിശ്വാസം കുട്ടിക്കാലത്തേ വളരുന്നതാണ്‍്. ഇവിടെ കുറ്റവാളീകളുടെ കൂട്ടത്തില് എന്റെ അഭിപ്രായത്തില് ഒന്നാമതു നില്‍ക്കുന്നതു മാതാപിതാക്കളാണ്‍്. നന്നായി പഠിച്ഛു ജയിക്കുന്ന കുട്ടിയോടു പായും. ഭഗവാന് അനുഗ്രഹിച്ചാണ്‍് ജയിച്ചതെന്ന്. എന്നിട്ട് ഏതെങ്കിലും മത സംവിധാനത്തില് ചെന്ന് ആ കൂട്ടിയേക്കൊണ്ട് ഒരു വഴിപാടും നടത്തും. ഉദ്ദിഷ്ടകാര്യത്തിനുപകാര സ്മരണ.\nനിരുപദ്രവകരമെന്നു തോന്നുമെങ്കിലും അതു കുട്ടിയില് ഒരു സ്വഭാവമാണ്‍് ഉണ്ടാക്കുന്നത്. അവസാനം ആള് ദൈവങ്ങളിലും തിലോകജ്ഞാനികളീലും ഒക്കെ വിശ്വസിച്ച സ്വന്തം കഴിവില് വിശ്വസിക്കാതെ പോകുന്ന ഒരു തലമുറ അവിടെ ജന്മമെടുക്കൂകയാണ്‍്. അവരെ ചൂഷണം ചെയ്യാനെത്തും അതില് നിന്നാദായമുണ്ടാക്കുന്നവര്.\nഇതിനൊക്കെ പരിഹാരമായി പലതും നമുക്കു ചെയ്യാം.\nഒട്ടും ചിലവില്ലാത്ത ഒരു കാര്യം. മക്കളെ യദ്ധാര്‍ഥ ദൈവം എന്താണെന്നു മനസിലാ‍ക്കിക്കുക. അമ്പലത്തില് ഉദ്ദിഷ്ടകാര്യത്തിനുപകാരസ്മരണക്കു വഴിപാടുകള് ചെയ്യാതിരിക്കുക.\nSolution/changes start with you.


ആകെയുള്ളത് സത്‌പേര്; അതിനെയും ആക്രമിക്കുന്നു -ചീഫ് ജസ്റ്റിസ് | Chief justice ranjan gogoi on sexual abuse allegation\nപരാതിക്കാരിക്ക് കുറ്റകൃത്യ ചരിത്രം\nന്യൂഡൽഹി: നിസ്വാർഥസേവനം നടത്തുന്ന ജഡ്ജിമാർക്ക് ആകെയുള്ളത് സത്‌പേരാണെന്നും അതിനെയാണ് ആക്രമിക്കുന്നതെന്നും ലൈംഗികാരോപണം നേരിട്ട ചീഫ് ജസ്റ്റിസ് രഞ്ജൻ ഗൊഗോയ് പറഞ്ഞു. കാര്യങ്ങൾ ഇങ്ങനെയൊക്കെയാണെങ്കിൽ ജഡ്ജിമാരാകാൻ ആരും മുന്നോട്ടുവരില്ല. തനിക്കെതിരായ ലൈംഗികാരോപണം സംബന്ധിച്ച് വിളിച്ചുചേർത്ത പ്രത്യേക ബെഞ്ചിന്റെ നടപടിക്കിടയിലാണ് ചീഫ് ജസ്റ്റിസിന്റെ വികാരപരമായ പരാമർശം.\nചീഫ് ജസ്റ്റിസിനെ ശക്തമായി പിന്തുണയ്ക്കുന്ന നിലപാടാണ് അറ്റോർണി ജനറൽ കെ.കെ. വേണുഗോപാലും സോളിസിറ്റർ ജനറൽ തുഷാർ മേത്തയും സ്വീകരിച്ചത്. ‘ഭീഷണിപ്പെടുത്താനാണ്’ പരാതിക്കാർ ലക്ഷ്യമിടുന്നതെന്നും അതിനെതിരേ കേസെടുക്കണമെന്നും തുഷാർ മേത്ത ആവശ്യപ്പെട്ടു. ഒരേ രീതിയിലുള്ള വാർത്തകളാണ് ഒരു മണിക്കൂറിനകം നാല് ഓൺലൈൻ മാധ്യമങ്ങളിൽ വന്നതെന്നും അദ്ദേഹം പറഞ്ഞു.\nസുപ്രീംകോടതിയിലെ മുൻ ജീവനക്കാരിയായ പരാതിക്കാരിക്ക് കുറ്റകൃത്യ ചരിത്രമുണ്ടെന്ന് ചീഫ് ജസ്റ്റിസ് ചൂണ്ടിക്കാട്ടി. രണ്ട് എഫ്.ഐ.ആറുകളുണ്ടായിട്ടും അവരെങ്ങനെയാണ് സുപ്രീംകോടതി ജീവനക്കാരിയായതെന്നും ചീഫ് ജസ്റ്റിസ് ചോദിച്ചു. നാലുദിവസം അവർ ജയിലിൽ കിടന്നിട്ടുമുണ്ട്. പലതവണ പോലീസ് അവർക്ക് താക്കീത് നൽകിയിരുന്നു. മൂന്നാമതൊരു കേസിൽ അവർക്കു ലഭിച്ച ജാമ്യം റദ്ദാക്കണമെന്നാവശ്യപ്പെട്ട് പോലീസ് കോടതിയെ സമീപിച്ചിരുന്നതായും ആ കേസ് ശനിയാഴ്ച തന്നെ പട്യാല ഹൗസ് കോടതിക്കു മുമ്പാകെ വരുന്നുണ്ടെന്നും ചീഫ് ജസ്റ്റിസ് ചൂണ്ടിക്കാട്ടി.\nനടപടികൾ അസാധാരണം, ഉത്തരവും\nചീഫ് ജസ്റ്റിസ് രഞ്ജൻ ഗൊഗോയിക്കെതിരേ ലൈംഗികാരോപണം വന്നതിനെത്തുടർന്ന് സുപ്രീംകോടതിയിൽ ശനിയാഴ്ച നടന്നത് തികച്ചും അസാധാരണ നടപടികൾ.\nഏതെങ്കിലും ജഡ്ജിമാർക്കെതിരായ ആരോപണമാണെങ്കിൽ അവർ ബെഞ്ചിൽനിന്നു പിന്മാറുകയാണ് പതിവ്. എന്നാൽ, തനിക്കു പറയാനുള്ളത് പറയാൻവേണ്ടിയെന്നോണം ചീഫ് ജസ്റ്റിസും ബെഞ്ചിലിരുന്നു. രാവിലെ 10.30-ന് പ്രത്യേക ബെഞ്ച് സിറ്റിങ് നടത്തുമെന്നു പറഞ്ഞ് സുപ്രീംകോടതി ഇറക്കിയ നോട്ടീസിലും ചീഫ് ജസ്റ്റിസിന്റെ പേരുണ്ടായിരുന്നു. എന്നാൽ, താൻ ഇക്കാര്യത്തിൽ ഉത്തരവിറക്കില്ലെന്നും അക്കാര്യം മറ്റു രണ്ട് ജഡ്ജിമാർക്കു വിടുന്നുവെന്നുമാണ് ചീഫ് ജസ്റ്റിസ് പറഞ്ഞത്. ചീഫ് ജസ്റ്റിസിനെതിരായ ലൈംഗികാരോപണ വിഷയത്തിൽ ജുഡീഷ്യൽ ഉത്തരവിറക്കുന്നില്ലെന്ന് ജസ്റ്റിസ് അരുൺ മിശ്ര വ്യക്തമാക്കുകയും ചെയ്തു. അതേസമയം, സിറ്റിങ്ങിനൊടുവിൽ മാധ്യമങ്ങൾക്കുള്ള നിർദേശമെന്നോണം ഉത്തരവിറക്കി.\nസോളിസിറ്റർ ജനറൽ തുഷാർ മേത്ത ശ്രദ്ധയിൽപ്പെടുത്തിയ വിഷയത്തിൽ സ്വമേധയാ എടുത്ത സിവിൽ റിട്ട് ഹർജിയായാണ് കേസ് പരിഗണിച്ചത്. ദുരുദ്ദേശ്യപരമായ ആരോപണങ്ങളാണെന്ന് ഉത്തരവിൽ പറയുന്നുണ്ട്. ആരോപണങ്ങൾ അടിസ്ഥാനരഹിതമാണെന്ന നിഗമനത്തിൽ കോടതിയെത്തുന്നുണ്ടെങ്കിലും വിഷയം ഇവിടെ അവസാനിക്കുമോയെന്നു വ്യക്തമല്ല.\ncontent highlights: Chief justice ranjan gogoi on sexual abuse allegation


കോമണ്‍സെന്‍സ് അത്ര കോമണല്ലെന്നാണല്ലോ പറയാറ്; കോഹ്‌ലിയുടെ പുറത്താകലില് വസീം ജാഫര് | Southlive\n'കോമണ്‍സെന്‍സ് അത്ര കോമണല്ലെന്നാണല്ലോ പറയാറ്'; കോഹ്‌ലിയുടെ പുറത്താകലില് വസീം ജാഫര്\nSaturday, 4th December 2021, 9:58 am\nന്യൂസിലാന്‍ഡിനെതിരായ രണ്ടാം ക്രിക്കറ്റ് ടെസ്റ്റില് ഇന്ത്യന് നായകന് വിരാട് കോഹ്‌ലിക്കെതിരെ വിവാദപരമായി ഔട്ട് അനുവദിച്ച അംപയര്‍മാര്‍ക്കെതിരെ മുന് താരം വസിം ജാഫര്. കോമണ് സെന്‍സ് അത്ര കോമണല്ലെന്നാണല്ലോ പറയാറ് എന്നായിരുന്നു ട്വിറ്ററിലൂടെയുള്ള താരത്തിന്റെ പരിഹാസം.\n‘ആദ്യം ബാറ്റില്‍ത്തന്നെയാണ് പന്തു തട്ടിയതെന്നാണ് എന്റെ അഭിപ്രായം. അത്തരമൊരു തീരുമാനത്തിലെത്തുന്നതിന്റെ പ്രായോഗിക ബുദ്ധിമുട്ടുകള് ഞാന് മനസ്സിലാക്കുന്നു. പക്ഷേ, സാമാന്യ ബോധം ഉപയോഗിക്കേണ്ടിയിരുന്ന ഒരു സന്ദര്‍ഭമാണ് ഇതെന്ന കാര്യത്തില് തര്‍ക്കമില്ല. പക്ഷേ, കോമണ് സെന്‍സ് അത്ര കോമണല്ലെന്നാണല്ലോ പറയാറ്. വിരാട് കോലിയോടു സഹതാപം തോന്നുന്നു.’ #Unlucky #INDvNZ എന്നീ ഹാഷ്ടാഗുകള് സഹിതം വസിം ജാഫര് കുറിച്ചു.\nഇന്ത്യന് വംശജനായ സ്പിന്നര് അജാസ് പട്ടേലിന്റെ ഓവറിലാണ് നാടകീയ സംഭവങ്ങള് അരങ്ങേറിയത്. ചേതേശ്വര് പുജാര പുറത്തായ ശേഷം ക്രീസിലെത്തിയ കോഹ്ലിക്കെതിരെ ഓവറിന്റെ അവസാന പന്തില് ശക്തമായ എല്‍ബിഡബ്ല്യൂ അപ്പീല് ഉയര്‍ന്നു. അജാസിന്റെ പന്ത് ഫ്രണ്ട്ഫൂട്ടില് പ്രതിരോധിച്ച കോഹ്ലിക്ക് പിഴച്ചു. ബീറ്റ് ആയ പന്ത് പാഡില് കൊണ്ടു. ഫീല്‍ഡ് അമ്പയര് കോഹ്ലി ഔട്ടാണെന്ന് വിധിച്ചു. ഇന്ത്യന് നായകന് ഫീല്‍ഡ് അമ്പയറുടെ തീരുമാനം റിവ്യൂ ചെയ്തു.\nകോഹ്ലിയുടെ ബാറ്റിലും പാഡിലും ഏറെക്കുറെ ഒരേ സമയത്ത് പന്ത് സ്പര്‍ശിച്ചെന്ന് റീ പ്ലേയില് വ്യക്തമായിരുന്നു. ബാറ്റിലാണോ പാഡിലാണോ ആദ്യം കൊണ്ടതെന്ന സംശയം ശക്തമായി. വീഡിയോ റീപ്ലേ പരിശോധിച്ച തേര്‍ഡ് അമ്പയര് പന്ത് കോഹ്ലിയുടെ ബാറ്റിലാണ് ആദ്യം കൊണ്ടതെന്ന് വ്യക്തമായി ഉറപ്പിക്കാവുന്ന തെളിവില്ലെന്ന് പറഞ്ഞ് ഔട്ട് വിധിച്ചു. ലൈനില് പിച്ച് ചെയ്ത പന്ത് സ്റ്റമ്പിലേക്കാണ് പോയത്. എന്നാല് തേര്‍ഡ് അമ്പയറുടെ തീരുമാനം കോഹ്ലിയെ തൃപ്തിപ്പെടുത്തിയില്ല.\nപവലിയനിലേക്ക് പോകുന്നതിന് മുമ്പ് കോഹ്ലി അമ്പയറോട് എന്തോ പറയുന്നുണ്ടായിരുന്നു. ക്ഷുഭിതനായ കോഹ്ലി ബൗണ്ടറി റോപ്പില് ബാറ്റു കൊണ്ട് പ്രഹരിച്ച് ചവിട്ടിമെതിച്ചാണ് ഗ്രൗണ്ട് വിട്ടത്. ഡ്രസിംഗ് റൂമില് എത്തിയശേഷവും കോഹ്ലി അസ്വസ്ഥ പ്രകടിപ്പിച്ചു.


Opium farming in house| വീട്ടിലെ മട്ടുപ്പാവിൽ കറുപ്പ് കൃഷിയുമായി യുവാവ്; പിടിച്ചെടുത്തത് 190 തൈകൾ| Ludhiana Man arrested for opium farming in his house terrace – News18 Malayalam\nവീട്ടിലെ മട്ടുപ്പാവിലായിരുന്നു കൃഷി. 190 തൈകളാണ് ഇവിടെ നിന്ന് പൊലീസ് കണ്ടെത്തിയത്.\nഒപിയം എന്നറിയപ്പെടുന്ന ലഹരി പദാർത്ഥമാണ് കറുപ്പ്. പാപ്പാവെറേസി (Papaveraceae) എന്ന സസ്യകുടുംബത്തിൽ പെടുന്ന ചെടികളിൽ നിന്നാണ് കറുപ്പ് വേർതിരിച്ചെടുക്കുന്നത്. \nAlso Read-സഹോദരിയുടെ വിവാഹത്തിന് യുവാവിന്റെ വക കഞ്ചാവ് കേക്ക്; 'ഹൈ' ആയി അതിഥികൾ!\nപഞ്ചാബിൽ കറുപ്പ് ഉത്പാദനം നിയമവിരുദ്ധമാണ്. അടുത്തിടെ നിരവധി രാഷ്ട്രീയ നേതാക്കൾ കറുപ്പ് ഉത്പാദനം നിയമവിധേയമാക്കണമെന്ന് ആവശ്യപ്പെട്ട് രംഗത്തെത്തിയിരുന്നു. ഈ ചെടിയുടെ വിത്തുകളാണ് കസ് കസ് അഥവാ കശകശ (Poppy seeds).ഇവ പാചകത്തിന് ഉപയോഗിക്കുന്നതാണ്.\nകഞ്ചാവ് അളക്കാൻ ഡിജിറ്റൽ ത്രാസുമായി യുവാവ് കൊച്ചിയിൽ പിടിയിൽ\nകിഴക്കമ്പലം ഊരക്കാട് നിന്ന് രണ്ടു കിലോ കഞ്ചാവ് പിടികൂടി. ചേരക്കാട്ടു വീട്ടിൽ ചെറിയാൻ ജോസഫിനെയാണ് പോലീസ് അറസ്റ്റ് ചെയ്തത്. ഇയാൾക്കെതിരെ 15 കേസുകൾ ഉണ്ടെന്ന് പോലീസ് വ്യക്തമാക്കി.\nരഹസ്യ വിവരത്തെ തുടർന്ന് വെള്ളിയാഴ്ച ഇയാളുടെ വീട്ടിൽ തടിയിട്ടപറമ്പ് പോലീസ് നടത്തിയ റെയ്ഡിലാണ് കഞ്ചാവ് പിടികൂടിയത്. പ്ലാസ്റ്റിക് കവറുകളിൽ പൊതിഞ്ഞ് സൂക്ഷിച്ചിക്കുകയായിരുന്നു. കഞ്ചാവ് തൂക്കാനുപയോഗിക്കുന്ന ഇലക്ട്രോണിക് ഡിജിറ്റൽ ത്രാസും കണ്ടെടുത്തിട്ടുണ്ട്. ചെറിയ പൊതികളിലാക്കി ജില്ലയുടെ വിവിധ ഭാഗങ്ങളിലാണ് വിൽപ്പന. യുവാക്കൾക്കിടയിലാണ് കൂടുതലായും കഞ്ചാവ് വിൽക്കുന്നത്.


കറുത്ത ടീഷര്‍ട്ടും കൂളിംഗ് ഗ്ലാസും;സ്റ്റൈലിഷായി കനിഹ | janakeeyam\nഒരു സമയത്ത് തിയേറ്ററുകളെ ഇളക്കി മറിച്ച മമ്മൂട്ടി ചിത്രമായിരുന്നു പഴശ്ശിരാജ. ഈ ചിത്രത്തിലെ ‘കൈതേരി മാക്കം’ എന്ന കഥാപാത്രത്തിലൂടെ മലയാളികളുടെ ഹൃദയങ്ങളിൽ ഇടംനേടിയ നടിയാണ് കനിഹ. വിവാഹ ശേഷമാണ് താരത്തെ തേടി മികച്ച കഥാപാത്രങ്ങൾ എത്തിയത്. ഭാഗ്യദേവത ആയിരുന്നു അതിന് ശേഷമുള്ള കനിഹയുടെ ആദ്യ ചിത്രം.തുടർന്ന് പഴശ്ശിരാജ, മൈ ബിഗ് ഫാദർ, ക്രിസ്ത്യൻ ബ്രദർസ്, സ്പിരിറ്റ് തുടങ്ങിയ സിനിമകളിൽ നായികയായി അഭിനയിച്ചു കനിഹ. കരിയർ ആരംഭിച്ചത് തമിഴ് സിനിമയിലൂടെ ആണെങ്കിലും മലയാളത്തിലാണ് കൂടുതൽ അഭിനയിച്ചിട്ടുള്ളത്.\nമമ്മൂട്ടി പ്രധാന വേഷത്തിലെത്തിയ ബ്രഹ്മണ്ഡ ചിത്രമായ മാമാങ്കത്തിലാണ് കനിഹ അവസാനമായി അഭിനയിച്ചത്. വിവാഹിതയായി ഒരു മകനുണ്ടെങ്കിലും കനിഹ ഫിറ്റ്നെസ്സിൽ വളരെ ശ്രദ്ധ പുലർത്തുന്ന ആളാണ്. കൃത്യമായ വ്യായാമവും അതുപോലെ വർക്ക് ഔട്ടും യോഗയുമൊക്കെ ചെയ്യുന്ന ഒരാളാണ് താരം.\nഅതിനാൽ തന്നെ 38 വയസ്സുകാരിയാണെന്ന് കനിഹയെ കണ്ടാൽ ഒരിക്കലും പറയുകയുമില്ല.ഇപ്പോഴിതാ താരം പങ്കുവെച്ച പുതിയ ചിത്രങ്ങളും അതിന് തെളിവാണ്. കൂളിംഗ് ഗ്ലാസ് വച്ച് ബ്ലാക്ക് ടീഷർട്ടിൽ കിടിലം ലുക്കിലാണ് കനിഹയെ കാണാൻ പറ്റുക. താരത്തിന്റെ ഇൻസ്റ്റാഗ്രാം അക്കൗണ്ടിലാണ് പുതിയ ഫോട്ടോസ് പോസ്റ്റ് ചെയ്തിരിക്കുന്നത്. മറ്റു നടിമാരുൾപ്പെടെ നിരവധി പേരാണ് താരത്തിന്റെ പോസ്റ്റിന് താഴെ കമന്റുമായി എത്തിയിരിക്കുന്നത്. എന്തായാലും താരത്തിന്റെ പുതിയ ചിത്രങ്ങൾ സോഷ്യൽ മീഡിയയിൽ വൈറലായി മാറിയിരിക്കുകയാണ്.\nകോന്നി ഗവ.മെഡിക്കൽ കോളേജ്: കിടത്തി ചികിത്സയുടെ ഉദ്ഘാടനം ഫെബ്രുവരി 15ന്


സത്യപ്രതിജ്ഞാ ചടങ്ങിന് മോദിയെ ക്ഷണിച്ച് കെജരിവാള് - Muhimmath\nസത്യപ്രതിജ്ഞാ ചടങ്ങിന് മോദിയെ ക്ഷണിച്ച് കെജരിവാള്\nന്യൂഡല്‍ഹി: മൂന്നാം തവണ ഡല്‍ഹി മുഖ്യമന്ത്രിയായി സത്യപ്രതിജ്ഞ ചെയ്യുന്ന ചടങ്ങിന് പ്രധാനമന്ത്രി നരേന്ദ്രമോദിയെ ക്ഷണിച്ച് അരവിന്ദ് കെജരിവാള്. ഫെബ്രുവരി 16 ഞായറാഴച് രാവിലെ പത്തുമണിക്ക് രാംലീല മൈതാനിയില് വച്ചാണ് സത്യപ്രതിജ്ഞ.\nഡല്‍ഹിയിലുള്ളവരെ മാത്രമാണ് സത്യപ്രതിജ്ഞ ചടങ്ങിന് ക്ഷണിക്കുകയെന്ന് ആംആദ്മി പാര്‍ട്ടി വൃത്തങ്ങള് കഴിഞ്ഞ ദിവസം പറഞ്ഞിരുന്നു. മറ്റുള്ള സംസ്ഥാനങ്ങളില് നിന്നുള്ള രാഷ്ട്രീയക്കാര്‍ക്കോ മുഖ്യമന്ത്രിമാര്‍ക്കോ ക്ഷണമില്ല. കെജ്രിവാളിനെ അനുകരിച്ച് മഫ്ളറും കണ്ണടയും ധരിച്ച മഫ്ളര്‍മാന് കുഞ്ഞിനെയും സത്യപ്രതിജ്ഞ ചടങ്ങിലേക്ക് ക്ഷണിച്ചിട്ടുണ്ട്.\n70 അംഗ ഡല്‍ഹി നിയമസഭയില് 62 സീറ്റുകള് നേടിയാണ് ആംആദ്മി പാര്‍ട്ടി വീണ്ടും അധികാരത്തിലെത്തിയത്. കഴിഞ്ഞ തവണ ബിജെപി മൂന്ന് സീറ്റുകളില് മാത്രമാണ് വിജയിച്ചതെങ്കില് ഇത്തവണ ഏട്ട് സീറ്റ് നേടി. കോണ്‍ഗ്രസിന് ഒരു സീറ്റും ലഭിച്ചില്ല. 2015ല് ഫെബ്രുവരി പതിനാലിനാണ് കെജരിവാള് സര്‍ക്കാര് സത്യപ്രതിജ്ഞ ചെയ്തത്


നാണക്കേടിന്റെ റെക്കോഡില് ധോണിക്കൊപ്പമെത്തി കോഹ്‌ലി | ms dhoni|Virat Kohli|india vs newzeland\nമുംബൈ: ന്യൂസിലാന്‍ഡിനെതിരായ രണ്ടാം ടെസ്റ്റിന്റെ ഒന്നാം ദിനം റൺസെടുക്കാതെ പുറത്തായ ഇന്ത്യന് നായകന് വിരാട് കോഹ്‌ലി മുന് നായകന് ധോണിയുടെ നാണക്കേടിന്റെ റെക്കോഡിനൊപ്പം. ഒരു കലണ്ടര് വര്‍ഷം ടെസ്റ്റില് കൂടുതല് തവണ പൂജ്യത്തിനു പുറത്തായ ഇന്ത്യന് ക്യാപ്റ്റനെന്ന റെക്കോഡാണ് കോഹ്‌ലി ധോണിക്കൊപ്പം പങ്കിടുന്നത്.\nഈ വര്‍ഷം ഇതു നാലാം തവണയാണ് കോഹ്‌ലി പൂജ്യത്തിന് പുറത്താകുന്നത്. മുന് നായകന്മാരായ ബിഷന് സിംഗ് ബേദിയും ഇതിഹാസ താരം കപില് ദേവും ഈ നാണക്കേടിന്റെ റെക്കോഡിന്റെ ഭാഗമാണ്. അതോടൊപ്പം മറ്റൊരു റെക്കോഡില് കോഹ്‌ലി ഇതിഹാസ താരം സച്ചിന് ടെണ്ടുല്‍ക്കറെയും മറികടന്നു.\nRead Also:- ഡിസൈനിൽ മാറ്റമില്ല, ഐഫോൺ എസ്ഇ 2022ൽ വിപണയിലെത്തും\nഇന്ത്യക്കു വേണ്ടി ടെസ്റ്റില് നാലാം നമ്പറില് കൂടുതല് തവണ ഡെക്കായിട്ടുള്ള താരമെന്ന നാണക്കേടാണ് കോഹ്‌ലി സ്വന്തം പേരിലാക്കിയത്. 12ാം തവണയാണ് കോഹ്‌ലി ഈ പൊസിഷനില് പൂജ്യത്തിനു പുറത്തായത്. നേരത്തേ സച്ചിനൊപ്പം 11 ഡെക്കുകളുമായി റെക്കോഡ് പങ്കിടുകയായിരുന്നു കോഹ്‌ലി.\nms dhoni Virat Kohli india vs newzeland\nനെഗറ്റീവ് പബ്ലിസിറ്റി തുണയായി:ചിത്രാനന്ദമയിയുടെ ഭക്തരുടെ എണ്ണത്തിൽ വൻവർധനവ്, പൂർവാശ്രമത്തിലെ ചിത്രകല ഇനി കോടികൾകൊയ്യും\n'മഴയാണ് റോഡ് പണിക്ക് തടസമെന്ന വാദം ജനങ്ങൾ അറിയേണ്ട കാര്യമില്ല': മന്ത്രിയുടെ സാന്നിധ്യത്തിൽ വിമർശനവുമായി ജയസൂര്യ\nകോഹ്‌ലിക്കെതിരെ ഇന്ത്യയില് വലിയൊരു ലോബി പ്രവർത്തിക്കുന്നു: വിവാദ പ്രസ്താവനയുമായി മുൻ പാക് ക്രിക്കറ്റ് താരം അക്തർ\nJan 23, 2022, 04:35 pm IST\nഐപിഎൽ ചരിത്രത്തിൽ ഏറ്റവുമധികം പ്രതിഫലം കൈപ്പറ്റുന്ന താരം: കോഹ്ലിക്കൊപ്പം രാഹുലും\nJan 23, 2022, 02:39 pm IST\nഇന്ത്യൻ ക്യാപ്റ്റൻ സ്ഥാനം ഒഴിയാൻ കോഹ്‌ലി നിർബന്ധിതനായി: ഷോയിബ് അക്തർ\nJan 23, 2022, 12:25 pm IST


ഹര്‍ത്താല്: ജനങ്ങള്‍ക്ക് ആശയക്കുഴപ്പം, ഹര്‍ത്താലിനെ തള്ളി ആര്‍എസ്എസും ഹിന്ദു ഐക്യവേദിയും, അന്വേഷണം ആവശ്യപ്പെട്ട് ആര്‍എസ്എസ് | VygaNews\nഹര്‍ത്താല്: ജനങ്ങള്‍ക്ക് ആശയക്കുഴപ്പം, ഹര്‍ത്താലിനെ തള്ളി ആര്‍എസ്എസും ഹിന്ദു ഐക്യവേദിയും, അന്വേഷണം ആവശ്യപ്പെട്ട് ആര്‍എസ്എസ്\nതിരുവനന്തപുരം: സംസ്ഥാനത്ത് ഒരു വിഭാഗം തിങ്കളാഴ്ച പ്രഖ്യാപിച്ച ഹര്‍ത്താല് ജനങ്ങള്‍ക്കു ആശയക്കുഴപ്പം ഉണ്ടാക്കുന്നതായി. അയ്യപ്പധര്‍മ്മ സേനയ...\nതിരുവനന്തപുരം: സംസ്ഥാനത്ത് ഒരു വിഭാഗം തിങ്കളാഴ്ച പ്രഖ്യാപിച്ച ഹര്‍ത്താല് ജനങ്ങള്‍ക്കു ആശയക്കുഴപ്പം ഉണ്ടാക്കുന്നതായി. അയ്യപ്പധര്‍മ്മ സേനയും ഹനുമാന് സേനയുമാണ് ഹര്‍ത്താല് പ്രഖ്യാപിച്ചിരിക്കുന്നത്.\nഹര്‍ത്താലിനു പിന്തുണയില്ലെന്ന് ആര്‍എസ്എസും വിശ്വഹിന്ദുപരിഷത്തും അറിയിച്ചു. ഹര്‍ത്താലിനു പിന്തുണയില്ലെന്ന് ഹിന്ദു ഐക്യവേദി സംസ്ഥാന ജനറല് സെക്രട്ടറി ഇ.എസ്. ബൈജു അറിയിച്ചു.\nഹര്‍ത്താലുമായി ആര്‍എസ്എസിനു ബന്ധമില്ലെന്ന് പ്രാന്തകാര്യവാഹക് പി. ഗോപാലന്‍കുട്ടി പറഞ്ഞു. ചില സംഘടനകള് ഹിന്ദു സംഘടനകള് എന്ന പേരില് ഹര്‍ത്താല് പ്രഖ്യാപനം നടത്തിയിരിക്കുകയാണ്. ഹര്‍ത്താലിനു പിന്നില് ആരെന്നു കണ്ടെത്താന് സര്‍ക്കാര് അന്വേഷണം നടത്തണമെന്നും ആര്‍എസ്എസ് ആവശ്യപ്പെട്ടു.\nഹര്‍ത്താലുമായി സഹകരിക്കില്ലെന്നും പതിവുപോലെ സര്‍വീസുകള് നടത്തുമെന്നും പ്രൈവറ്റ് ബസ് ഓപ്പറേറ്റേഴ്‌സ് അസോസിയേഷന് പറഞ്ഞു. കെ.എസ്.ആര്.ടിസിയും പതിവുപോലെ സര്‍വീസ് നടത്തുമെന്ന് അറിയിച്ചിട്ടുണ്ട്.\nസംസ്ഥാനത്തെ എല്ലാ വ്യാപാരസ്ഥാപനങ്ങളും തുറന്നു പ്രവര്‍ത്തിപ്പിക്കുമെന്ന് കേരള വ്യാപാരി വ്യവസായി സമിതി സംസ്ഥാന ജനറല് സെക്രട്ടറി ഇ.എസ്.ബിജു അറിയിച്ചു.\nHighlight: Kerala hartal by Hanuman sena and Ayyappa dharma sena.\nVygaNews: ഹര്‍ത്താല്: ജനങ്ങള്‍ക്ക് ആശയക്കുഴപ്പം, ഹര്‍ത്താലിനെ തള്ളി ആര്‍എസ്എസും ഹിന്ദു ഐക്യവേദിയും, അന്വേഷണം ആവശ്യപ്പെട്ട് ആര്‍എസ്എസ്


James Bright’s Column Archive | Boolokam.com\nJames Bright’s ColumnJames Bright’s Column\nടംഗ് പാച്ച് സര്‍ജറി: തൂക്കം കുറയ്ക്കുവാന് പുതിയ ഓപ്പറേഷന്\nഇന്ന് ലോകത്ത് അമിതഭാരം ഒരു പ്രശ്‌നമായി മാറുന്നു. അനാരോഗ്യകരമായ ഭക്ഷണ രീതികളും വ്യായാമത്തിന്റെ അഭാവവും ആണ് ഇതിന്റെ പ്രധാന കാരണങ്ങള്. പലതരം ചികിത്സകള് ഇന്ന് ലഭ്യമാണ്. കലോറി കുറഞ്ഞ ഭക്ഷണ രീതിയും വ്യായാമവും ഒക്കെ ആണ് പ്രധാനമായി ഉള്ള ചികിത്സാ രീതികള്. ഓപ്പറേഷന് കൊണ്ടും അമിതഭാരം ചികില്‍സിക്കപ്പെടുന്നുണ്ട്.\nweird , weird news\tപോസ്റ്റ് മോര്‍ട്ടം ഫോട്ടോഗ്രാഫി: ഒരു വിചിത്ര ഫോട്ടോഗ്രാഫി\nകുഞ്ഞുങ്ങളും ചെറുപ്പക്കാരും മരിക്കുമ്പോള് ആയിരുന്നു ഇത്തരം ചിത്രങ്ങള് കൂടുതലും എടുത്തിരുന്നത് എങ്കിലും എല്ലാത്തരം ആളുകളുടെ ചിത്രങ്ങളും നമുക്ക് കാണാവുന്നതാണ്. ഇത്തരം ചിത്രങ്ങള് എടുക്കുന്ന രീതികള്‍ക്കും കാലത്തിനനുസൃതമായ മാറ്റങ്ങള് വന്നിരുന്നു. ചിലരുടെ ചിത്രങ്ങള് കണ്ടാല് അവര്‍ക്ക് ജീവനുണ്ടെന്ന് നമുക്ക് തോന്നിപ്പോകും.\ndating , online dating\tഓണ്‍ലൈന് ഡേറ്റിങ്ങിനു പ്രചാരം കൂടുന്നു\nഓണ്‍ലൈനില് ഉപയോഗിക്കുന്ന ചിത്രങ്ങള് പലപ്പോഴും തെറ്റിദ്ധരിപ്പിക്കുന്ന തരത്തില് ഉള്ളതായിരിക്കും. ആയിരം വാക്കുകള്‍ക്ക് തുല്യമാണ് ഒരു ചിത്രം എന്നിരിക്കെ സ്വന്തം ചിത്രങ്ങളില് അല്പം ഫോട്ടോഷോപ്പ് പ്രയോഗം പലരും ചെയ്യാറുണ്ട്. ഫോട്ടോകള് മെച്ചപ്പെടുത്താനുള്ള പലതരം ആപ്പ്‌ലിക്കേഷന്‍സ് ഇന്ന് ലഭ്യമാണല്ലോ.\nസ്വപ്നങ്ങള് ഡി കോഡ് ചെയ്തു !\nജപ്പാനിൽ ഈയിടെ നടന്ന ഒരു റിസര്ച്ച് പ്രകാരം അത്യന്താധുനിക സംവിധാനങ്ങൾ ഉപയോഗിച്ച് മനുഷ്യൻ കാണുന്ന സ്വപ്നങ്ങളെ വേർതിരിച്ചറിയാം എന്ന് തെളിയിക്കപ്പെടുകയുണ്ടായി. സ്കാനുകളും ബ്രെയിനിന്റെ ഇലക്ട്രിക്കൽ ആക്ടിവിറ്റി നോക്കിയുമാണ് ഇത് സാധ്യമാക്കിയത്. ഈ പഠനം പബ്ലിഷു ചെയ്യുകയുണ്ടായി.\nഈ ദ്വീപിനു പിറകില് ഒരു കഥയുണ്ട്.ഏതാണ്ട് അമ്പത് വര്‍ഷങ്ങള്‍ക്കു മുമ്പ് ഇവിടെ ഒരു കൊച്ചു പെണ്‍കുട്ടി മിങ്ങി മരിക്കുകയുണ്ടായി. അന്ന് അവിടെ താമസിച്ചിരുന്ന ജൂലിയന് എന്ന ആള് ദ്വീപിനരികെ പാവകള് ഒഴുകി നടക്കുന്നത് കണ്ടു. മരിച്ച കുട്ടിയുടെ പ്രേതം ആയിരിക്കും ഇതിന്റെ പിന്നില് എന്ന് അയാള് സംശയിച്ചു. Added on February 8, 2013\nഒരാളെ അണ് ഫ്രണ്ട് ചെയ്യാമോ?\nയഥാര്‍ത്ഥ ജീവിതത്തില് രണ്ടു മനുഷ്യര് തമ്മിലുള്ള ബന്ധം അവസാനിക്കുന്നത് പതിയെ ആയിരിക്കുമെങ്കില്, ഓണ് ലൈനില് അത് ചിലപ്പോള് ഒറ്റ ദിവസം കൊണ്ട് അവസാനിക്കുന്നതാണ് നമ്മള് സാധാരണയായി കണ്ടു വരുന്നത്. രണ്ടു പേര് തമ്മില് വഴക്ക് കൂടി, ഒറ്റ ദിവസം കൊണ്ട് തന്നെ ശത്രുക്കള് ആയി മാറുന്നത് നമ്മള് ഒരുപാട് കണ്ടു കഴിഞ്ഞ ഒരു കാര്യം തന്നെയാണ്.\nഎന്തുകൊണ്ടാണ് മനുഷ്യര് കരയുന്നത്?\nജീവജാലങ്ങളില് കരച്ചില് വഴി വികാരങ്ങള് കൈമാറുന്നത് മനുഷ്യന് മാത്രമാണ്. കണ്ണുനീര്, നമ്മുടെ കണ്ണിന്റെ സംരക്ഷണത്തിന് ആവശ്യമായ ഒരു വസ്തുവാണ്. അത് നമ്മുടെ കണ്ണുകള്‍ക്ക് നനവ് നല്‍കി സംരക്ഷിക്കുന്നതിനോടൊപ്പം അതിനെ ആരോഗ്യകരമായി സംരക്ഷിക്കുന്നതിനും വലിയ പങ്കു വഹിക്കുന്നുണ്ട്. ബാക്ടീരിയകളില് നിന്നും കണ്ണിനെ പ്രൊട്ടക്റ്റ് ചെയ്യുവാനുള്ള ചില പ്രോട്ടീനുകളും കണ്ണീരില് അടങ്ങിയിരിക്കുന്നുണ്ട്. മറ്റു ജീവജാലങ്ങളില് കണ്ണീരിന്റെ ഉപയോഗം ഇതാണ്.\nFacebook\tഅസൂയയും നിരാശയും നിറഞ്ഞ ഫേസ്ബൂക്ക്\nഒരാള് തന്റെ അടുത്തകാലത്ത് നടത്തിയ വിനോദയാത്രയുടെ ഫോട്ടോകളും തന്റെ പുതിയ കാറിന്റെ പദങ്ങളും മറ്റും ഫേസ്ബുക്കില് പോസ്റ്റു ചെയ്തു എന്ന് കരുതുക. അത് കാണുന്ന മറ്റുള്ളവരില് അസൂയ ജനിപ്പിക്കുന്ന ഒരു കാര്യമായി അത് മാറാം എന്നാണ് ശാസ്ത്രജ്ഞന്മാര് കണ്ടെത്തിയത്. ഇത്തരം പ്രവര്‍ത്തികള് മറ്റുള്ളവരില് ഒരു തരം നെഗറ്റീവ് ഇമോഷന് ഉണ്ടാക്കുകയും തന്റെ ഫ്രണ്ടിന്റെ സൗഭാഗ്യം കാണുന്നത് വഴി തനിക്കു ഇത് കഴിഞ്ഞില്ലല്ലോ എന്നോര്‍ത്ത് തങ്ങളുടെ ജീവിതത്തെപ്പറ്റി നിരാശ വളര്‍ത്തുവാനും ഇത് ഇടയാക്കുന്നു. കൂടുതല് ആളുകളും തങ്ങളെപ്പറ്റിയുള്ള നല്ല കാര്യങ്ങള് മാത്രമേ ഇങ്ങിനെ ഫേസ്ബുക്ക് വഴി പ്രചരിപ്പിക്കുന്നുള്ളൂ എന്ന കാര്യം അവ കാണുന്ന വ്യക്തികള് ഓര്‍ക്കാറില്ല. ഇത്തരത്തില് നിരാശ ഉണ്ടാകുന്ന ആളുകള് ചിലപ്പോള് വിഷാദ രോഗികള് ആയി മാറുവാനും ഫേസ്ബുക്ക് വിട്ട് ഏകാന്തതയില് ജീവിക്കുവാനുമുല്ല സാധ്യതകള് തള്ളിക്കളയാവുന്നതല്ല.\nബോറു ജോലികള് ചെയ്യുന്നവര്‍ക്ക് ക്രിയേറ്റിവിറ്റി കൂടും\nസാധാരണയായി മനസ്സിന് സന്തോഷമുള്ള ജോലികള് ചെയ്യുന്നവരിലാവും ക്രിയേറ്റിവിറ്റി ഉണ്ടാവുക എന്നാണല്ലോ പൊതുവേ ഉള്ള ധാരണ. എന്നാല് സംഗതി അങ്ങിനെയല്ല. ഏറ്റവും കൂടുതല് ബോറടിപ്പിക്കുന്ന ജോലിയാണോ നിങ്ങള് ചെയ്യുന്നത്? എന്നാല് മടിക്കാതെ തന്നെ എന്തെങ്കിലും ക്രിയേറ്റീവ് ആയി ചെയ്തോളൂ. കാരണം ബോറടിപ്പിക്കുന്ന ജോലികള് ചെയ്യുന്നവരില് ക്രിയേറ്റിവിറ്റി കൂടുതലായിരിക്കും എന്ന് പുതിയ പഠനങ്ങള് കണ്ടെത്തിയിരിക്കുന്നു.\nഡ്രൈവ് ചെയ്യുമ്പോള് മെസ്സേജ് ചെയ്യാമോ?\nഇന്നത്തെ നമ്മുടെ ജീവിതത്തില് ചുറ്റുമുള്ള കാര്യങ്ങള് നമ്മുടെ ശ്രദ്ധയെ വളരെ സ്വാധീനിക്കാറുണ്ട്. കുഞ്ഞുങ്ങള് കരയുന്നത് മുതല് നമ്മുടെ ഫോണുകള് ശബ്ദിക്കുന്നത് വരെ മനുഷ്യ ശ്രദ്ധയെ വ്യതിചലിപ്പിക്കുവാന് പര്യാപ്തമായ കാര്യങ്ങളാണ് . ചിലപ്പോള് അവ വളരെ അപകടകരങ്ങള് ആയേക്കാം എന്ന കാര്യം നാം മറക്കരുത്. നമ്മുടെ ശ്രദ്ധ ചിലപ്പോള് രണ്ടു സെക്കന്റ് മാറിയെന്നാല് മരണം വരുത്തി വയ്ക്കാന് അവ കാരണമാവാം. കാരണം, ഇന്ന് നമ്മള് അത്ര സങ്കീര്‍ണ്ണമായ പല കാര്യങ്ങളും ദിനം പ്രതി ചെയ്യാറുണ്ട്.\nസത്യം: വസ്ത്രധാരണവും ബാലാല്‍സംഗവുമായി യാതൊരു ബന്ധവും ഇല്ല. ബലാല്‍സംഗം ലൈംഗിക ആകര്‍ഷണം കൊണ്ട് സംഭവിക്കുന്ന ഒരു കാര്യം അല്ല. അതില് ബലപ്രയോഗവും നിയന്ത്രനാധീനതയില് വരുത്തുക എന്നാ കാര്യവും ആണ് അടങ്ങിയിരിക്കുന്നത്. അതാണ് അതിന്റെ തത്വം. ശരീരം മൂടി നടക്കുന്ന സ്ത്രീകളും ബലാല്‍ക്കാരത്തിനു വിധേയരാവുന്നു. ബലാല്‍ക്കാരം ഒരു ക്രൈം ആണ്. ലൈഗിക സംതൃപ്തി അതിന്റെ ഉദ്ദേശമല്ല.\nബലാല്‍സംഗം കഴിയുന്ന ആദ്യ ദിവസങ്ങളില് അതിയായ വിഷമവും ആത്മഹത്യ ചെയ്യണം എന്ന തോന്നലും ഒക്കെ കണ്ടു എന്ന് വരാം. ജീവിതത്തിന്റെ നിയന്ത്രണം കയ്യില് നിന്ന് പോയി എന്നാ തരത്തിലുള്ള ചിന്തകളും, വിശപ്പ് കുറയുക, ഒന്നിലും ശ്രദ്ധിക്കാന് കഴിയാതിരിക്കുക എന്നീ ലക്ഷണങ്ങളും ഉണ്ടാവാം. ഉറക്കക്കുറവ്, കൂട്ടുകാരോടും ബന്ധുക്കളോടും സംസാരിക്കാനും മറ്റുമുള്ള താത്പര്യക്കുറവ് എന്നിവ പ്രകടമാവാം. ലൈംഗിക കാര്യങ്ങളില് വിരക്തിയുണ്ടാവുക സ്വാഭാവികമാണ്.\nപീഡന സമരത്തിനിടയിലെ പീഡനം!\nനാളെ രാവിലെ മുതല് ഇന്ത്യയിലെ എല്ലാ പുരുഷന്മാരുടെയും ഞരമ്പ് രോഗം മാറ്റുവാന് ഉള്ള മരുന്നുകള് ഒന്നും നിര്‍ഭാഗ്യവശാല് ഇതുവരെ കണ്ടുപിടിച്ചിട്ടില്ല. ഇത് നമ്മുടെ സമീപനത്തിന്റെ അടിസ്ഥാനപരമായ ഒരു പ്രശ്നം തന്നെയാണ്. അത് മാറണമെങ്കില് നമ്മുടെ കുട്ടികളുടെ സമീപനം മാറ്റുകയും ഭാവിയിലെങ്കിലും ഈ പ്രശ്നം പരിഹരിക്കുവാന് ശ്രമിക്കുകയും ചെയ്യുവാനേ നമുക്ക് കഴിയുകയുള്ളൂ.\ndoomsday , ലോകാവസാനം ഡിസംബര് 21 doomsday\tലോകം എങ്ങിനെ അവസാനിക്കാം?\ndoomsday , ലോകാവസാനം ഡിസംബര് 21 doomsday\tലോകാവസാനവും ഗങ്ങ്നം സ്റ്റൈലും!\nഇനിയാണ് പ്രധാന കാര്യം. നിങ്ങള് യൂ റ്റ്യൂബില് ഗങ്ങ്നം സ്റൈല് വീഡിയോ എത്ര പേര് കണ്ടു എന്ന് നോക്കുക. ആ വീഡിയോ ഒരു ബില്യന് തികയുമ്പോള് ആ ഹിറ്റുകളുടെ എണ്ണത്തില് ഒന്‍പതു പൂജ്യങ്ങള് ഉണ്ടാവും. ഇക്കാര്യത്തില് എനിക്ക് സംശയങ്ങള് ഉണ്ട്. പക്ഷെ ഭാവിയില് എന്ത് സംഭവിക്കും എന്ന് ആര്‍ക്ക് പറയുവാന് കഴിയും? പക്ഷേ ഒരുപാട് ആളുകള് ഒരേ കാര്യം പറയുമ്പോഴാണ് ഇത് ശ്രദ്ധേയമാകുന്നത്. ഇത് ആദ്യം വായിച്ചപ്പോള് എന്റെ ശരീരം തണുത്ത് ഉറയുന്നത് പോലെ തോന്നി.\nbigfoot , yeti\tബിഗ്‌ഫുട്ട് (യതി) ഒരു സാങ്കല്പിക ജീവി അല്ല!\nഇത് കണ്ണട പോലെ ധരിക്കാവുന്ന ഒരു ഉപകരണം ആണ്. വളരെ നേര്‍ത്ത ഒരു തരം പച്ച നിറത്തിലുള്ള പ്രകാശം ഇവ കണ്ണിലേക്കു കടത്തിവിടുന്നു. ഇതുപയോഗിച്ച് ഉറക്ക സമയം മുന്നോട്ടും പിറകോട്ടും ഇഷ്ടാനുസരണം മാറ്റാവുന്നതാണ്. നമ്മുടെ കണ്ണില് സ്ഥിതിചെയ്യുന്ന ഫോട്ടോ റിസപ്ടറുകള് സൂര്യപ്രകാശം പതിക്കുന്നതിന് പ്രകാരം ഉറക്കത്തിന്റെ സമയം തലച്ചോറിനെ അറിയിക്കുകയാണ് ചെയ്യുന്നത്. ഈ തത്വമാണ് ഇവിടെ ഉപയോഗിച്ചിരിക്കുന്നത്. ബോഡി ക്ലോക്ക് അല്ലെങ്കില് സിക്കാഡിയന് റിതം ആണ് നമ്മുടെ ഉറക്കം, ഉന്മേഷം, ഉണരുന്ന സമയം തുടങ്ങിയ കാര്യങ്ങള് നിയന്ത്രിക്കുന്നത്. Added on November 20, 2012\nFlynn effect\tകാലം കഴിയും തോറും മനുഷ്യര് മണ്ടന്മാരായി മാറുന്നുവോ?\nമദ്യപാനികള് മറ്റു മനുഷ്യരുടെ വികാരങ്ങളെ തെറ്റായ രീതിയിലാണ് മനസ്സിലാക്കുന്നതെന്ന് മുന്‍പുള്ള പഠനങ്ങള് തെളിയിച്ചിരുന്നു. മദ്യപിക്കുന്നവര്‍ക്ക് മറ്റുള്ളവരില് നിന്നും പോസിറ്റീവ് ആയ ഒരു സമീപനം ചിലപ്പോള് കിട്ടി എന്ന് വരില്ല. ഇത് അവരെ വീണ്ടും മദ്യപിക്കുവാന് പ്രേരിപ്പിക്കും എന്നും കരുതപ്പെടുന്നു. പുതിയ റിസര്ച്ചുകള് പ്രകാരം കുടി നിറുത്തി കഴിഞ്ഞ് , മദ്യം ഒരാളുടെ ശരീരത്തില് നിന്നും പൂര്‍ണ്ണമായി വിട്ടു പോകുവാന് ഏതാണ്ട് മൂന്നു ആഴ്ചയെങ്കിലും വേണ്ടി വരും.\nഒരുപാട് മലയാളികള് ഇന്ന് ഫേസ് ബുക്കിലുണ്ട്. എല്ലാ ദിവസവും ലക്ഷക്കണക്കിന് സന്ദേശങ്ങളാണ് ഇന്ന് മലയാളത്തില് ഫേസ് ബുക്കിലേക്ക് പ്രവഹിച്ചുകൊണ്ടിരിക്കുന്നത്. നമ്മുടെ സഹോദരങ്ങള് എന്ത് ചെയ്യുന്നു എന്നു നമുക്കറിയില്ല എങ്കിലും ഫേസ് ബുക്കിലെ സുഹൃത്ത് എന്ത് ചെയ്യുന്നു എന്ന് നമുക്കറിയാം. ഒരുപാട് വികാര വിചാരങ്ങള് ദിനം പ്രതി ഇങ്ങിനെ ഫേസ് ബുക്കുവഴി ഷെയര് ചെയ്യപ്പെടുന്നുണ്ട്.


സൗദിയിൽ ബാങ്കിൽ ഇടപാട് നടത്തി പുറത്തിറങ്ങുന്നവരെ പിന്തുടർന്ന് കൊള്ളയടിച്ചിരുന്ന വിദേശികൾ പിടിയിൽ – East Coast Daily Malayalam\nസൗദിയിൽ ബാങ്കിൽ ഇടപാട് നടത്തി പുറത്തിറങ്ങുന്നവരെ പിന്തുടർന്ന് കൊള്ളയടിച്ചിരുന്ന വിദേശികൾ പിടിയിൽ\nDec 23, 2019, 06:02 pm IST\nറിയാദ് : സൗദിയിൽ ബാങ്കിൽ ഇടപാട് നടത്തി പുറത്തിറങ്ങുന്നവരെ പിന്തുടർന്ന് കൊള്ളയടിച്ചിരുന്ന വിദേശികൾ പിടിയിൽ. അഞ്ചംഗ എത്യോപ്യൻ സംഘത്തെയാണ് റിയാദ് പോലീസ് അറസ്റ്റ് ചെയ്തത്. ബാങ്കുകൾക്ക് സമീപം നിരീക്ഷണം നടത്തി പണവുമായി പുറത്തിറങ്ങുന്നവരെ കൊള്ളയടിക്കുന്നതായിരുന്നു ഇവരുടെ രീതി.\nസംഘത്തെകുറിച്ച് രഹസ്യവിവരം ലഭിച്ചതിന്റെ അടിസ്ഥാനത്തിൽ പോലീസ് നിരീക്ഷണം ശക്തമാക്കുകയും തെളിവുകളുടെ അടിസ്ഥാനത്തിൽ അഞ്ചംഗ സംഘത്തെ പിടികൂടുകയായിരുന്നുവെന്നും റിയാദ് പോലീസ് വ്യക്താവ് ലെഫ്. കേണൽ ശാക്കിർ സുലൈമാൻ അൽ തുവൈജരി അറിയിച്ചു.\nAlso read : മാധ്യമ പ്രവർത്തകൻ ജമാൽ ഖഷോഗിയുടെ കൊലപാതകം;5പ്രതികൾക്ക് വധശിക്ഷ\nരാജ്യത്ത് നിയമലംഘകകരായി കഴിഞ്ഞിരുന്നവരാണ് അറസ്റ്റിലായത്. ഇവരിൽ നിന്ന് നാല് ലക്ഷം റിയാലും, പണം തട്ടാനായി ഉപയോഗിച്ചിരുന്ന ആയുധങ്ങളും കണ്ടെടുത്തിട്ടുണ്ട്. 3,61,000 റിയാൽ തട്ടിയെടുക്കാനുള്ള ശ്രമം വിഫലമായി. സമാനമായ അഞ്ചു കുറ്റകൃത്യങ്ങൾ ഇവർ ചെയ്തതായും നിയമ നടപടികൾക്കായി ബന്ധപ്പെട്ട വകുപ്പിന് ഇവരെ കൈമാറിയതായി പോലീസ് അറിയിച്ചു.\nrobbery arrest riyadh bank robbery Foreign gang saudi arabia\nഅമിത വേഗതയില് പാഞ്ഞ കാര് നാല് വാഹനങ്ങളെ ഇടിച്ചുതെറുപ്പിച്ചു : കാറിനുള്ളില് ഉണ്ടായിരുന്നത് ഉന്നത പൊലീസ് ഉദ്യോഗസ്ഥന്റെ ഡ്രൈവറായ പൊലീസുകാരനും സുഹൃത്തുക്കളും


പരിഷത്ത് വിശേഷങ്ങള്: മാധവന് മാഷ് വിടപറഞ്ഞു\nമാധവന് മാഷ് വിടപറഞ്ഞു\n26 ഏപ്രില് 2009 ഞായര് : ഞങ്ങളുടെ പ്രിയപ്പെട്ട മാധവന് മാഷ് വിടപറഞ്ഞു....അര്‍പ്പണബോധമുള്ള ഒരു മാതൃകാ അദ്ധ്യാപകനെ കൂടി നമുക്ക് നഷ്ടമായിരിക്കുന്നു. കേരള ശാസ്ത്ര സാഹിത്യ പരിഷത്തിന്റെ സജീവ പ്രവര്‍ത്തകനായ അദ്ദേഹം സര്‍വശിക്ഷാ അഭിയാന് കണ്ണൂര് ജില്ലാ പ്രോജക്ട് ഓഫീസറായിരുന്നു.\nപാലയാട് ഡയറ്റില് പ്രിന്‍സിപ്പാളായിരുന്ന മാധവന് മാഷ് രണ്ടരവര്‍ഷം മുമ്പാണ് എസ്.എസ്.എ. പ്രോജക്ട് ഓഫീസറായി ചുമതലയേറ്റത്. കണ്ണൂര് ജില്ലയിലെ ശ്രീകണ്ഠാപുരത്തിനടുത്ത പെരുങ്കോന്നിലെ വീട്ടില് വച്ചായിരുന്നു അന്ത്യം. പെരുങ്കോന്നിലെ എ.വി.പരമേശ്വരന് നമ്പീശന്റെയും എം.ലക്ഷ്‌മിക്കുട്ടിയുടെയും മകനാണ്. ഭാര്യ ഇന്ദിര (അധ്യാപിക, ചുഴലി ഗവ. ഹയര് സെക്കന്‍ഡറി സ്‌കൂള്, ചുഴലി). മക്കള്: അപര്‍ണ, അര്‍ച്ചന (ഇരുവരും സ്‌കൂള് വിദ്യാര്‍ഥികള്). സഹോദരങ്ങള്: രാധാമണി, ഗണേശന്(മലബാര് ഓഫ്‌സെറ്റ് പ്രസ്, ശ്രീകണുപുരം), പ്രസന്ന.\nമാഷിന് പരിഷത്ത് സുഹൃത്തുക്കളുടെ ആദരാഞ്ജലികള്......\nപോസ്റ്റ് ചെയ്തത് ജിത്തു കണ്ണൂര് ല് 4/27/2009 12:59:00 PM\nകുഞ്ഞന് April 27, 2009 at 2:21 PM\nമാധവന് മാഷിന് ആദരാഞ്ജലികള്..!\nഅദ്ദേഹത്തിന്റെ ആത്മാവ് ദൈവ സന്നിധില് ലയിക്കട്ടെ\nഐ.പി.മുരളി|i.p.murali April 27, 2009 at 7:29 PM\nമാധവന് മാഷുടെ സ്വപ്നം യാഥാര്‍ത്ഥ്യമാക്കാന് നമുക്കോരുരുത്തര്‍ക്കും അക്ഷീണം പ്രവര്‍ത്തിക്കാം.\nജിതേഷ്,പട്ടുവം April 27, 2009 at 7:45 PM\nജിതേഷ്,പട്ടുവം April 27, 2009 at 7:50 PM\nജിതേഷ്,പട്ടുവം April 27, 2009 at 10:40 PM\nമാഷ് മരിച്ചു എന്ന വാര്‍ത്ത തീര്‍ത്തും അവിശ്വസനീയമായിരുന്നു. സ്വയം മരണം വരിക്കാന് മാത്രമുള്ള പ്രശ്നങ്ങളൊന്നും മാഷിന് ഉണ്ടായിരുന്നില്ല എന്നാണ് അടുത്ത ബന്ധുക്കളില് നിന്നും ആറിയാന് കഴിഞ്ഞത്. മാഷ് എന്തിന് ഈ കടുംകൈ ചെയ്തു എന്ന ചോദ്യം ഇപ്പോഴും ബാക്കി.\nബാജി ഓടംവേലി April 28, 2009 at 9:54 AM\nഈ ബ്ലോഗിനെ കുറിച്ചും,പരിപാടികളേ കുറിച്ചുമുള്ള നിങ്ങളുടെ അഭിപ്രായങ്ങളും നിര്‍ദേശങ്ങളും അറീക്കുക\nപരിഷത്ത് ആനുകാലികങ്ങള് ഇവിടെ നിന്ന് വായിക്കാം\nഫ്രണ്ട്സ് ഒഫ് കേരള ശാസ്ത്രസാഹിത്യ പരിഷത്ത്(ബ്ബ്ലോഗ്)\nഫ്രണ്ട്സ് ഓഫ് കെ.എസ്.എസ്.പി.\nജില്ലാതല നക്ഷത്ര നിരീക്ഷണ പരിശീലന ക്യാമ്പ്\nകടപ്പാട് : ടി.കെ.ഡി\nഫ്രണ്ട്സ് ഓഫ് കെ.എസ്.എസ്.പി


ശരീരം Archives - Isha Foundation - Official Malayalam Blog\nആയുര്‍ആരോഗ്യം February 27, 2018\nരാത്രി ഉറങ്ങുന്നു എന്ന വസ്തുത നമ്മുടെ പ്രഭാതങ്ങളെയും സായാഹ്നങ്ങളെയും വ്യത്യസ്തമാക്കുന്നുണ്ട്. ഉറക്കം തരുന്ന വിശ്രാന്തിയാണ് ഈ വ്യത്യാസത്തിനു ഹേതു. പകല് ജോലികള് ചെയ്യുമ്പോള് ആയാസരഹിതമായി വിശ്രാന്തിയില് ചെയ്യാന് കഴിയുമ ...\nമനുഷ്യശരീരത്തിന് ഈ ലോകത്തെ എങ്ങനെ മനസ്സിലാക്കാന് സാധിക്കുന്നു? എന്താണ് ആ അറിവിന്‍റെ ഉറവ? ഉത്തരം സുവ്യക്തമാണ്. അഞ്ച് ഇന്ദ്രിയങ്ങളിലൂടെയാണു ശരീരം ലോകവുമായി ബന്ധം സ്ഥാപിക്കുന്നതും ലോകത്തെ അറിയുന്നതും. ഈ ലോകത്തെക്കുറിച്ചും ...\nആയുര്‍ആരോഗ്യം February 10, 2018\nനിങ്ങളുടെ ഇഷ്ടമനുസരിച്ചല്ല, നിങ്ങളുടെ ശരീരത്തിന്‍റെ ആവശ്യമനുസരിച്ചാണ് ഭക്ഷണം തിരഞ്ഞെടുക്കേണ്ടത്. ചോദ്യം: ശരീരത്തിന്‍റെ ആരോഗ്യം സംരക്ഷിക്കുന്നതില് ഭക്ഷണത്തിന്‍റെ പങ്കെന്താണ്? സസ്യാഹാരമാണ് നല്ലതെന്ന് ചിലര് പറയുന്നു. ഭക്ഷ ...\nയോഗയും ധ്യാനവും January 26, 2018\nശരീരത്തെ അബോധാവസ്ഥയില്‍നിന്നും ബോധാവസ്ഥയിലേക്ക് എങ്ങനെ ഉയര്‍ത്താം എന്ന് ഇവിടെ സദ്ഗുരു വിവരിക്കുന്നു. യോഗശാസ്ത്രമനുസരിച്ച് ശരീരം ദൈവീകമായിട്ടുള്ളതാണ്. എങ്ങനെയാണ് നമ്മുടെ ഓരോ പ്രവര്‍ത്തനത്തേയും ബോധപൂര്‍വമാക്കേണ്ടത്…? ...\nപിറന്നു വീണപ്പോള് നിങ്ങളുടെ ശരീരം എത്രയുണ്ടായിരുന്നു? ഇപ്പോള് എത്രയുണ്ട്? ഇടക്കാലത്ത് ഇതു വളര്‍ന്ന് വികസിക്കാന് എന്തുചെയ്തു? ഭക്ഷണം കൊടുത്തു. ഈ ഭക്ഷണം എവിടെനിന്നുണ്ടായി? ഈ മണ്ണില്‍നിന്നല്ലേ? നിങ്ങള് കഴിച്ച ഓരോ ധാന്യവ ...\nഅനുഗ്രഹവര്‍ഷം, ആത്മീയത August 29, 2017\nനിങ്ങള് ജീവശാസ്ത്രത്തെ വിശുദ്ധമാക്കേണ്ടതില്ല. അതുപോലെ നിന്ദ്യവുമാക്കേണ്ട. അതവിടെയുണ്ടെന്നു മാത്രം, ജീവിതത്തിന്‍റെ ഒരു ഉപകരണമാണത്. നിലനില്‍പ്പ് എന്നാല് ഇന്ദ്രിയഗോചരവും അഗോചരവുമായവ ചേര്‍ന്നുള്ള ഒരു നൃത്തമാണ്. അതു ദ്വന്ദ് ...\nആയുര്‍ആരോഗ്യം, ജീവിതശൈലി August 28, 2017\nഉപവാസം നിങ്ങളെ സ്വയം പീഡിപ്പിക്കുന്നതിനുള്ളതല്ല. വളരെ എളുപ്പം ഒരു പീഡന അറയായി മാറാന് കഴിയുന്ന നിങ്ങളുടെ ശരീരത്തെ അതില്‍നിന്നും തടയാന് വേണ്ടിയുള്ളതാണ്. ശരീരത്തിന്‍റെ പ്രകൃത്യാലുള്ള ചാക്രികത നിരീക്ഷിച്ചാല് മണ്ഡലക്കാലം എ ...


പ്രണയാഭ്യര്‍ത്ഥന നിരസിച്ചതിന്റെ വൈരാഗ്യത്തില് പെണ്‍കുട്ടിക്ക് നേരെ നിരന്തരം അക്രമം, കല്യാണം മുടക്കി; യുവാവ് പിടിയില് - BIGNEWSLIVE | Latest Malayalam News\nമലപ്പുറം: പ്രണയാഭ്യര്‍ത്ഥന നിരസിച്ചതിന്റെ വൈരാഗ്യത്തില് പെണ്‍കുട്ടിയെ നിരന്തരമായി ആക്രമിച്ച കേസിലെ പ്രതി പോലീസ് കസ്റ്റഡിയില്. കോക്കൂര് സ്വദേശി ജുനൈദ് ആണ് പിടിയിലായത്. പെണ്‍കുട്ടിയുടെ മാതാപിതാക്കള് നല്‍കിയ പരാതിയെ തുടര്‍ന്നാണ് പോലീസ് ഇയാളെ കസ്റ്റഡിയിലെടുത്തത്.\nജുനൈദ് പെണ്‍കുട്ടിയോട് നിരന്തരം പ്രണയാഭ്യര്‍ഥന നടത്തിയിരുന്നു. എന്നാല് പെണ്‍കുട്ടി ഇതെല്ലാം നിരസിച്ചു. പ്രണയാഭ്യര്‍ത്ഥന നിരസിച്ചതിന്റെ പേരില് ജുനൈദ് തന്നെ ശാരീരികമായും മാനസികമായും ആക്രമിക്കുന്നുവെന്ന് കാണിച്ച് പെണ്‍കുട്ടി നേരത്തെ പോലീസില് പരാതി നല്കിയിരുന്നു.\nഈ കേസില് ഇയാളെ പോലീസ് അറസ്റ്റ് ചെയ്തിരുന്നു. എന്നാല് ജാമ്യത്തിലിറങ്ങിയതോടെ വീണ്ടും ഉപദ്രവം തുടര്‍ന്നു. ഇയാളുടെ ഉപദ്രവം സഹിക്കവയ്യാതെ പെണ്‍കുട്ടി ആത്മഹത്യക്ക് ശ്രമിച്ചിരുന്നെന്നും പരാതിയില് പറയുന്നു. പെണ്‍കുട്ടിക്ക് വരുന്ന വിവാഹാലോചനകള് മുടക്കുന്നതായും രക്ഷിതാക്കള് പറയുന്നു.\nകഴിഞ്ഞ ദിവസം ഇയാള് വീട്ടിലെത്തി പെണ്‍കുട്ടിയുടെ കഴുത്തില് കത്തിവെച്ച് കൊല്ലുമെന്ന് ഭീഷണിപ്പെടുത്തിയതായും കുടുംബം പോലീസിന് പരാതി നല്കി. ഇതോടെയാണ് വീണ്ടും ഇയാളെ പോലീസ് കസ്റ്റഡിയിലെടുത്തത്. പെണ്‍കുട്ടിയെ പ്രായപൂര്‍ത്തിയാവുന്നതിന് മുന്‍പേ ഉപദ്രവിച്ചതിന്റെ പേരില് ഇയാള്‍ക്കെതിരെ പോക്‌സോ കേസും ചുമത്തിയിട്ടുണ്ട്.\nTags: attackgirlLove failureMalappuramman\nമെഥനോള് കുടിച്ചാല് കൊവിഡ് വരില്ലെന്ന് വ്യാജ പ്രചരണം; വാര്‍ത്തയില് വിശ്വസിച്ച് മെഥനോള് കുടിച്ച് ഇറാനില് മരണപ്പെട്ടത് 700 പേര്, മരണസംഖ്യ ഉയര്‍ന്നേയ്ക്കും\nസർക്കാർ ജീവനക്കാരുടെ ശമ്പളം മാറ്റിവെയ്ക്കാനുള്ള ഓർഡിനൻസിന് ഗവർണറുടെ അംഗീകാരം; ഈ മാസത്തെ ശമ്പള വിതരണം വൈകിയേക്കും\nഈ ഗള്‍ഫിനെ പേര്‍ഷ്യന് ഗള്‍ഫ് എന്നാണ് വിളിക്കുന്നത്, അല്ലാതെ ന്യൂയോര്‍ക്ക് ഗള്‍ഫെന്നോ വാഷിംഗ്ടണ് ഗള്‍ഫോ അല്ലെന്ന് മനസ്സിലാക്കണം; ട്രംപിനെതിരെ ആഞ്ഞടിച്ച് ഇറാന് പ്രസിഡന്റ്


കേരളം, കരിക്ക്, ആഹാ..അന്തസ്സ് ! | Karikku Pudding\nകേരളം, കരിക്ക്, ആഹാ..അന്തസ്സ് !\nനീതാ നവീൻ October 31, 2019 03:31 PM IST\nകേരളമെന്ന് കേട്ടാലോർമ വരുന്നത് തെങ്ങും പച്ചപ്പും ഇളനീരും കായലുമൊക്കെത്തന്നെ. എന്തെന്ത‌ു ജ്യൂസുകളും ഡ‌ിസർട്ടുകളും തീൻമേശ നിറച്ചാലും ആരോഗ്യം നന്നാക്കുന്ന ജ്യൂസും ഡിസെർട്ടും നമ്മുടെ കരിക്കിൻവെള്ളവും കരിക്കിൻകാമ്പും തന്നെ. കരിക്കിൻകാമ്പുകൊണ്ടൊരു പുഡിങ് കഴിച്ചാൽ ഏത് ഹെവി ഡിന്നറിന്റെയും മടുപ്പ് അവിടെത്തീരും.\nമലയാളികളുടെ രുചി ലോകവും ഭക്ഷണശീലങ്ങളും\nകൊച്ചി കലൂർ – കതൃക്കടവ് റോഡിലുള്ള ടെല്ലിച്ചേരി കിച്ചനിൽ ഹിറ്റ് ആയി ഓടിക്കൊണ്ടിരിക്കുന്ന വിഭവമാണ് ടെൻഡർ കോക്കനട്ട് പുഡിങ്. ചെറുചെറു തരികളായി കരിക്കിൻ കഷ്ണങ്ങൾ അരയാതെ കിടക്കുന്നതാണ് ഇതിലെ ഹൈലൈറ്റ്. കണ്ടൻസ്ഡ് മിൽക്കിന്റെയോ എസൻസിന്റെ ചുവ മുന്നിട്ട് നിൽക്കുന്നില്ല– അസ്സൽ കരിക്കിന്റെ നൈർമല്യവും ചെറുമധുരവും. കരിക്കും കണ്ടൻസ്ഡ് മിൽക്കും ചൈനാഗ്രാസും ആണിതിന്റെ ചേരുവകൾ. അലങ്കാരത്തിനായ് അൽപം ടൂട്ടിഫ്രൂട്ടി മുകളിലും.


ആമസോണിന്റെ ദുഃഖം - കിളിച്ചെപ്പ് | കുട്ടികൾക്കായി ഒരു വഴികാട്ടി\nHome » ആമസോണ് » ആമസോണിന്റെ ദുഃഖം\nതെക്കേ അമേരിക്കയിലെ ആമസോണ് നദിയാണല്ലോ ലോകത്തിലെ ഏറ്റവും വലിയ നദി. ഗംഗാനദിയെപ്പോലെ എട്ടുപോഷകനദികളേ ആമസോണിനും ഉള്ളൂ. 250 നാഴിക നീളംവരെ ആമസോണിന്റെ വീതി എത്രയാണെന്നറിയാമോ. 50 മൈലോളം. അതായത് ഒരുകര തിരുവനന്തപുരത്താണെങ്കില് മറുകര നീണ്ടകര. ഇന്ത്യയേക്കാള് നീളത്തില് കപ്പലോടാനുള്ള ആഴം ആമസോണിനുണ്ട്. വളരെയധികം ശുദ്ധജലം കടലിലേക്കൊഴുക്കിവിടുന്നതുമൂലം 200 നാഴിക വിസ്‌താരത്തില് കടല്‍ജലത്തിന് ഉപ്പുരസമില്ലപോലും. ആമസോണ് തള്ളുന്ന കല്ലും മണലും കാരണം 100 നാഴിക നീളത്തില് കടല്‍ജലം കലങ്ങിമറിഞ്ഞിരിക്കുന്നു. എന്നാല് ഇന്ന് സ്‌ഥിതിയാകെ മാറിമറിയുകയാണ്. ആമസോണ് കാടുകള് വെട്ടിനശിപ്പിക്കപ്പെടുന്നതിനാല് ജലസംഭരണശേഷി കുറഞ്ഞ് ആമസോണും മെലിഞ്ഞുണങ്ങിക്കൊണ്ടിരിക്കുകയാണ്. ലോകത്തിലെ ഏറ്റവും വലിയ നദിയെയും മനുഷ്യര് ഇല്ലാതാക്കിക്കൊണ്ടിരിക്കുകയാണ്.\n0 Comments for "ആമസോണിന്റെ ദുഃഖം"


അച്ഛന് (പരമേശ്വരന്) നമ്പൂതിരി, വെണ്‍മണി - സര്‍വ്വവിജ്ഞാനകോശം\nഅച്ഛന് (പരമേശ്വരന്) നമ്പൂതിരി, വെണ്‍മണി\nഅച്ഛന് (പരമേശ്വരന്) നമ്പൂതിരി, വെണ്‍മണി (1817 - 91)\nലളിതമലയാളത്തിന് ഭാഷാകവിതയില് സ്ഥാനം നല്കാന് സഹായിച്ച വെണ്‍മണിപ്രസ്ഥാനത്തിനു രൂപംകൊടുത്ത മലയാളകവി. എറണാകുളം ജില്ലയില് ചൊവ്വരനിന്നും9കി.മീ. കിഴക്കുള്ള വെള്ളാരപ്പിള്ളി എന്ന സ്ഥലത്ത് പെരിയാറിന്റെ തീരത്തുള്ള വെണ്‍മണി മനയ്ക്കല് 1817-ല് ജനിച്ചു. പരമേശ്വരന് എന്നാണ് ശരിയായ പേര്. 1838-ല് കുടമാളൂര് പൊല്പാക്കരമനയ്ക്കല്‍നിന്നു വിവാഹം കഴിച്ചു. ആദ്യമുണ്ടായ രണ്ടുകുട്ടികള് മരിച്ചുപോയി. 1844-ല് ജനിച്ച മൂന്നാമത്തെ സന്താനമാണ് പില്ക്കാലത്ത് വെണ്‍മണിമഹന് എന്നു പ്രസിദ്ധിയാര്‍ജിച്ച കദംബന്. കൊടുങ്ങല്ലൂര് കോവിലകത്തു കുഞ്ഞിപ്പിള്ളത്തമ്പുരാട്ടിയേയും വെണ്‍മണി അച്ഛന് വിവാഹം കഴിച്ചിരുന്നു. ഈ ബന്ധത്തിലുണ്ടായ പുത്രനാണ് കൊടുങ്ങല്ലൂര് കുഞ്ഞിക്കുട്ടന് തമ്പുരാന്. 1880-നോടടുപ്പിച്ചാരംഭിച്ച 'കൊടുങ്ങല്ലൂര്‍ക്കളരി'യിലെ ഭാഷാമേധാവി വെണ്‍മണി അച്ഛനായിരുന്നു; സംസ്കൃതാചാര്യന് കുംഭകോണം കൃഷ്ണശാസ്ത്രികളും. ഭാഷാകവിതയിലും സംസ്കൃതത്തിലും പരിശീലനം നല്കുക, കവിതാമത്സരങ്ങളും സമസ്യാപൂരണങ്ങളും ഏര്‍പ്പെടുത്തുക തുടങ്ങിയവയായിരുന്നു കൊടുങ്ങല്ലൂര്‍ക്കളരിയുടെ ഉദ്ദേശ്യം. ഈ സ്ഥാപനം പത്തുകൊല്ലത്തോളം അവിഘ്നം പ്രവര്‍ത്തിച്ചു. 1890 ആയപ്പോഴേക്കും വെണ്‍മണി അച്ഛന് വാതരോഗം പിടിപെട്ടു. വയസ്കര മൂസ്സിന്റെ ചികിത്സ ഫലവത്തായില്ല. 1891-ല് ഇദ്ദേഹം നിര്യാതനായി.\nവെണ്‍മണി അച്ഛനും അമ്പാടി കുഞ്ഞുകൃഷ്ണപൊതുവാളും ചേര്‍ന്നു രചിച്ച കൃതിയാണ് കവികളെ പഴങ്ങളോടുപമിക്കുന്ന കവിപക്വാവലി. നളചരിതം വഞ്ചിപ്പാട്ട്, പറയന്‍ഗണപതി എന്നിവയാണ് അച്ഛന്റെ ഭാഷാകൃതികള്. പലതും തുടങ്ങിവച്ചെങ്കിലും ഒന്നും മുഴുമിപ്പിക്കാന് ഇദ്ദേഹത്തിനു കഴിഞ്ഞില്ല. രാമേശ്വരം യാത്രയെക്കുറിച്ച് ആറുശ്ളോകങ്ങള്, ഒരു ഹര്‍ജി, ഒറ്റപ്പെട്ട ഏതാനും കീര്‍ത്തനങ്ങള്, ശൃംഗാരശ്ളോകങ്ങള്, അടിയറശ്ളോകങ്ങള് എന്നിങ്ങനെ തൊണ്ണൂറോളം ശ്ളോകങ്ങള് മാത്രമേ വെണ്‍മണി അച്ഛന്റേതായി ലഭിച്ചിട്ടുളളു. ഇദ്ദേഹത്തിന്റെ 'ഓമനക്കുട്ടന് ഗോവിന്ദന്' എന്നുതുടങ്ങുന്ന പാട്ടിന് കേരളത്തിലെ ഗാനസാഹിത്യത്തില് അതിപ്രധാനമായ സ്ഥാനമാണുള്ളത്. ഇവയിലെല്ലാം കാണുന്ന ശബ്ദപ്രയോഗസാരള്യവും ഭാഷാപദങ്ങളുടെ പ്രാചുര്യവും മലയാളകവിതയില് പുതിയൊരു വഴിത്താരയുടെ തുടക്കം കുറിച്ചു. നോ: കൊടുങ്ങല്ലൂര്‍ക്കളരി; വെണ്‍മണിപ്രസ്ഥാനം\n"http://web-edition.sarvavijnanakosam.gov.in/index.php?title=%E0%B4%85%E0%B4%9A%E0%B5%8D%E0%B4%9B%E0%B4%A8%E0%B5%8D%E2%80%8D_(%E0%B4%AA%E0%B4%B0%E0%B4%AE%E0%B5%87%E0%B4%B6%E0%B5%8D%E0%B4%B5%E0%B4%B0%E0%B4%A8%E0%B5%8D%E2%80%8D)_%E0%B4%A8%E0%B4%AE%E0%B5%8D%E0%B4%AA%E0%B5%82%E0%B4%A4%E0%B4%BF%E0%B4%B0%E0%B4%BF,_%E0%B4%B5%E0%B5%86%E0%B4%A3%E0%B5%8D%E2%80%8D%E0%B4%AE%E0%B4%A3%E0%B4%BF" എന്ന താളില്‍നിന്നു ശേഖരിച്ചത്\nഈ താള് 1,408 തവണ സന്ദര്‍ശിക്കപ്പെട്ടിട്ടുണ്ട്.


POLITICS | ഈവനിംഗ് കേരള | Page 32\nYou Are Here: Home » POLITICS (Page 32)\nമമതയെ കണ്ട് പിണറായി അനങ്ങിയില്ല: നേരിട്ട് പറയാതെ ട്വിറ്ററിലൂടെ പിറന്നാള് ആശംസകളുമായി മമതാ ബാനര്‍ജി\nതിരുവനന്തപുരം: മുഖ്യമന്ത്രി പിണറായി വിജയനു പിറന്നാള് ആശംസകള് നേര്‍ന്നു ബംഗാള് മുഖ്യമന്ത്രി മമത ബാനര്‍ജി. ട്വിറ്ററിലൂടെയാണ് ആശംസകള് നേര്‍ന്നത്. ബുധനാഴ്ച കര്‍ണാടകയില് എച്ച്.ഡി. കുമാരസ്വാമിയുടെ സത്യപ്രതിജ്ഞാ വേദിയില് പരസ്പരം കണ്ടിട്ടും മിണ്ടാതെ നടന്നവരാണു പിണറായി വിജയനും മമതാ ബാനര്‍ജിയും. ദേശീയ തലത്തിലെ പ്രതിപക്ഷ പാര്‍ട്ടികളുടെ കൂട്ടായ്മയായി മാറിയ വേദിയിലാണു കേരള, ബംഗാള് മുഖ്യമന്ത്രിമാര് രാഷ്ട്രീയ വൈരം സൂചിപ്പിച്ച് അകലം പാലിച്ചത്.\nവേദിയില് നേരത്തേയെത്തിയ പിണറായി വേദിയുടെ ഇടതുഭാഗത്തു ചന്ദ്രബാബു നായിഡുവിനും മറ്റുമൊപ്പം ഇരിപ്പുറപ്പിച്ചിരുന്നു. പ്രമുഖ നേതാക്കളെല്ലാം എത്തിക്കഴിഞ്ഞ് അല്‍പം വൈകിയാണ് മമതയെത്തിയത്. ഓരോരുത്തരെയായി അഭിവാദ്യം ചെയ്ത് വേദിയുടെ ഇടത്തേയറ്റത്തേക്കു നടന്ന മമതയെ കണ്ട് മറ്റുള്ളവരെല്ലാം എഴുന്നേറ്റെങ്കിലും പിണറായി അനങ്ങിയില്ല. മൂന്നു കസേരയ്ക്കിപ്പുറംവരെ വന്നു പിണറായിയെ നോക്കാതെ മമത തിരിച്ചു പോകുകയും ചെയ്തു.\nചെങ്ങന്നൂര് ഉപതിരഞ്ഞെടുപ്പ്: യുഡിഎഫ് പ്രചരണപരിപാടിയില് ഇന്ന് കെഎം മാണിയും\nചെങ്ങന്നൂര്: ചെങ്ങന്നൂരില് യുഡിഎഫ് സ്ഥാനാര്‍ഥി ഡി വിജയകുമാറിന്റെ പ്രചരണപരിപാടിയില് കെഎം മാണി ഇന്ന് പങ്കെടുക്കും. മലപ്പുറത്തും വേങ്ങരയിലും പ്രചരണത്തിന് പോയിരുന്നുവെങ്കിലും അത് ലീഗുമായുള്ള ബന്ധത്തിന്റെ ഭാഗമാണെന്നായിരുന്നു അന്ന് മാണിയുടെ വിശദീകരണം.\nയുഡിഎഫിലേക്ക് തിരികെയില്ലെന്ന് ആവര്‍ത്തിച്ചിരുന്ന കെഎം മാണി ഇന്ന് പഴയ പ്രഖ്യാപനങ്ങള് മറന്ന് ഇന്നു വീണ്ടും ആ വേദിയിലെത്തും. ചെങ്ങന്നൂര് മാര്‍ക്കറ്റ് ജംഗ്ഷനില് നടക്കുന്ന പൊതുപരിപാടിയിലാണ് ഡി വിജയകുമാറിന് വേണ്ടി കെഎം മാണി പ്രസംഗിക്കുന്നത്.\nനിലവില് യുഡിഎഫിനുള്ള പിന്തുണ മാത്രമാണ് പ്രഖ്യാപിച്ചിട്ടുള്ളതെങ്കിലും കൂടെയുള്ള വിശ്വസ്തരുടെയും പിജെ ജോസഫിന്റെയും സമ്മര്‍ദം കെഎം മാണിയെ തിരിച്ച് യുഡിഎഫില് തന്നെ എത്തിക്കുമെന്ന കാര്യം വ്യക്തമാണ്.\nകര്‍ണാടക മുഖ്യമന്ത്രിയായി എച്ച്.ഡി. കുമാരസ്വാമി സത്യപ്രതിജ്ഞ ചെയ്തു\nബെംഗളൂരു: കര്‍ണാടകയില് ജനതാദള് സെക്കുലര്-കോണ്‍ഗ്രസ് സര്‍ക്കാര് സത്യപ്രതിജ്ഞ ചെയ്ത് അധികാരത്തിലേറി. കര്‍ണാടക മുഖ്യമന്ത്രിയായി എച്ച്.ഡി. കുമാരസ്വാമിയും ഉപമുഖ്യമന്ത്രിയായി പിസിസി അധ്യക്ഷന് ഡോ. ജി. പരമേശ്വരയുമാണ് സത്യപ്രതിജ്ഞ ചെയ്തത്. പ്രമുഖ പ്രതിപക്ഷ പാര്‍ട്ടികളുടെ നേതാക്കളെല്ലാം ചടങ്ങു വീക്ഷിക്കാന് എത്തിയിരുന്നു. കോണ്‍ഗ്രസ് അധ്യക്ഷന് രാഹുല് ഗാന്ധി, മുന് അധ്യക്ഷ സോണിയ ഗാന്ധി, സിപിഎം ജനറല് സെക്രട്ടറി സീതാറാം യച്ചൂരി, മുഖ്യമന്ത്രി പിണറായി വിജയന്, ആംആദ്മി പാര്‍ട്ടി കണ്‍വീനറും ഡല്‍ഹി മുഖ്യമന്ത്രിയുമായ അരവിന്ദ് കേജ്‌രിവാള്, ആന്ധ്രാ പ്രദേശ് മുഖ്യമന്ത്രി ചന്ദ്രബാബു നായിഡു, ബംഗാള് മുഖ്യമന്ത്രി മമത ബാനര്‍ജി തുടങ്ങിയവര് ചടങ്ങില് പങ്കെടുത്തു.\nനാളെ സ്പീക്കര് തിരഞ്ഞടുപ്പിനു പിന്നാലെ വിശ്വാസവോട്ട് തേടും. 117 എംഎല്‍എമാരുടെ പിന്തുണയാണു െജഡിഎസ്– കോണ്‍ഗ്രസ് സഖ്യത്തിനുള്ളത്. എംഎല്‍എമാരെ സ്വാധീനിക്കാന് ബിജെപി ശ്രമം തുടരുന്നെന്ന ആശങ്കയില് ഇരു പാര്‍ട്ടികളും ജാഗ്രതയിലാണ്.\nമോദിയുടെ വെടിയുണ്ടകള്‍ക്ക് തമിഴ് ജനതയെ അടിച്ചമര്‍ത്താനാകില്ല: രാഹുല് ഗാന്ധി\nന്യൂഡല്‍ഹി: തൂത്തുക്കുടിയിലെ പൊലീസ് വെടിവെപ്പില് മോദി സര്‍ക്കാറിനെ വിമര്‍ശിച്ച് കോണ്‍ഗ്രസ് അധ്യക്ഷന് രാഹുല് ഗാന്ധി. ആര്.എസ്.എസ് സിദ്ധാന്തത്തെ അംഗീകരിക്കാത്തതിനാലാണ് തമിഴര് കൊല്ലപ്പെടുന്നതെന്ന് രാഹുല് ട്വീറ്റ് ചെയ്തു. തമിഴിലായിരുന്നു രാഹുലില് ട്വീറ്റ്. മോദിയുടെ വെടിയുണ്ടകള്‍ക്ക് തമിഴ് ജനതയെ അടിച്ചമര്‍ത്താനാകില്ലെന്നും കോണ്‍ഗ്രസ് തമിഴര്‍കൊപ്പമാണെന്നും അദ്ദേഹം ട്വീറ്റ് ചെയ്തു.\nസംഭവത്തിെന്റ പശ്ചാത്തലത്തില് കേന്ദ്ര ആഭ്യന്തര മന്ത്രാലയം തമിഴ്‌നാട് സര്‍ക്കാറിനോട് റിപ്പോര്‍ട്ട് തേടി. അതിനിടെ, തൂത്തുക്കുടിയിലുള്ള സ്റ്റെര്‍ലൈറ്റ് കോപ്പര് മൈനിങ് ഇന്‍ഡസ്ട്രിയുടെ പുതിയ പ്ലാന്റിന്റെ വിപുലീകരണം ഹൈകോടതി സ്റ്റേ ചെയ്തു.\nകര്‍ണാടക മുഖ്യമന്ത്രിയായി എച്ച്ഡി കുമാരസ്വാമിയും ഉപമുഖ്യമന്ത്രിയായി ജി പരമേശ്വരയും ഇന്ന് സത്യപ്രതിജ്ഞ ചെയ്യും\nബംഗളുരു: ജനവിധിയറിഞ്ഞ ദിവസം മുതല് കര്‍ണാടകയില് അരങ്ങേറിയ രാഷ്ട്രീയ നാടകങ്ങള്‍ക്കൊടുവില് മുഖ്യമന്ത്രിയായി എച്ച്ഡി കുമാരസ്വാമിയും ഉപമുഖ്യമന്ത്രിയായി ജി പരമേശ്വരയും ഇന്ന് സത്യപ്രതിജ്ഞ ചെയ്യും. വിധാന് സൗധയില് തയ്യാറാക്കിയ വേദിയില് 4.30 നാണ് സത്യപ്രതിജ്ഞ ചടങ്ങ്.\nമന്ത്രിമാരുടെ കാര്യത്തില് കോണ്‍ഗ്രസും ജെഡിഎസും തമ്മില് ധാരണയായെങ്കിലും മന്ത്രിമാര് ഇന്ന് സത്യപ്രതിജ്ഞ ചെയ്യില്ല. കോണ്‍ഗ്രസ് നേതാവ് കെആര് രമേശ്കുമാറാണ് നിയമസഭാ സ്പീക്കറാകുന്നത്. 34 അംഗമന്ത്രിസഭയാണ് കര്‍ണാടക സര്‍ക്കാരിലുണ്ടാകുക. കോണ്‍ഗ്രസില് നിന്ന് 22ഉം ജനദാദളില്‍നിന്ന് 12 മന്ത്രിമാരും മന്ത്രി സഭയില് ഇടംപിടിക്കും.\nവിശ്വാസവോട്ടെടുപ്പില് തോറ്റേക്കുമോയെന്ന ആശങ്കയെത്തുടര്‍ന്ന് ബിജെപിയുടെ ബിഎസ് യെദ്യൂരപ്പ രാജിവെച്ചതോടെയാണ് മുഖ്യന്ത്രിയായി കുമാരസ്വാമി സത്യപ്രതിജ്ഞ ചെയ്യുന്നത്. വിശ്വാസ വോട്ടെടുപ്പില് വിജയിക്കുമെന്നാണ് യെദ്യൂരപ്പ ഉള്‍പ്പെടെയുള്ള ബിജെപി നേതാക്കള് ആവര്‍ത്തിച്ചിരുന്നത്.പ്രതീക്ഷിച്ചതുപോലെ പ്രതിപക്ഷ എംഎല്‍എമാരെ വലവീശിപ്പിടിക്കാന് ബിജെപിക്ക് കഴിയാതെ പോയതാണ് വെറും മൂന്ന് ദിവസത്തെ ഭരണം കൊണ്ട് യെദ്യൂരപ്പയ്ക്ക് അരങ്ങൊഴിയേണ്ടി വന്നത്.\nമൂന്ന് മാസത്തിനുള്ളില് ഈ സര്‍ക്കാര് താഴെവീഴും, അതിനുശേഷം ബിജെപി ഒരു സര്‍ക്കാര് രൂപീകരണത്തിന്റെ സാധ്യതകള് പരിശോധിക്കും: സദാനന്ദ ഗൗഡ\nബംഗളൂരു: കര്‍ണാടകത്തില് കോണ്‍ഗ്രസ്-ജെഡിഎസ് സഖ്യസര്‍ക്കാര് മൂന്നുമാസത്തിനുള്ളില് താഴെ വീഴുമെന്ന് കേന്ദ്രമന്ത്രി സദാനന്ദ ഗൗഡ. അതിനിടെ എംഎല്‍എമാരെ സ്വാധീനിക്കാന് ഇനിയും ശ്രമം നടന്നേക്കുമെന്ന ആശങ്കയില് അവരെ റിസോര്‍ട്ടില് തന്നെ പാര്‍പ്പിക്കുകയാണ് കോണ്‍ഗ്രസ്സും ജെഡിഎസും.\n‘ജെഡിഎസിനും കോണ്‍ഗ്രസ്സിനുമിടയില് പ്രശ്‌നങ്ങള് ഇപ്പോള്‍ത്തന്നെ തുടങ്ങി. അവര് പരസ്പരം പോരടിക്കുകയാണ്. മൂന്ന് മാസത്തിനുള്ളില് ഈ സര്‍ക്കാര് താഴെവീഴും. അതിനുശേഷം ബിജെപി ഒരു സര്‍ക്കാര് രൂപീകരണത്തിന്റെ സാധ്യതകള് പരിശോധിക്കും’, സദാനന്ദ ഗൗഡ പറഞ്ഞു. ഡി കെ ശിവകുമാറിന്റെ തന്ത്രങ്ങളും കൈക്കൂലി ടേപ്പുകളും പ്രതിരോധത്തിലാക്കിയ ബിജെപി തത്കാലം ഒന്നിനുമില്ലെന്ന് കേന്ദ്രമന്ത്രി സദാനന്ദ ഗൗഡ പറയുന്നു.\nവിശ്വാസവോട്ടിന് നില്‍ക്കാതെ യെദ്യൂരപ്പ രാജിവെച്ചൊഴിഞ്ഞെങ്കിലും ബിജെപി ക്യാമ്പിനിപ്പോഴും വിശ്വാസമുണ്ട്. പതിനാല് പേര് മറുകണ്ടംചാടിയാല് എപ്പോള് വേണമെങ്കിലും ഭരണം കയ്യില് വരുമെന്ന കണക്കുകൂട്ടലുണ്ട്. ആദ്യ ചുവട് പാളി. കുമാരസ്വാമി മുഖ്യമന്ത്രിയാവുകയാണ്. ബുധനാഴ്ചയാണ് അധികാരമേല്‍ക്കല്, വ്യാഴാഴ്ച വിശ്വാസവോട്ടെടുപ്പും.\nജയനഗര്, ആര്‍ആര് നഗര് തിരഞ്ഞെടുപ്പ് തയ്യാറെടുപ്പുകളിലേക്ക് നീങ്ങിയിരിക്കുകയാണ് നേതൃത്വം. അനന്ത് കുമാറിനും സദാനാന്ദ ഗൗഡയ്ക്കും ചുമതല നല്‍കിക്കഴിഞ്ഞു. സഭയില് അംഗസംഖ്യ കൂട്ടിയാല് മാത്രമേ ഇനി വിശ്വാസം ജയിക്കാന് വഴിയുള്ളൂ. അതേസമയം, ബിജെപി വെറുതെയിരിക്കില്ലെന്ന് കോണ്‍ഗ്രസ്സ്‌ജെഡിഎസ് ക്യാമ്പിന് നല്ല ബോധ്യമുണ്ട്.\nകര്‍ണാടക തിരഞ്ഞെടുപ്പില് ക്രമക്കേടുണ്ട്: യെദിയൂരപ്പ\nബംഗളൂരു: കര്‍ണാടക നിയമസഭ തിരഞ്ഞെടുപ്പില് ക്രമക്കേട് നടന്നെന്ന ആരോപണവുമായി ബിജെപി നേതാവ് ബി.എസ്. യെദിയൂരപ്പ. മണഗുളി ഗ്രാമത്തില് ഉപേക്ഷിക്കപ്പെട്ട നിലയില് വിവിപാറ്റ് മെഷിനുകള് കണ്ടെത്തിയത് ഇതിന് തെളിവാണെന്നും ആദ്ദേഹം ചൂണ്ടിക്കാട്ടി.\nക്രമക്കേട് സംബന്ധിച്ച് തിരഞ്ഞെടുപ്പ് കമ്മീഷനെ അറിയിച്ചതായും യെദിയൂരപ്പ പറഞ്ഞു. അതേസമയം, ക്രമക്കേട് നടന്നിട്ടില്ലെന്നാണ് തിരഞ്ഞെടുപ്പ് കമ്മീഷന്റെ വിശദീകരണം. കണ്ടെത്തിയത് യൂണിക് ഇലക്ട്രോണിക് ട്രാക്കിംഗ് നമ്പര് ഇല്ലാത്ത പെട്ടികളാണെന്നും ഇത് തിരഞ്ഞെടുപ്പ് കമ്മീഷന്റേത് അല്ലെന്നുമാണ് വിശദീകരണം.\nബംഗളൂരു: മുഖ്യമന്ത്രിസ്ഥാനം പൂര്‍ണമായും ജെ.ഡി.എസിനു തന്നെയാണെന്നും കോണ്‍ഗ്രസുമായി പങ്കുവെക്കില്ലെന്ന് ജനതാദള് നേതാവ് എച്ച്.ഡി കുമാരസ്വാമി. കോണ്‍ഗ്രസും ജെ.ഡി.എസും ഊഴം വെച്ച് മുഖ്യമന്ത്രിസ്ഥാനം പങ്കിടില്ല.\nബുധനാഴ്ചയാണ് കുമാരസ്വാമിയുടെ സത്യപ്രതിജ്ഞ. ഭൂരിപക്ഷം തെളിയിക്കാനാകാതെ യെദിയൂരപ്പ രാജിെവച്ചതിനെ തുടര്‍ന്നാണ് കുമാരസ്വാമിെയ സര്‍ക്കാറുണ്ടാക്കാന് ഗവര്‍ണര് വാജുഭായ് വാല ക്ഷണിച്ചത്.\nബെംഗളൂരു: കര്‍ണാടക മന്ത്രിസഭാ രൂപവത്കരണത്തില് കോണ്‍ഗ്രസ്-ജെഡിഎസ് ധാരണയായതായി സൂചന. കോണ്‍ഗ്രസിന് 20ഉം ജെഡിഎസിന് 13ഉം മന്ത്രി സ്ഥാനങ്ങള് നല്‍കാന് ഇരു കക്ഷികളുടെയും നേതാക്കന്‍മാര് തമ്മില് അനൗദ്യോഗിക ചര്‍ച്ചകള് നടക്കുന്നുണ്ട്. വകുപ്പുകള് സംബന്ധിച്ച് തീരുമാനമുണ്ടാക്കുന്നതിന് ഇരു പാര്‍ട്ടികളുടെയും സംയുക്ത നേതൃയോഗം ഇന്ന് ചേരുന്നുണ്ട്.\nമുതിര്‍ന്ന നേതാക്കള്‍ക്കായിരിക്കും മന്ത്രിസ്ഥാനത്തിന്റെ കാര്യത്തില് മുഖ്യപരിഗണന ലഭിക്കുകയെന്നാണ് സൂചന. മുഖ്യമന്ത്രിയാവുന്ന കുമാരസ്വാമി ധനകാര്യവകുപ്പ് കൂടി കൈകാര്യം ചെയ്യുമെന്നാണ് റിപ്പോര്‍ട്ട്. ജി. പരമേശ്വര ഉപമുഖ്യമന്ത്രിയും ആയേക്കും. എന്നാല് കോണ്‍ഗ്രസിന് ലഭിക്കുന്ന രണ്ടാമത്തെ ഉപമുഖ്യമന്ത്രി പദം ആര്‍ക്കായിരിക്കും എന്നതു സംബന്ധിച്ച് ധാരണയിലെത്തിയിട്ടില്ലെന്നാണ് വിവരം. മുന് മുഖ്യമന്ത്രി സിദ്ധരാമയ്യ ഉപമുഖ്യമന്ത്രി പദം ഏറ്റെടുക്കാന് തയ്യാറാകുമോ എന്നത് വ്യക്തമല്ല. ഡി.കെ ശിവകുമാറിന്റെ പേരും ഉപമുഖ്യമന്ത്രി സ്ഥാനത്തേക്ക് ഉയരുന്നുണ്ട്.\nകോണ്‍ഗ്രസില് നിന്ന് മലയാളികളായ കെ. ജെ ജോര്‍ജിനും യു.ടി. ഖാദറിനും ഈ മന്ത്രിസഭയില് പദവി ലഭിക്കുമെന്നുതന്നെയാണ് കരുതുന്നത്. രാമലിംഗ റെഡ്ഡി അടക്കമുള്ള മുതിര്‍ന്ന നേതാക്കളും മന്ത്രിസഭയില് ഉള്‍പ്പെട്ടേക്കും. പ്രധാന വകുപ്പുകള് ലഭിക്കുന്ന മുതിര്‍ന്ന നേതാക്കള് മാത്രമായിരിക്കും ബുധനാഴ്ച സത്യപ്രിതിജ്ഞ ചെയ്യുക എന്നാണ് റിപ്പോര്‍ട്ട്. വിശ്വാസ വോട്ടെടുപ്പിനു ശേഷം മന്ത്രിസഭാ വിപുലീകരണം നടത്താനാണ് ഉദ്ദേശിക്കുന്നത്. തിങ്കളാഴ്ച സത്യപ്രതിജ്ഞ ചെയ്യാനാണ് ആദ്യം തീരുമാനിച്ചിരുന്നതെങ്കിലും പിന്നീട് ബുധനാഴ്ചത്തേക്ക് മാറ്റുകയായിരുന്നു.\nതിരഞ്ഞെടുപ്പ് മാറ്റിവെച്ച മണ്ഡലങ്ങളില് കോണ്‍ഗ്രസും ജെഡിഎസും പരസ്പര സഹകരണത്തോടെ മത്സരിക്കും. ജയാനഗറില് കോണ്‍ഗ്രസ് സ്ഥാനാര്‍ഥി സൗമ്യ റെഡ്ഡിയെ ജെഡിഎസ് പിന്തുണക്കും. ആര് ആര് നഗറില് ജെഡിഎസ് സ്ഥാനാര്‍ഥി രാമചന്ദ്ര കോണ്‍ഗ്രസ് പിന്തുണയോടെ മത്സരിക്കും. ഇവിടങ്ങളില് ഇരുപക്ഷവും എതിര് സ്ഥാനാര്‍ഥികളെ നിര്‍ത്തിയേക്കില്ല.


സൗദി എയര്‍ലൈന്‍സിന് പുതിയ മനേജിങ് കൗണ്‍സില്\n07 May, 2018 at 09:13 PM\nസല്‍മാന് രാജാവിന്റെ അധ്യക്ഷതയില് ചേര്‍ന്ന മന്ത്രിസഭയാണ് ഗസ്സാന് അബ്ദുറഹ്മാന് ചെയര്‍മാനായ കൗണ്‍സിലിനെ നിയമിച്ചത്. സ്വകാര്യ മേഖലയില് നിന്ന് അഞ്ച് പ്രതിനിധികള്.\nസൗദി എയര്‍ലൈന്‍സിന് പുതിയ മനേജിങ് കൗണ്‍സില്. സല്‍മാന് രാജാവിന്റെ അധ്യക്ഷതയില് ചേര്‍ന്ന മന്ത്രിസഭയാണ് ഗസ്സാന് അബ്ദുറഹ്മാന് ചെയര്‍മാനായ കൗണ്‍സിലിനെ നിയമിച്ചത്. സ്വകാര്യ മേഖലയില് നിന്ന് അഞ്ച് പ്രതിനിധികള്.\nസല്‍മാന് രാജാവിന്റെ അധ്യക്ഷതയില് തലസ്ഥാനത്തെ അല്‍യമാമ കൊട്ടാരത്തില് തിങ്കളാഴ്ച ചേര്‍ന്ന മന്ത്രിസഭ യോഗമാണ് സൗദി എയര്‍ലൈന്‍സിന് പുതിയ മനേജിങ് കൗണ്‍സിലിനെ നിയമിച്ചത്. ഗസ്സാന് അബ്ദുറഹ്മാന് അശ്ശിബിലാണ് പുതിയ ചെയര്‍മാന്. സാമ്പത്തികം, പ്ളാനിങ്, ധനകാര്യം, സിവില് സര്‍വീസ് എന്നീ മന്ത്രാലയങ്ങളുടെയും സൗദി ജനറല് ഇന്‍വസ്റ്റ്മെന്‍റ് അതോറിറ്റിയുടെയും പ്രതിനിധികള് കൂടി ഉള്‍പ്പെടുന്നതാണ് പുതിയ മനേജിങ് കൗണ്‍സില്. സ്വകാര്യ മേഖലയില് നിന്ന അഞ്ച് പ്രമുഖരെയും കൗണ്‍സില് അംഗങ്ങളായി സല്‍മാന് രാജാവ് നിയമിച്ചിട്ടുണ്ട്. അബ്ദുല്ല സാലിഹ് അദ്ദൂസരി, അബ്ദുല് മുഹ്സിന് അല്‍ഫാരിസ്, മുത്‍ലഖ് അല്‍മുറൈശിദ്, സാമി സിന്‍ദി, അബ്ദുല്ല സുലൈമാന് എന്നിവരാണ് സ്വകാര്യ മേഖലയില് നിന്നുള്ള പുതിയ പ്രതിനിധികള്.\nപുതിയ സ്വകാര്യ എയര്‍ലൈനുകള് സൗദി ആഭ്യന്തര വ്യോമയാന മേഖലയിലേക്ക് കടന്നുവന്ന പശ്ചാത്തലത്തില് കടുത്ത വിപണിമത്സരം നേരിടാന് പ്രാപ്തമാവുന്ന മാനേജിങ് കൗണ്‍സില് അനിവാര്യമാണെന്ന കാഴ്ചപ്പാടാണ് പുതിയ അഴിച്ചുപണിക്ക് പിന്നിലെന്ന് കരുതപ്പെടുന്നു. സൗദി എയര്‍ലൈന്‍സിന്റെ വിവിധ ശാഖകള് സ്വകാര്യവത്കരിക്കാനുള്ള നീക്കത്തിന്റെ ഭാഗമായാണ് സ്വകാര്യ മേഖലയില് നിന്നുള്ള പ്രമുഖരെ കൗണ്‍സില് അംഗങ്ങളായി നിയമിച്ചിരിക്കുന്നത്. കാര്‍ഗോ, കാറ്ററിങ്, ഗ്രൗണ്ട് സപ്പോര്‍ട്ട്, ടിക്കറ്റിങ് തുടങ്ങിയ മേഖലകള് വിവിധ ഘട്ടങ്ങളിലായി സ്വകാര്യവത്കരിക്കാനാണ് അധികൃതര് പദ്ധതിയിട്ടിരിക്കുന്നത്. സൗദി എയര്‍ലൈന്‍സ് കുത്തകയായിരുന്ന ആഭ്യന്തര വ്യോമയാന മേഖലയിലേക്ക് ആദ്യം നാസ് എയറും അടുത്ത കാലത്തായി സൗദി ഗള്‍ഫ്, നസ്മ എയര്‍ലൈന്‍സ് എന്നിവയും കടന്നുവന്നത് കടുത്ത വിപണി മത്സരത്തിന് കാരണമായിട്ടുണ്ട്. കൂടാതെ ഖത്തര് എയര്‍വേഴ്സിന് കീഴിലുള്ള 'അല്‍മഹാ' എയര്‍ലൈനും സിവില് എവിയേഷന് അതോറിറ്റിയുടെ അനുമതിയോടെ ആഭ്യന്തര റൂട്ടില് ഉടന് സര്‍വീസ് ആരംഭിക്കുമെന്നാണ് പ്രതീക്ഷിക്കുന്നത്.


Sunday 25 September 2011 3:06 pm IST\nകോഴിക്കോട്: സംസ്ഥാനത്ത് പനി ബാധിച്ച് ഇന്ന് മൂന്നു പേര് മരിച്ചു. മലപ്പുറം പൂക്കുന്നുമ്മില് ഗോപാലകൃഷ്ണന് (47), കണ്ണൂര് സ്വദേശി ഗോവിന്ദന്, കാസര്‍കോട് കുണ്ടന്‍കുഴിയിലെ കല്ലളന് എന്നിവരാണ് മരിച്ചത്. പനി പഠിക്കാനെത്തിയ കേന്ദ്ര സംഘം കാ‍സര്‍കോട്ട് സന്ദര്‍ശനം നടത്തുകയാണ്. മഞ്ഞപ്പിത്തം ബാധിച്ചാണ് പൂക്കുന്നുമ്മില് ഗോപാലകൃഷ്ണന് മരിച്ചത്. കോഴിക്കോട് മെഡിക്കല് കോളേജ് ആശുപത്രിയില് ചികിത്സയിലായിരുന്നു ഇയാള്. ഇതോടെ മല്ലപ്പുറം ജില്ലയില് മഞ്ഞപ്പിത്തം ബാധിച്ച് മരിച്ചവരുടെ എണ്ണം മൂന്നായി. കഴിഞ്ഞ ദിവസം എലിപ്പനി ബാധിച്ച് ഒരാള് മരിച്ചിരുന്നു. തൃശൂര് സ്വകാര്യ ആശുപത്രിയില് ചികിത്സയിലായിരുന്ന എടപ്പാള് വട്ടകുളം ചോലയില് കാര്‍ത്ത്യായിനിയാണ് ഇന്നലെ രാത്രി പത്ത് മണിയോടെ മരിച്ചത്. ഇതോടെ മലപ്പുറം ജില്ലയില് എലിപ്പനി ബാധിച്ചു മരിച്ചവരുടെ എണ്ണം 16 ആയി. മഞ്ഞപ്പിത്ത ബാധയുള്ളവര് ആല്‍ക്കഹോള് കണ്ടന്റ് ഉള്‍പ്പെട്ട അരിഷ്ടങ്ങളും പച്ചമരുന്നുകളും കഴിക്കുന്നത് ഒഴിവാക്കണമെന്ന് ആരോഗ്യ വകുപ്പ് അധികൃതര് മുന്നറിയിപ്പു നല്‍കി. അതിനിടെ സംസ്ഥാനത്ത് പനി പഠിക്കാനെത്തിയ കേന്ദ്ര മെഡിക്കല് സംഘം കാസര്‍കോട് സന്ദര്‍ശിക്കുന്നു. ഇന്നലെ രാത്രിയാണ് മൂന്നംഗ മെഡിക്കല് സംഘം കാസര്‍കോടെത്തിയത്. കാസര്‍കോട് ജനറല് ആശുപത്രിയില് കാഞ്ഞങ്ങാട് ജില്ലാ ആശുപത്രിയും സംഘം സന്ദര്‍ശിക്കും. ജില്ലയിലെ ഡോക്ടര്‍മാരുമായും സംഘം ചര്‍ച്ച നടത്തും.\nആലപ്പുഴയില് പനി ബാധിച്ച് രണ്ടുമരണം


ഓണം വാരാഘോഷത്തിന്റെ ഭാഗമായി വെള്ളായണി കായലിൽ നടന്ന 45-ാമത് അയ്യങ്കാളി ജലോത്സവത്തിൽ നടുഭാഗം ചുണ്ടന് കിരീടം. ഒന്നാംതരം വള്ളങ്ങളുടെ വിഭാഗത്തിലാണ് ബി. അനിൽകുമാർക്യാപ്റ്റനായ നടുഭാഗം ചുണ്ടൻ അയ്യങ്കാളി എവർറോളിങ് മിനിസ്റ്റേഴ്സ് കപ്പ് സ്വന്തമാക്കിയത്. ആയിരക്കണക്കിന് ജലോത്സവ പ്രേമികളുടെ ആവേശം വാനോളം ഉയർത്തി ഇഞ്ചോടിഞ്ച് നടന്ന മത്സരങ്ങളിൽ നേരിയ വ്യത്യാസത്തിലാണ് സൂരജ് എസ്ക്യാപ്റ്റനായ ബ്രദേഴ്സ് ചുണ്ടൻ കാക്കാമൂലയെ രണ്ടാം സ്ഥാനത്താക്കി നടുഭാഗം കിരീടം നേടിയത്.\nഅജി.ബി ക്യാപ്റ്റനായ ബ്ലൂ ബേർഡ്സ് കാക്കാമൂലയ്ക്കാണ് ഒന്നാംതരം വള്ളങ്ങളിൽ മൂന്നാം സ്ഥാനം. രണ്ടാം തരം വള്ളങ്ങളിൽ അനിൽദാസ് ക്യാപ്റ്റനായ ബ്രദേഴ്സ് ചുണ്ടൻ കാക്കാമൂല ഒന്നാംസ്ഥാനവും ജിത്തുമോൻക്യാപ്റ്റനായ കാക്കാമൂല ചുണ്ടൻ രണ്ടാം സ്ഥാനവുംനേടി.\nമൂന്നാം തരാം വള്ളങ്ങളിൽ കെ. ഷൈജു ക്യാപ്റ്റനായ പടക്കുതിര കാക്കാമൂല ഒന്നാം സ്ഥാനവും,രതീഷ് കുമാർ ക്യാപ്റ്റനായ ചരുവിള ചുണ്ടൻ കോളിയൂർ രണ്ടാം സമ്മാനവും,ഇഗ്നേഷ്യസ് ജെ ക്യാപ്റ്റനായ കാക്കാമൂല ചുണ്ടൻ മൂന്നാം സ്ഥാനവും നേടി.\nഅയ്യങ്കാളി ജലോത്സവ ട്രസ്റ്റും ടൂറിസം വകുപ്പും സംയുക്തമായാണ് ജലോത്സവം സംഘടിപ്പിച്ചത്. ടൂറിസം മന്ത്രി കടകംപള്ളി സുരേന്ദ്രൻ ജലമേള ഉദ്ഘാടനം ചെയ്തു. എം. വിൻസെന്റ് എം.എൽ.എ അധ്യക്ഷത വഹിച്ച ചടങ്ങിൽ കെ.ടി.ഡി.സി. ചെയർമാൻ എം. വിജയകുമാർ, കില ചെയർമാൻ വി. ശിവൻകുട്ടി, ജലോത്സവ കമ്മിറ്റി പ്രസിഡന്റ് ആർ. മോശ തുടങ്ങിയവർ പങ്കെടുത്തു.\n← കൊതിയൂറും പായസം നുകരാം.. കനകക്കുന്നിലേക്കു വാ…\nനഗരത്തിൽ പൂരത്തിരക്ക്; കനകക്കുന്നിൽ ഉത്സവമേളം →\nആന്റണിയെ തടഞ്ഞു എന്ന വാർത്ത അടിസ്ഥാനരഹിതം : എൽ.ഡി.എഫ്\nഎന്റെ കഥ നിന്റേയും: രഹനാസിന്റെ ജീവിതം നിറഞ്ഞ വേദനയോടെ ഏറ്റുവാങ്ങി


ഒരൊറ്റ ദിവസത്തിൽ പോയി വരാം വിസാഗിൽ നിന്നും അരാകിലേക്ക് |-Vizag to Araku Valley Tour One Day - Places To Visit and Attractions - Malayalam Nativeplanet\n»ഒരൊറ്റ ദിവസത്തിൽ പോയി വരാം വിസാഗിൽ നിന്നും അരാകിലേക്ക്\nPublished: Monday, July 8, 2019, 11:50 [IST]\nSports IPL 2020: ആര്‍സിബി ഇന്ന് പഞ്ചാബിനെതിരേ; വേദി, സമയം, കളിക്കണക്ക്- അറിയേണ്ടതെല്ലാം\nഎത്ര തണുപ്പാണെങ്കിലും അല്ല ചൂടാണെങ്കിലും പ്രകൃതിഭംഗിയും കാഴ്ചകളും ആസ്വദിക്കുവാൻ തിരഞ്ഞെടുക്കുവാൻ പറ്റിയ ഇടങ്ങളിലൊന്നാണ് വിശാഖപട്ടണവും അരാകുവാലിയും. കടൽത്തീരങ്ങൾ കൊണ്ട് അനുഗ്രഹീതമായ വിശാഖപട്ടണത്തു നിന്നും നിന്നും കുറച്ചകലെ പ്രകൃതി സൗന്ദര്യം കൊണ്ട് പേരുകേട്ട അരാകുവാലിയിലേക്കുള്ള യാത്ര ഉറപ്പായും പോയിരിക്കണം എന്നതിൽ ഒരു സംശയവും ഇല്ല. കറങ്ങിയടിച്ചു വരുവാൻ സമയമില്ലെങ്കിൽ ഒരൊറ്റ ദിവസം കൊണ്ട് പോയിവരാൻ സാധിക്കുന്ന രീതിയിൽ യാത്ര പ്ലാൻ ചെയ്യാം. ഇതാ വിശാഖപട്ടണത്തു നിന്നും ഒരൊറ്റ ദിവസത്തെ അരാകുവാലി യാത്രയിൽ എവിടെയൊക്കെ പോകണമെന്നും എന്തൊക്ക കാണണമെന്നും നോക്കാം...\nവിശാഖപട്ടണത്തു നിന്നും അരാകിലേക്ക്\nതീരങ്ങളുടെ നാട്ടിൽ നിന്നും കുന്നിന് പുറത്തേയ്ക്കുള്ള യാത്രയെന്ന് ഈ യാത്രയെ എളുപ്പത്തിൽ പറയാം. ഒരിടത്തെ കാഴ്ചകൾ കടലിലും തീരങ്ങളിലും മാത്രം ഒതുങ്ങുമ്പോൾ അരാകു വാലിയിലേക്ക് പോകുമ്പോൾ ഒരു കൂട്ടം കാഴ്ചകളാണുള്ളത്. മ്യൂസിയവും കാപ്പി തോട്ടങ്ങളും വളഞ്ഞു പുളഞ്ഞ റോഡുകളും വ്യൂ പോയിന്‍റുകളും ഒക്കെയായി കാഴ്ചകൾ ഇഷ്ടം പോലെയാണ് ഇവിടെ.\nവിശാഖപട്ടണത്തു നിന്നും 120 കിലോമീറ്ററാണ് ഇവിടേക്കുള്ളത്.\nഎപ്പോഴും ലൈവായി നിൽക്കുന്ന കാഴ്ചകളാണ് അരാകിലേത്. സൗത്ത് ഇന്ത്യയുടെ ഭക്ഷണത്തളികയെന്ന് അറിയപ്പെടുന്ന ഈ നാട് അതിശയിപ്പിക്കുന്ന കാഴ്ചകളാലാണ് സമ്പന്നമാരിരിക്കുന്നത്. വെള്ളച്ചാട്ടങ്ങളും ത്രില്ലടിപ്പിക്കുന്ന ഗുഹാ യാത്രകളും റിലാക്സ് ചെയ്യിപ്പിക്കുന്ന പൂന്തോട്ടങ്ങളും ഓരോ ദിവസവും ഇവിടേക്ക് എത്തുന്ന ആളുകളുടെ എണ്ണം കൂട്ടുന്നു.\nഅരാകുവാലിയിലേക്കുള്ള യാത്രയിൽ ഏറ്റവും ആദ്യത്തെ സ്റ്റോപ്പാണ് പദ്മപുരം ഗാർഡൻസ്. ബോട്ടാണിക്കൽ ഗാർഡൻ എന്ന നിലയിൽ പ്രസിദ്ധമായ ഇവിടം അരാകിലെ തീർച്ചയായും കണ്ടിരിക്കേൻണ്ട ഇടം കൂടിയാണ്.\nരണ്ടാം ലോകമഹായുദ്ധക്കാലത്ത് യുദ്ധത്തില് പങ്കെടുക്കുന്ന സൈനികർക്കാവശ്യമായ പച്ചക്കറികൾ വിളയിക്കുക എന്ന ഉദ്ദേശത്തിലാണ് 26 ഏക്കര് സ്ഥലത്തായി ഒരു പ്ലോട്ട് നിര്‍മ്മിക്കുന്നത്. പിന്നട് അത് ഹോർട്ടികൾച്ചർ നഴ്സറിയായും ശേഷം ബോട്ടാണിക്കല് ഗാർഡനായും മാറുകയായിരുന്നു.\nരാവിലെ 9.00 മുതൽ വൈകിട്ട് 6.00 വരെയാണ് പ്രവേശന സമയം.\nപൂർവ്വ ഘട്ടത്തിലെ ഗോത്രവർഗ്ഗക്കാഴ്ചകളുടെ പ്രത്യേകതകളുമായി നിൽക്കുന്ന ഇടമാണ് അരാകു ട്രൈബൽ മ്യൂസിയം. ഗോത്രവർഗ്ഗക്കാരുടെ ജീവിത രീതികളും പ്രത്യേകതകളും മറ്റുള്ളവര്‍ക്കു പരിചയപ്പെടുത്തുക എന്ന ഉദ്ദേശത്തിൽ 1996ലാണ് ഇത് സ്ഥാപിതമാകുന്നത്. രാവിലെ 9.00 മുതൽ വൈകിട്ട് 6.00 വരെയാണ് പ്രവേശന സമയം.\nഅനന്തഗിരി കോഫീ പ്ലാന്‌റേഷൻ\nകിലോമീറ്ററുകളോളം നീളത്തിൽ കിടക്കുന്ന കാപ്പി തോട്ടങ്ങളാണ് അനന്തഗിരിരിയുടെ പ്രത്യേകത. കുന്നിലൂടെയും നിരപ്പിലൂടെയും ഒക്കെ ഒരു തളർച്ചയുമില്ലാതെ തഴച്ച് പൊന്തിയിരിക്കുന്ന ഈ കാപ്പിയുടെ കാഴ്ചയാണ് ഇവിടേക്ക് സഞ്ചാരികളെ ആകർഷിക്കുന്നത്. ഇവിടുത്തെ ഗോത്രവർഗ്ഗക്കാരുടെ ജീവിതവുമായി ഏറെ ബന്ധപ്പെട്ടിരിക്കുന്ന ഇടം കൂടിയാണ് അനന്തഗിരി. അവരെ പുതു സമൂഹവുമായി കൂട്ടിമുട്ടിക്കുന്ന ഇടം കൂടിയാണിത്. ഇന്ത്യയിലെ ആദ്യത്തെ ഓർഗാനിക് കാപ്പി ഉത്പാദിപ്പിച്ച ഇടവും ഇത് തന്നെയാണ്.\nഇന്ത്യയിലെ ഏറ്റവും വലിയ ഗുഹകളിലൊന്നാണ് ബോറാ ഗുഹകൾ. സമുദ്രനിരപ്പില് നിന്നും 2313 അടി ഉയരത്തില് സ്ഥിതി ചെയ്യുന്ന ബോറാ ഗുഹകള് ചുണ്ണാമ്പു പാറകളാല് നിര്‍മ്മിതമാണ്. പാറകള്‍ക്കുള്ളില് രൂപപ്പെടുന്ന ധാതുക്കളായ സ്പിലിയോംതെസിന് ഉത്തമ ഉദാഹരണങ്ങളാണ് ബോറ ഗുഹകള്. ചുണ്ണാമ്പ് കല്ലുകളില് നിന്നാണ് 80 മീറ്ററോളം ആഴത്തിലുള്ള ഗുഹ രൂപം കൊണ്ടിരിക്കുന്നത്. അനന്തഗിരി കുന്നുകളുടെ ഭാഗമായ ബോറ ഗുഹകള് ബോറ ഗുഹലു എന്ന് പ്രാദേശികമായി അറിയപ്പെടുന്നു.\nഹിന്ദു വിശ്വാസങ്ങളും ഐതിഹ്യങ്ങളും നിറഞ്ഞതാണീ ഗുഹ. ഋതുപര്‍ണ്ണന്, പാണ്ഡവര്, ശങ്കാരാചാര്യര് തുടങ്ങിയവര് ഇവിടെ പൂജകള് നടത്തിയിട്ടുണ്ടെന്നാണ് വിശ്വസിക്കപ്പെടുന്നത്. പാതാളഭുവനേശ്വരം എന്നും ഈ ഗുഹകള് അറിയപ്പെടുന്നുണ്ട്. പാറയുടെ ആകൃതികള് ചേര്‍ന്ന് വിശ്വാസത്തെ ബലപ്പെടുത്തുന്ന പല രൂപങ്ങളും നിര്‍മ്മിച്ചിട്ടുണ്ട്. ശേഷനാഗം, ഐരാവതം, ബ്രഹ്മാവിന്റെ വാഹനമായ അരയന്നം, തുടങ്ങിയവയൊക്ക കാണിച്ച് ഐതിഹ്യങ്ങള് വിവരിക്കാന് ഗുഹാ ക്ഷേത്രത്തിലെ പൂജാരികള് തയ്യാറായി നില്‍പ്പുണ്ട് അവിടെ എപ്പോഴും. ഗുഹയിലേക്കിറങ്ങുന്ന പടികളുടെ സമീപത്തായി കറുത്ത നിറത്തില് ഫണം വിടര്‍ത്തി നില്‍ക്കുന്ന പോലുള്ള ശേഷനാഗം ഇവിടെ കാണേണ്ട കാഴ്ച തന്നെയാണ്.\nബോറാ ഗുഹയിൽ നിന്നും4കിലോമീറ്റർ അകലെയാണ് കാട്ടികി വെള്ളച്ചാട്ടം സ്ഥിതി ചെയ്യുന്നത്. 50 അടി ഉയരത്തിൽ നിന്നും താഴേക്കേ് പതിക്കുന്ന ഇത് ഗോസ്താനി നദിയിൽ നിന്നുമാണ് ഉത്ഭവിക്കുന്നത്. ബോറാ കേവ്സ്-കസാലാക എന്നീ റെയിൽവേ സ്റ്റേഷനുകൾക്കിടയിലായാണ് ഇത് സ്ഥിതി ചെയ്യുന്നത്. അവസാന 15 മിനിട്ട് അല്പം കഷ്ടപ്പെട്ട് ഒരു ട്രക്ക് ചെയ്തൊക്കെയാണ് വെള്ളച്ചാട്ടത്തിൽ എത്താൻ സാധിക്കുക.\nമഴയുടെ രസത്തിൽ പൊളി കാഴ്ചകൾ കണ്ടുവരാൻ ജൂലൈ യാത്ര!\nRead more about: visakhapatnam andhra pradesh araku valley ആന്ധ്രാ പ്രദേശ് അരാകു വാലി


”ജ്ഞാനപീഠം കിട്ടിയാല് ഇത്ര സന്തോഷവും അഭിമാനവും തോന്നില്ല”; 2000രൂപ നോട്ട് മാറ്റത്തിലെ ദുരിതം പങ്കുവെച്ച് ബെന്യാമിന് – Chandrika Daily\nBy chandrika Wednesday November 16, 2016 12:20 pm\n”ജ്ഞാനപീഠം കിട്ടിയാല് ഇത്ര സന്തോഷവും അഭിമാനവും തോന്നില്ല”; 2000രൂപ നോട്ട് മാറ്റത്തിലെ ദുരിതം പങ്കുവെച്ച് ബെന്യാമിന്\nകേന്ദ്രസര്‍ക്കാര് പുറത്തിറക്കിയ പുതിയ രണ്ടായിരം രൂപാ നോട്ട് മാറ്റിയെടുക്കുന്നതിലെ ദുരിത കഥ പങ്കുവെച്ച് പ്രശസ്ത മലയാള നോവലിസ്റ്റ് ബെന്യാമിന്. രാജ്യത്തെ ജനങ്ങള് ചില്ലറ മാറ്റാനായി ബുദ്ധിമുട്ടുന്ന സാഹചര്യത്തിലാണ്…\nകേന്ദ്രസര്‍ക്കാര് പുറത്തിറക്കിയ പുതിയ രണ്ടായിരം രൂപാ നോട്ട് മാറ്റിയെടുക്കുന്നതിലെ ദുരിത കഥ പങ്കുവെച്ച് പ്രശസ്ത മലയാള നോവലിസ്റ്റ് ബെന്യാമിന്.\nരാജ്യത്തെ ജനങ്ങള് ചില്ലറ മാറ്റാനായി ബുദ്ധിമുട്ടുന്ന സാഹചര്യത്തിലാണ് അതിന്റെ ആഴം വ്യക്തമാക്കുന്ന വിധത്തില് ഫെയ്സ്ബുക്ക് പോസ്റ്റിലൂടെ ബെന്യാമിന് ഇക്കാര്യം വിവരിക്കുന്നത്.\nരണ്ടായിരം രൂപയ്ക്ക് ചില്ലറ കിട്ടിയപ്പോള് അനുഭവിച്ച സന്തോഷം പങ്കുവെച്ച ബന്യാമിന്, ചില്ലറ കിട്ടിയപ്പോള് ജ്ഞാനപീഠം കിട്ടിയാല് തോന്നാത്ത സന്തോഷവും അഭിമാനവുമാണ് ഉണ്ടായതെന്നും പോസ്റ്റില് വ്യക്തമാക്കുന്നു.\nപോസ്റ്റിന്റെ പൂര്‍ണ രൂപം….\nഇന്ന് രണ്ടായിരം രൂപയ്ക്ക് ചില്ലറ കിട്ടി. ജ്ഞാനപീഠം കിട്ടിയാല് ഇത്ര സന്തോഷവും അഭിമാനവും തോന്നില്ല.\nഅതാണ് ഇന്ത്യന് ജീവിതത്തിന്റെ ഒരു സുഖം..!\nഒരിക്കല് ഒരു നോര്‍ത്ത് ഇന്ത്യന് സുഹൃത്ത് പറഞ്ഞ ഒരു കഥയുണ്ട്. അമേരിക്കയില് പോയിട്ടു വന്ന അമ്മാവനോട് എങ്ങനെയുണ്ട് അവിടുത്തെ ജീവിതം എന്നു ചോദിച്ചപ്പോള് ഒരു രസവുമില്ല എന്നായിരുന്നത്രേ മറുപടി. കാരണം അന്വേഷിച്ചപ്പോള് പറഞ്ഞത് ‘അവിടെ എന്താ.. സ്വിച്ചിട്ടാല് ലൈറ്റ് ഓണാവും ടാപ്പു തുറന്നാല് വെള്ളം വരും ഒരു രസവുമില്ല. എന്നാല് നമ്മുടെ ഇന്ത്യ.. സ്വിച്ചിട്ടാല് ലൈറ്റ് ഓണായെന്നു വരാം. ഓണായില്ലെന്നു വരാം. ടാപ്പു തുറന്നാല് വെള്ളം വന്നു എന്നുവരാം. വെള്ളം വന്നില്ല എന്നു വരാം. അപ്പോള് നമുക്ക് ദേഷ്യവും സങ്കടവും വരും. അങ്ങനെ വിഷമിച്ചിരിക്കുമ്പോള് പെട്ടെന്ന് ലൈറ്റ് ഓണാവും ഫാന് കറങ്ങും വെള്ളം വരും. അപ്പോള് ഒരിക്കലും ഉണ്ടാവാത്ത ഒരു സന്തോഷം വരും. സന്തോഷം വേണോ ഇന്ത്യയില് ജീവിക്കണം…!’\nഞാന് ഇന്ത്യയില് ജീവിക്കുന്നു. ഇടയ്ക്കിടെയെല്ലാം സന്തോഷിക്കുന്നു…


വിമത എംഎൽഎമാർക്കെതിരെ നടപടി പാടില്ല; രാജസ്ഥാനിൽ തൽസ്ഥിതി തുടരും - Janayugom Online\nHome / News / India / വിമത എംഎൽഎമാർക്കെതിരെ നടപടി പാടില്ല; രാജസ്ഥാനിൽ തൽസ്ഥിതി തുടരും\nവിമത എംഎൽഎമാർക്കെതിരെ നടപടി പാടില്ല; രാജസ്ഥാനിൽ തൽസ്ഥിതി തുടരും\nPosted on July 24, 2020, 11:02 pm\nരാജസ്ഥാനിൽ വിമത എംഎൽഎമാർക്കെതിരെ തൽക്കാലം നടപടി പാടില്ലെന്നും തൽസ്ഥിതി തുടരണമെന്നും നിയമസഭാ സ്പീക്കർക്ക് രാജസ്ഥാൻ ഹൈക്കോടതി നിർദ്ദേശം. ഉപമുഖ്യമന്ത്രി സച്ചിന് പൈലറ്റിനൊപ്പമുള്ള എംഎൽഎമാരെ അയോഗ്യരാക്കുന്നതിനായുള്ള നീക്കത്തിന് ഇത് താത്കാലിക തിരിച്ചടിയായി മാറി. കേസിന്റെ വാദം വിശദമായി കേള്‍ക്കാന് തീരുമാനിച്ചതിന്റെ ഭാഗമായാണ് കോടതിയുടെ ഉത്തരവ്. കേസിൽ കേന്ദ്ര സർക്കാരിനെയും കക്ഷി ചേർക്കണമെന്ന സച്ചിൻ പൈലറ്റിന്റെ ആവശ്യം അവസാന നിമിഷം ഹൈക്കോടതി അംഗീകരിച്ചിരുന്നു. വിധി പ്രസ്താവിക്കാനിരുന്ന കേസില് ഇത്തരമൊരു നടപടി അസാധാരണമാണെന്ന് ചൂണ്ടിക്കാണിക്കപ്പെടുന്നു.\nകൂറുമാറ്റ നിരോധന നിയമം വിമത എംഎല്‍എമാര്‍ക്ക് ബാധകമാകുമോ എന്ന വിഷയത്തിലാണ് കേന്ദ്രത്തിന്റെ അഭിപ്രായം ഹൈക്കോടതി കേള്‍ക്കുക. മറുപടി നല്‍കുന്നതിന് കേന്ദ്രസര്‍ക്കാര് കൂടുതൽ സമയം ആവശ്യപ്പെടുകയും ചെയ്തു. ഇതോടെ തിങ്കളാഴ്ച വരെ തല്‍സ്ഥിതി തുടരാൻ ഹൈക്കോടതി ഉത്തരവിടുകയായിരുന്നു.\nഇതിനെതിരെ സുപ്രീംകോടതിയെ സമീപിക്കുമെന്ന് കോൺഗ്രസ് വ്യക്തമാക്കിയിട്ടുണ്ട്. സ്പീക്കർ സി പി ജോഷിയുടെ ഹർജി തിങ്കളാഴ്ച സുപ്രീംകോടതി വീണ്ടും പരിഗണിക്കുന്നുമുണ്ട്. നേരത്തെ, എംഎൽഎമാരെ അയോഗ്യരാക്കുന്ന നടപടികൾ താത്കാലികമായി തടഞ്ഞ ഹൈക്കോടതി ഉത്തരവ് സ്റ്റേ ചെയ്യാന് സുപ്രീംകോടതി വിസമ്മതിച്ചിരുന്നു. വിഷയം ജനാധിപത്യവുമായി ബന്ധപ്പെട്ടതാണെന്നും കൂടുതൽ വാദം കേൾക്കേണ്ടതുണ്ടെന്നും സുപ്രീംകോടതി വ്യക്തമാക്കിയിരുന്നു. ഹൈക്കോടതി ഉത്തരവ് സുപ്രീംകോടതിയുടെ തീർപ്പിന് വിധേയമായിരിക്കുമെന്നും ജസ്റ്റിസ് അരുൺ മിശ്ര അധ്യക്ഷനായ മൂന്നംഗ ബെഞ്ച് അറിയിച്ചിട്ടുണ്ട്.\nരാജ്ഭവനിൽ ഗെലോട്ടിന്റെ ശക്തിപ്രകടനം\nജയ്‌പൂർ: ഹൈക്കോടതി വിധിക്ക് പിന്നാലെ രാജസ്ഥാനില് നാടകീയമായ രാഷ്ട്രീയനീക്കങ്ങൾ. നിയമസഭാ സമ്മേളനം വിളിച്ചു ചേര്‍ക്കില്ലെന്ന് ഗവര്‍ണര് കല്‍രാജ് മിശ്ര നിലപാട് സ്വീകരിച്ചതോടെ രാജ്ഭവന് മുന്നിൽ മുഖ്യമന്ത്രി അശോക് ഗെലോട്ടും എംഎല്‍എമാരും നിരാഹാര സത്യഗ്രഹം തുടങ്ങി. രാജ്ഭവന് മുന്നിലെ പുല്‍ത്തകിടിയില് കുത്തിയിരുന്നാണ് എംഎല്‍എമാരുടെ സമരം. തിങ്കളാഴ്ച സഭാ സമ്മേളനം വിളിക്കണമെന്നും ഭൂരിപക്ഷം തെളിയിക്കാന് അവസരം നല്‍കണമെന്നുമാണ് ഗെലോട്ട് ആവശ്യപ്പെടുന്നത്. ഗവര്‍ണറുമായി കൂടിക്കാഴ്ച നടത്തിയെങ്കിലും കോവിഡ് പശ്ചാത്തലത്തില് നിയമസഭാ സമ്മേളനത്തിന് അനുമതി നല്‍കില്ലെന്ന് നിലപാട് സ്വീകരിക്കുകയായിരുന്നു. ഗവര്‍ണര് മുകളില്‍നിന്നുള്ള സമ്മര്‍ദ്ദത്തിലാണെന്നായിരുന്നു മുഖ്യമന്ത്രി ഇതിനോട് പ്രതികരിച്ചത്. തുടർന്നാണ് മൂന്ന് ബസുകളിലായി റിസോര്‍ട്ടില് നിന്നും എംഎല്‍എമാരെ രാജ്ഭവനിലെത്തിച്ച് അണിനിരത്തിയത്. 120 പേരുടെ പിന്തുണ തനിക്കുണ്ടെന്നാണ് ഗെലോട്ടിന്റെ അവകാശവാദം.\nEnglish summary: Highcourt statement on Rajasthan political crisis\nകൂടുതൽ ചൈനീസ് ആപ്പുകൾ വിലക്കും


നെല്ല് : വിളവെടുപ്പ്\nഉണ്ണാനുള്ള നെല്ലായാലും വിത്തിനുള്ളതായാലും ശരിയായ സമയത്തു തന്നെ കൊയ്ത്തു നടത്തിയിരിക്കണം. സാധാരണ ഗതിയില് കതിര് നിരന്ന് 30-45 ദിവസത്തിനുള്ളില് നെല്ല് കൊയ്യാന് പാകമാകും. കൊയ്ത്തിന് ഏകദേശം ഒരാഴ്ച മുമ്പ് വയലിലെ വെള്ളം വാര്‍ത്തു കളയുന്നത് എല്ലാ ഭാഗത്തുമുള്ള നെല്ല് ഒരേ മൂപ്പിലെത്താന് സഹായകമാകും. വിരിപ്പ് കൃഷിക്കാലത്ത് നെല്ല് വെള്ളത്തില് ചാഞ്ഞുവീഴുന്നതും മുണ്ടകനു പാലുറയ്ക്കുന്ന സമയത്ത് വയലില് വെള്ളമില്ലാതെ വരുന്നതും ധാന്യത്തിന്‍റെ മേന്മയെ ബാധിക്കാനിടയുണ്ട്.\nകൊയ്യാന് താമസിച്ച് നെല്‍ചെടികള് പാടത്ത് കിടന്ന് അധികമുണങ്ങുന്നതു നല്ലതല്ല. കൊയ്യുന്ന സമയത്ത് നെല്‍മണികളിലെ ജലാംശം തീരെ കുറഞ്ഞിരുന്നാല് അതില്‍നിന്നുള്ള വിത്തിന്‍റെ മുളയ്ക്കാനുള്ള കഴിവും വേഗത്തില് നഷ്ടപ്പെടും. അതുപോലെതന്നെ നെല്ലുകുത്തുമ്പോള് അരിപൊടിഞ്ഞു പോകുകയും ചെയ്യും.\nവിത്തിനു കൊയ്ത്തും മെതിയും പ്രത്യേകം\nവിത്തായി സൂക്ഷിക്കേണ്ട നെല്ല് കൊയ്യുന്നതിനുമുമ്പ് തന്നെ കൂട്ടുവിത്തൊഴിവാക്കാനായി കള്ളക്കതിരുകള് മാറ്റിക്കളയണം. പറിച്ചു മാറ്റാന് കഴിയാത്ത തോതില് കലര്‍പ്പു കണ്ടാല് വിത്തിനായി മാത്രം കതിര് പ്രത്യേകം കൊയ്യുകയും ബാക്കിയുള്ളവ ഒന്നിച്ചു കൊയ്യുന്നതുമാണു നല്ലത്. വിത്തിനുള്ള നെല്ല് പ്രത്യേകമായി മെതിച്ചെടുക്കണം. കറ്റയിലിരുന്ന് പുഴുങ്ങാന് ഇടവരാതെ അന്നന്നുതന്നെ മെതിക്കുന്നതാണ് നല്ലത്. മെതിക്കളത്തില്‍നിന്നും മറ്റു വിത്തുകള് കലരാതിരിക്കാന് ശ്രദ്ധിക്കണം. വിത്തുണക്കുന്ന പറമ്പില്‍നിന്നും ഉപയോഗിക്കുന്ന കുട്ടകളില്‍നിന്നുമൊക്കെ മറ്റു വിത്ത് കലരാനുള്ള സാധ്യത ഒഴിവാക്കുകയും വേണം.\nഉണ്ണാനുള്ളതായാലും വിത്തിനുള്ളതായാലും നെല്ല് അധികം ഉണക്കാന് പാടില്ല. മുണ്ടകന് കൊയ്യുന്ന കാലത്ത് പാതിയുണങ്ങിയ നെല്ലാണ് പാടത്തുനിന്നും വരുന്നതുതന്നെ. അതു വീണ്ടും ഉണക്കുന്നത് ആവശ്യത്തിനു മാത്രമേ ആകാവൂ. ഉണക്കമധികമായാല് വിത്തിന്‍റെ മുളയ്ക്കാനുള്ള കഴിവ് വേഗത്തില് നഷ്ടപ്പെടും. മൂപ്പ് കുറഞ്ഞ ഇനങ്ങള്‍ക്കാണീ ദോഷം അധികം വന്നുപെടുക.\nപാകത്തിനുണങ്ങിയിട്ടുള്ള വിത്താണെങ്കില് കൂടി ഈര്‍പ്പമടിക്കാനിടയുള്ള സ്ഥലത്ത് സംഭരിച്ചു വെച്ചാല് അന്തരീക്ഷത്തില്‍നിന്നും ഈര്‍പ്പം വലിച്ചെടുത്ത് എളുപ്പം കിളിര്‍പ്പു നഷ്ടപ്പെടാനിടവരും. വിത്തുണക്കി സംഭരിച്ചു വയ്ക്കുമ്പോള് ശ്രദ്ധിക്കേണ്ട കാര്യങ്ങളാണ് താഴെപ്പറയുന്നത്.\nവിത്ത് സൂക്ഷിക്കുന്ന സ്ഥലങ്ങളില് എലിശല്യവും കീടശല്യവും വരാതെ ശ്രദ്ധിക്കണം.\nവിത്ത് ഒരിക്കലും സിമന്‍റിട്ട തറയിലോ വെറും നിലത്തോ അട്ടിയിട്ട് സൂക്ഷിക്കരുത്. മരംകൊണ്ടുള്ള ബെഞ്ചുകളോ മരപ്പലകകളോ ഇതിനുപയോഗിക്കാം.\nനല്ലവണ്ണം ഉണങ്ങാത്ത വിത്ത് കഴിവതും അട്ടിയിട്ട് വയ്ക്കാതെ ശ്രദ്ധിക്കുക.\nകുമിള്-കീട-കളനാശിനികള്, വളങ്ങള് എന്നിവ വിത്തു സൂക്ഷിക്കുന്ന മുറികളില് സംഭരിക്കരുത്.\nസംഭരണകാലം ആറുമാസത്തിലധികമാണെങ്കില് ഇടയ്ക്കു വിത്തു പരിശോധന നടത്തി മുളയ്ക്കാനുള്ള കഴിവ് എത്രയെന്നു തിട്ടപ്പെടുത്തണം.\nഅട്ടിയിട്ട ചാക്കുകളുടെ ഇടയിലും ചാക്കിനുള്ളിലും തുണിയില് കെട്ടി വേപ്പിന്‍പിണ്ണാക്കു വയ്ക്കുന്നത് നെല്ലീച്ചയുടെയും മറ്റു പ്രാണികളുടെയും ഉപദ്രവത്തെ തടയും.\nകൊയ്തുണക്കി സൂക്ഷിച്ചു വെച്ചിട്ടുള്ള വിത്തുകള് 6-7 മാസം കഴിയുമ്പോള്4മണിക്കൂര് നേരം വെള്ളത്തില് മുക്കി ആദ്യം തണലിലും പിന്നീട് വെയിലിലും ഉണക്കി സൂക്ഷിച്ചാല് മുളയ്ക്കാനുള്ള കഴിവ് രണ്ടര മുതല് മൂന്നു മാസം വരെ നീട്ടിക്കിട്ടും.\nവിത്തിനും നമ്മെപ്പോലെ ജീവനുണ്ടെന്നും അതു ശ്വാസോഛ്വാസം ചെയ്യുമെന്നും ധരിക്കുക. ശ്വാസോഛ്വാസം ചെയ്ത് പുറത്തു വരുന്ന കാര്‍ബണ് ഡയോക്സൈഡ് മുറികളില്‍നിന്നും ഒഴിവാക്കാന് മുറികളില് ഇടയ്ക്കു വായുസഞ്ചാരമേര്‍പ്പെടുത്തുകയും വേണം.\nVisitor's Count 3219582